China Search Engine akee experiment eh: Google | Mihaaru\nޗައިނާ އަށް ޚާއްސަކޮށް އުފެއްދި ޑްރޭގަންފްލައި ސާޗް އިންޖީން އަކީ ކުރި އެކްސްޕެރިމެންޓެއް ކަމަށް ގޫގުލް ބުނޭ\nޑްރޭގަންޕްލައި ސާޗް އިންޖީން އަކީ އެކްސްޕެރިމެންޓެއް: ގޫގުލް\n07 ނޮވެމްބަރ 2018 - 07:34\nޗައިނާ މާކެޓަށް ޚާއްސަކޮށް އުފައްދަން މަސައްކަތްކުރި ސާޗް އިންޖީން އަކީ އެކްސްޕެރިމެންޓެއް ކަމަށް ގޫގުލުން ބުނެފި އެވެ. މިހެން ބުނީ މި ޕްރޮޖެކްޓާ މެދު ގިނަ ބަޔަކު ކަންބޮޑުވުން ފާޅުކޮށްފައި ވަނިކޮށެވެ.\nޗައިނާ އަކީ އިންޓަނެޓް ގަވާއިދުތައް ހަރުކަށި ގައުމެކެވެ. ބޭނުން މީހަކަށް، ބޭނުން ވެބްސައިޓަކަށް ވަދެ އުޅުމަށް ހުއްދައެއް ނޯވެ އެވެ. ގޫގުލް، އެމެޒޯން އަދި ފޭސްބުކަށް ވެސް ވަނުމަށް ހުއްދައެއް ނޯވެ އެވެ. ވީޕީއެން މެދުވެރިނުކޮށް މިއިން ސައިޓަކަށް ވަދެވޭ ގޮތެއް ވެސް ނޯވެ އެވެ.\nގޫގުލް އިން "ޑްރޭގަންފްލައި" ގެ ނަމުގައި އުފައްދަން މަސައްކަތްކުރި ސާޗް އިންޖީން އަކީ ޗައިނާ ބޭނުންވާ ގޮތަށް، ޗައިނާ ސަރުކާރާ ގުޅިގެން ކުރި މަސައްކަތްތަކެވެ. ނަމަވެސް، މި ކަމުގައި އޮތް ކަންބޮޑުވުމަކީ، ޗައިނާ ބޭނުންވާ ގޮތަށް ސާޗް އިންޖީން ފުރިހަމަވާއިރު، އެ ޕްލެޓްފޯމް ބޭނުންކުރާހާ ބަޔަކު ވަކިވަކިން އެނގޭ ގޮތަށް ފަރުމާކުރެވުމެވެ.\nޑްރޭގަންފްލައި އަކީ ފާޑުކިޔުމަށް ހުށަހެޅޭނެ ޕްރޮޖެކްޓެއްކަން ގޫގުލް އަށް ކުރިން ވެސް އޮތީ ވިސްނިފަ އެވެ. ނަމަވެސް، ވިޔަފާރި ވިސްނުމަކުން ބަލާއިރު މިއީ ގޫގުލް އަށް ދޫކޮށްލެވެން އޮތް ޕްރޮޖެކްޓެއް ނޫނެވެ. ސަބަބަކީ ޗައިނާގައި އިންޓަނެޓް ބޭނުންކުރާ އާބާދީ، އޮބިއޮންނަ ވަރަށް ވުރެ ބޮޑުވުމެވެ. އެއިން ކޮންމެ މީހަކު ބަލާލައި އިޝްތިހާރަކުން ވެސް ގޫގުލް އަށް ފައިދާވުމެވެ.\nޗައިނާ އަށް ޚާއްސަކޮށް ސާޗް އިންޖީންއެއް ގޫގުލް ތެރޭގައި ޑިވެލޮޕްކުރެވެމުން ދިޔަކަން، ގޫގުލްގެ ގިނަ މުވައްޒަފުންނަކަށް ވެސް ނޭނގެ އެވެ. އެއީ އެކަން ސިއްރުކުރުމަށްޓަކައި، މޮޑިއުލްތަކަކަށް ބަހާލައިގެން، ވަކިވަކި ޑިވެލޮޕަރުން ލައްވައި މަސައްކަތްކުރެވެމުން ދިއުމުންނެވެ. މިކަމުގެ ހަގީގަތް އާންމުވުމުން ޑިވެލޮޕަރުން ވެސް ވީ ހައިރާނެވެ. އަދި އެކަހަލަ ޕްލެޓްފޯމެއް އުފައްދަން ގަބޫލުނޫން ކަމަށް ވެސް ބައެއް ޑިވެލޮޕަރުން ބުނި ކަމަށް ވެ އެވެ.\nއިތުރު ލިޔުންތައް ގޫގްލް ޗައިނާ


Tharahgee huttuvan jehey sababeh nei :Raees Yameen | Mihaaru\nޚަބަރު / ޕީޕީއެމް ކެމްޕޭން\nތަރައްގީ ހުއްޓުވަން ޖެހޭ ސަބަބެއް ނެތް: ރައީސް ޔާމީން\nރިޔާސީ އިންތިޚާބުގެ ކެމްޕެއިން ނިންމަވާލެއްވުމުގެ ގޮތުން ރައީސް ޔާމީން، އެމަނިކުފާނުގެ ސަޕޯޓަރުންނާ ވާހަކަފުޅު ދައްކަވަނީ.---ފޮޓޯ: އަހުމަދު ނިޝާތު/މިހާރު\n22 ސެޕްޓެމްބަރ 2018 - 17:55\nއެމަނިކުފާނުގެ ސަރުކާރުން ވޭތުވެދިޔަ ފަސް އަހަރެއްހާ ދުވަހުގެ ތެރޭގައި ގެނައި ތަރައްގީ ހުއްޓުވަން ޖެހޭ ސަބަބެއް ނެތް ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nމާދަމާ ބާއްވާ ރިޔާސީ އިންތިހާބުގެ ކެމްޕެއިން ނިންމައިލުމަށް ވެރިކަން ކުރާ ޕާޓީ ޕީޕީއެމުން ބޭއްވި ވެހިކަލް ބުރަށް ފަހު، ސަޕޯޓަރުންނާ ބައްދަލު ކުރައްވައި ރައީސް ޔާމީން ވިދާޅުވީ އިދިކޮޅު އެމްޑީޕީ އޮތީ "ހަތް ފެނުން ކެތްކިޔަސް" ތޯހިރު ނުވާ ވަރަށް "ތަޣައްޔަރު ވެފައި" ކަމަށެވެ. އަދި މާލެ އާއި ހުޅުލެ ގުޅުވައިލި ބްރިޖު ފެނިފައި މިއީ ރައީސް ޔާމީން ގެންނެވި ތަރައްގީ ކަން ގަބޫލު ކުރަން ވާނެ ކަމަށް ވެސް އެމަނިކުފާނު ވިދާޅުވި އެވެ.\nރިޔާސީ ދެވަނަ ދައުރަކަށް ކުރިމަތިލައްވާފައިވާ ރައީސް ޔާމީން ވިދާޅުވި ގޮތުގައި، އެމަނިކުފާނު ދިމާވި އެންމެ ހިތްދަތި ކަމަކީ ޕީޕީއެމަށް ދިމާވި ކަންކަމެވެ. އަދި ޕީޕީއެމުން އިސް ލީޑަރުން ނުކުމެވަޑައިގަތީ، ރައްޔިތުންގެ ހައްގަކާ ނުލާ ކަމަށް ރައީސް ވިދާޅުވި އެވެ. ހައްގަކާ އެކީ ވަޑައިގެންނެވި ނަމަ، މިހާ ގިނަ ބަޔަކު، އެމަނިކުފާނަށް އިސްތިގުބާލު ނުކުރީސް ކަމަށް އެއްވެ ތިބި ގިނަ އަދަދެއްގެ ސަޕޯޓަރުންނަށް އިޝާރާތް ކުރައްވައި ރައީސް ޔާމީން ވިދާޅުވި އެވެ.\nއެމްޑީޕީއަށް އަމާޒު ކުރައްވައި، ރައީސް ޔާމީން ވިދާޅުވީ ފާދިރީންގެ ހިތްވަރު، ހޯދަން އެމަނިކުފާނާއި ޕީޕީއެމްގެ ސަޕޯޓަރުން ބޭނުން ނުވާ ކަމަށެވެ.\nރިޔާސީ އިންތިޚާބުގެ ކެމްޕެއިން ނިންމަވާލެއްވުމުގެ ގޮތުން ރައީސް ޔާމީން، އެމަނިކުފާނުގެ ސަޕޯޓަރުންނާ ބައްދަލުކުރައްވާއިރު، އަނބިކަނބަލުން ފާތިމަތު އިބްރާހީމް އަރިހުގައި މަޑުކޮށްލައްވައިގެން.---ފޮޓޯ: އަހުމަދު ނިޝާތު/މިހާރު\n"ނަސޯރާ ނަޖިސް ލެއިން، މިތަން ތޯހިރު ކުރީ އަޅުގަނޑުމެންގެ ކާބަފައިން. އެ ތޯހިރު ލޭ ރާއްޖޭގައި ހިނގަން ވާނީ. ތޯހިރު ލޭ ޒުވާނުންގެ ހަށިތަކުގައި ދައުރު ވާނީ،" ރައީސް ޔާމީން ވިދާޅުވި އެވެ.\nރައީސް ވިދާޅުވި ގޮތުގައި ރައްޔިތުންނަށް އަޅާލައި، ސިޔާސީ ލީޑަރުންނެއް މިއަދަކު ނެތެވެ. އަދި ވިދާޅުވީ، ހުރިހާ ލީޑަރުން އެއް ތަނެއްގައި ތިއްބަވައި އެކި ބޭފުޅުން ދައްކަވާ ވިޔާނުދާ ވާހަކައަށް ޖަވާބުދާރީވެވަޑައިނުގަންނަވާ ކަމަށްވާ ނަމަ، އެމަނިކުފާނުގެ "ހުކުމުގެ ކޯޓުގައި" އެއް ކުށުން އެބޭފުޅުން ކުށްވެރިވާނެ ކަމަށެވެ.\nމާދަމާ އޮންނަ ރިޔާސީ އިންތިހާބުގެ ކެމްޕޭން ނިންމާލުން ފާހަގަކުރުމުގެ ގޮތުން ރައީސް ޔާމީންގެ ސަޕޯޓަރުން މާޅޭގައި ކުރިއަށް ގެންދިޔަ ވެހިކަލް ބުރުގެ ތެރެއިން.---ފޮޓޯ: އަހުމަދު ނިޝާތު/މިހާރު\n"ނަސޯރާ ފާދިރީންގެ އެހީގައި ފައިސާ ހޯދައިގެން މި ތަނުގައި ވެރިކަން ބަދަލު ކުރަން އުޅޭ ނަމަ، އޭގެ ތެރޭގައި އިމްރާން ހުއްޓަސް، އިލްޔާސް ހުއްޓަސް، މައުމޫން ހުއްޓަސް، ކޮންމެ މީހަކު ކުށްވެރިވޭ. އަޅުގަނޑުމެންގެ ގައުމާ ކުޅެން ނުހަދާ. ޒުވާނުންނާ ކުޅެން ނުހަދާ. އަޅުގަނޑުމެންގެ ލޭ ތަޣައްޔަރު ކުރަން މަސައްކަތް ނުކުރޭ،" ފޯރި އާއި ޖޯޝުގައި ވާހަކަފުޅު ދައްކަވަމުން ރައީސް ވިދާޅުވި އެވެ.\nރައީސް ޔާމީން ވިދާޅުވި ގޮތުގައި އެމްޑީޕީއާ ކުޅޭ ނަމަ، "އަހިވަކާ ޖެހި އަހިވަކެއް ވަނީ ކާފަރު" އެވެ. އަދި ކާބަފައިން ގެނެސްދިން ލެގަސީ އަކީ އެއީ ނޫން ކަމަށް ވެސް އެމަނިކުފާނު ވިދާޅުވި އެވެ.\nރިޔާސީ އިންތިހާބުގެ ވޯޓާ ގުޅިގެން އެމަނިކުފާނު ވަނީ ވޯޓު ވިއްކައި ނުލުމަށް ރައްޔިތުންނަށް އިލްތިމާސް ކުރައްވައިފަ އެވެ. އަދި ވޯޓު ގަންނަ ނަމަ، އެ ނަގަނީ ހަރާމް ފައިސާ ކަމަށް ވެސް ވިދާޅުވި އެވެ. އަދި މާދަމާ ދޭ ވޯޓަކީ ހިތުގެ ތެރެއިން ދޭ ވޯޓަކަށް ހެއްދެވުމަށް އެމަނިކުފާނު އެދިވަޑައިގެންނެވި އެވެ.\n"އަޅުގަނޑުމެން މި ކުރަނީ ގައުމީ މަސައްކަތެއް. ސަލާމަތް ކުރަން ބޭނުންވަނީ ރާއްޖެ. އަޅުގަނޑުމެން ރާއްޖެ ސަލާމަތް ކުރަން ކުރާ މަސައްކަތުގައި ހުރިހާ އެންމެންނަށް ނަސޭހަތް ދެއްވާ. ހުރިހާ ޒުވާނުންނަށް ނަސޭހަތް ދެއްވާ. ވޯޓު ވިއްކާ ނުލާށޭ. އަގު ބޮޑު ހުށަހެޅުންތަކަށް ފުރަގަސް ދޭން ޖެހޭ،" ރައީސް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި، ހަރާމް ފައިސާ ދެނީ އިސްލާމް ދީން ރާއްޖެ އިން ފޮހެލައި ގައުމިއްޔަތު ފުނޑާލުމަށެވެ. އެ ފައިސާ ނުހިފުމަށް ރައީސް ޔާމީން ވަނީ ތަކުރާރުކޮށް އެދިވަޑައިގެންފަ އެވެ.\nޕީޕީއެމް ޕީޕީއެމް ކެމްޕޭން ރައީސް އަބްދުﷲ ޔާމީން


Vakeelaku nanny eh hoadhan kuri iulaanakah faadukiyunthakeh | Mihaaru\nވަކީލުކަން ކިޔަވާ އަންހެން ދަރިވަރަކަށް ނެނީ އަކު ހޯދަން ކުރި އިއުލާނަކަށް ފާޑުކިޔުންތަކެއް\n02 ޖެނުއަރީ 2020 - 08:55 10 comments\nމުވައްޒަފުން ރެކްރޫޓް ކޮށްދޭ ސައިޓް އިންޑީޑްގައި އާންމުކުރި އިއުލާނެއްގައި ބުނީ ލީޑްސް ޔުނިވާސިޓީގައި ކިޔަވާ އުމުރުން 18 އަހަރުގެ ދަރިވަރަށް ބޭނުން ވަނީ ޕާޓްޓައިމްކޮށް މަސައްކަތް ކޮށްދޭނެ ނެނީއެއް ކަމަށެވެ.\nޝަރުތަކަށް ދަރިން ބަލަހައްޓައި ދިނުމުގެ އަހަރުގެ ދުވަހުގެ ތަޖުރިބާ އެކަނި ހިމަނާފައިވާ ނެނީގެ މައިގަނޑު ޒިންމާތަކަކީ ދަރިވަރަށް ދުވަހުގެ ތިން ވަގުތުގެ ނާސްތާ ތައްޔާރު ކޮށްދިނުމާއި ދޮވެ އިސްތިރި ކުރުމާއި ގޭތެރެ ފޮޅައި ސާފުކޮށް ދިނުމުގެ އިތުރުން ހުސްނުވާނެހެން ފްރިޖުގައި ސިއްހަތަށް ރަނގަޅު ޖޫހާއި ސްނެކްސްގެ ބާވަވްތަތައް ހިމަނައި ދިނުމެވެ.\nމުސާރައިގެ ކަންތައްތައް ނިންމަން ކަނޑައަޅާފައި ވަނީ ދެ ފަރާތް އެއްބަސްވާ ގޮތެއްގެ މަތިންނެވެ.\nއިއުލާނުގައިވާ ގޮތުން ނެނީގެ އެންމެ ބޮޑު މަސްއޫލިއްޔަތަކަށް ވާން ޖެހެނީ ދަރިވަރުގެ ބިޒީ ޝެޑިއުލާ ހެދި ގޭތެރޭގެ ކަންކަން އޭނާ އަށް ބުރައަކަށް ނުވާ ގޮތަށް ބަލަހައްޓައި ދިނުމެވެ.\nWait - you get to live in the city centre apartment? And all you have to do is loadaCanadian lass up with Greggs sausage rolls and waveapledge dusters about the place?! Then cover me in maple syrup and call me Alanis - I am in.\n— Kate Lister (@literaturepeep) December 30, 2019\nއޭގައި ފާހަގަ ކޮށްފައިވާ ގޮތުގައި ލީޑްސްގެ ވެސްޓް ޔޯކްޝަޔާގައި ދަރިވަރު ދިރިއުޅެނީ ދެ ކޮޓަރީގެ "ވަރަށް ލޯބި" އެޕާޓްމަންޓެއްގަ އެވެ. އަދި އޭނާގެ އަތުގައި ކާރެއް ވެސް އޮންނަ އިރު، އެ ދުއްވާނެ މީހަކު ވެސް ހުރެ އެވެ.\nPeople this rich usually kill off the help. That’s why so much of the help is skinny white women.\n— Build-a-Bear Group Operative (@jackcharlt) December 30, 2019\nމި އިއުލާނާ ގުޅިގެން ޓްވިޓާގައި ފާޑުކީ ބައެއް މީހުން ބުނިގޮތުގައި ފައިސާ ހުންނަ ތަނަވަސް މީހުންނަކީ ސިކުނޑީގެ މައްސަލަތަކެއް ހުންނަ ބައެއް ކަމަށް ގަބޫލު ކުރަން ޖެހޭ ކަމަށެވެ.\nއެހެން މީހަކު ބުނީ، ކެނެޑާގެ ދަރިވަރު މި ފެންވަރުގައި އުޅެން ދިމާކޮށްފައިވާ އިރު، ގަބޫލުކުރެވޭ ގޮތުގައި އޭނާއާ އެކު ކިޔަވާ ގިނަ ކުދިން ވާނީ ކޯހުގެ ފީ ދައްކަން ފައިސާ ހޯދުމަށްޓަކައި ވަޒީފާތަކެއް ވެސް އަދާކުރާނެ ބަޔަކަށެވެ.\n"މި ވަރުގެ މީހަކަށް ވަކީލެއްގެ ގޮތުގައި މަސައްކަތް ކުރެވޭނެތަ؟ އަމިއްލަ މީހާ ނުބެލެއްޓޭ މީހަކަށް އެހެން މީހުންގެ ހައްގުގައި ވަކާލާތު ކުރުމުގެ ގާބިލުކަން ހުންނާނެ ކަމާ ދޭތެރޭ ވެސް ޝައްކު. ހަމަ ޔަގީނުން ވެސް ވަކީލެއްގެ ގޮތުގައި އަހަރެން އޭނަ ބަލައެއް ނުގަންނާނަން." މީހަކު ޓްވިޓާގައި ބުންޏެވެ.\nއިތުރު ލިޔުންތައް އަންހެނުން ތައުލީމް އިނގިރޭސިވިލާތް ވަޒީފާ ވަކީލުން ޔުނިވާސިޓީ


Covid-19: Ehmme Haalugai Ulhey Bayakah Raajje Gai Massaikkai Kuraa Bidheyseen! - Vaguthu\nކޮވިޑް-19: އެންމެ ހާލުގައި އުޅޭ ބަޔަކަށް ރާއްޖޭގައި މަސައްކަތް ކުރާ ބިދޭސީން!\nއަބަދުވެސް އަޑުއިވޭ ވާހަކައެކެވެ. ރާއްޖޭގައި މަސައްކަތް ކުރާ ގިނަ ބިދޭސީން ދިިރިއުޅެނީ ވަރަށް ހާލުގައެވެ. ގަވާއިދުން މުސާރަ ލިބެނީ ވެސް މަދު ބަޔަކަށެވެ. މުސާރަ ލިބުނަސް ގިނަ މީހުންނަށް 400 އެއްހާ ޑޮލަރަށްވުރެ ގިނައިން ނުލިބެއެވެ. ލިބޭ މުސާރައިގެ އެއްބައި ކެއުމާއި ބުއިމާއި ނިދާ ތަނަށް ދެއްކުމަށްފަހު އާއިލާތަކަށް ފޮނުވަން އެމީހުންނަށް ފޮރުވެނީ މަދު ފައިސާ ކޮޅެކެވެ.\nރޭ ބޭއްވި ނޫސްވެރިންގެ ބައްދަލުވުމެއްގައި ނޫސްވެރިޔަކު ރާއްޖޭގައި އެންމެ ގިނައިން މަސައްކަތް ކުރާ ބަންގްލަދޭޝް މީހުންނާއި ދިމާލަށް "ބަންގާޅީން" މި ލަފްޒު ބޭނުން ކުރުމުން ރުޅިއައެވެ. ހަގީގަތުގައިވެސް އެއީ އެމީހުން ދަށް ކޮށްލުމުގެ ގޮތުން ދިވެހިންގެ ތެރޭގައި ބޭނުންކޮށް އުޅޭ ބަހެކެވެ. އެހެންނަމަވެސް އަހަރެމެންގެ މި މުޖުތަމައުގައި އުޅޭ ބިދޭސީން އުޅެމުންދާ ހާލާއި އެމީހުންނާއި މެދު ދިވެހިން ކަންކުރާ ގޮތުގެ ވާހަކަ ދައްކާލަނީ ހާހަކުން މީހެކެވެ.\nމިއަދު މުޅި ދުނިޔެއަށް ކުރިމަތިވެފައި މިވާ ކޮވިޑް-19 ގެ އަސަރު ރާއްޖެއަށް ވެސް މިވަނީ ކުރަން ފަށައިފައެވެ. ފުރަތަމަ މަދު ބަޔަކަށް ޖެހުނު ނަމަވެސް މިހާރު މިބަލި ކުއްލި ގޮތަކަށް މި އަންނަނީ ހަލުވި ކަމާއި އެކުގައި ރާއްޖޭގައި ފެތުރެމުންނެވެ. މާލެސިޓީގެ އިތުރުން އަތޮޅު ތެރޭގައި ބައެއް ރަށްތައްވެސް މޮނީޓަރިންގެ ހާލަތަށް ގެނެސްފައިވާއިރު މިކަމުގެ ސަބަބުން އެތައް ބައެއްގެ ދިރިއުޅުމަށް އެކި އަސަރުތައް އަންނަނީ ކުރަމުންނެވެ. ކޮވިޑް-19 ގެ ސަބަބުން ދިވެހިންގެ އެތައް ވަޒީފާއެއް ގެއްލިއްޖެއެވެ. ބައެއް މީހުންގެ މުސާރަތައް ކުޑަކޮށްފިއެވެ. އަނެއް ބަޔަކަށް ނޯޕޭ ދިނުމަށްފަހު ރަށަށް ފޮނުވާލައިފިއެވެ. މިއީ ދިވެހިންގެ ހާލަތެވެ. ރާއްޖޭގައި މަސައްކަތް ކުރުވާ ބަންގްލަދޭޝް މީހުން ނުވަތަ ބިދޭސީ އެހެން މީހުންގެ ހާލަތު ދެން ވިސްނާލާށެވެ.\nމިހާތަނަށްވެސް ރާއްޖޭގައި އުޅޭ ބިދޭސީންގެ އަދަދު މިހާތަނަށް އައިއިރު ވެސް ނޭނގެ އެވެ. ރަސްމީ އެއްވެސް ލިޔެކިޔުމެއްގައެއް ވެސް އެ އަދަދެއް އަދިއަދަށް ދާންދެން ވެސް ފެންނާކަށް ނެތެވެ. ނަމަވެސް ރައީސް އިބްރާހީމް މުހައްމަދު ސޯލިހުގެ މި ސަރުކާރުން ވަނީ އަންދާޒާ އަދަދެއް މިދިޔަ އަހަރު ހާމަ ކޮށްފައެވެ. އަންދާޒާ ކުރީ 63،000އެވެ. ގިނަބަޔަކު ގަބޫލުކުރަނީ އެ އަދަދު އެއަށްވުރެވެސް އިތުރުވެގެންދާނެ ކަމަށެވެ. ރާއްޖޭގެ އެކި ހިސާބުތަކުގައި ބިދޭސީން އުޅެމުން އަންނައިރު ފުރަ މާލެއަކީ އެންމެ ގިނަ ބިދޭސީން އުޅެމުންދާ އެއް ރަށެވެ.\nކޮންމެ އަކަސް ބިދޭސީންގެ ވާހަކަތައް ސޯޝަލް މީޑިއާގައިވެސް ދައްކާލާނެ މީހަކު ނެތެވެ. އަހަރެމެންނަށް ނޭނގުނު ނަމަވެސް ރާއްޖޭގައި މަސައްކަތް ކުރާ ދިވެހިންގެ ވަޒީފާތަކަށް ބޮޑެތި ބަދަލުތަކެއް ކޮވިޑް-19 ގެ ސަބަބުން އައިސްފައިވާއިރު މިފަދައިން ކިތައް ބިދޭސީންގެ ވަޒީފާއަށް ބަދަލުތައް އަންނާނެ ހެއްޔެވެ. ފުރަ މާލޭގައި ދިިރިއުޅޭ އެތައް ދިވެހިންނަކަށް ކެއުން ބުއިމަށް ތަކެތި ހޯދުމަށް ދަތިތަކާއި ކުރިމަތިލާފައިވާ ފަދައިން ކިތައް ބިދޭސީންނަށް އެކަމުގެ އަސަރު ކުރާނެ ހެއްޔެވެ.\nކޮވިޑް-19 ރާއްޖެއިން ފެނިފައިވާ މި ދުވަސްތަކުގެ ތެރޭގައި މި ފަހުންވެސް ދެ ބިދޭސީއަކު ގެއެއްގެ ތެރޭގައި މަރުވެފައި އޮއްވާ ވަނީ ފެނިފައެވެ. ނަމަވެސް އެމީހުން މަރުވީ ކޮވިޑް-19 ޖެހިގެނެއް ނޫނެވެ. އެއަށްފަހު މާލޭގެ މަގެއްގެ މަތީގައި ހުން އައިސް ރަތްވެފައި އިން ބިދޭސީއަކު ވެސް ދާދިފަހުން ވަނީ ފެނިފައެވެ. ރޭގެ ވަގުތެއްގައި ބިދޭސީއަކު މާލޭގެ މަޖީދީ މަގަށް ވެއްޓިފައި ވަނިކޮށް ފެނުނެވެ. އެމީހާ ސެނެހިޔާ ހޮސްޕިޓަލަށް ގެންދިޔައިރުވެސް ވަނީ މަރުވެފައެވެ. މިއީ މަހެއްހާ ދުވަހުގެ ތެރޭގައި މީޑިއާތަކަށް އެނގި، ހިނގާފައިވާ ކަންކަމެވެ.\nމިއަދު ކޮވިޑް-19 ގެ ސަބަބުން މުޅި މާލެ ސަރަހައްދު މިވަނީ ފުރަބަންދު ކޮށްފައެވެ. ބައެއް ބިދޭސީންނަކީ ދުވަހު މުސާރައަށް ވެސް މަސައްކަތް ކުރާ މީހުންނެވެ. އެހެންކަމުން މިއަދު އެމީހުންނަށް ލިބޭ އާމްދަނީ މިވަނީ އެއްކޮށްހެން ބަންދުވެފައެވެ. ކާނެ ބޯނެ ގޮތެއް ނެތިފައެވެ. ބައެއް ބިދޭސީން ހޮޓާތައް ކައިރިއަށް ގޮސް ކާނެ އެއްޗެއް ދިނުމަށް އާދޭސް ކުރާ ކަމަށްވެއެވެ. ބައެއް ބިދޭސީން ކާތަކެތި ތައްޔާރުކުރާ ތަންތަނަށް ގޮސް ބިއްލޫރި ގަނޑުގައި ލޯ ޖަހައިގެން ބަލަހައްޓައިގެން ހުރެއެވެ. އެއީ ކޮންމެހެން އެތަނުން ވަޒީފާއެއް ދޭތޯއެއް ނޫނެވެ. އެމީހުންނަށް ކާނެ އެއްޗެއް ދޭތޯއެވެ.\nމިކަމާއި ގުޅިގެން "ވަގުތު"އިން އިކޮނޮމިކް މިނިސްޓްރީގެ މީޑިއާ އޮފިޝަލަށް ގުޅާލުމުން ވިދާޅުވީ އެކަހަލަ ކަމެއް ހިނގާފައިވާ ކަމުގެ މައުލޫމާތު ލިބިފައި ނުވާ ކަމަށެވެ. އަދި އީމެއިލް މެދުވެރިކޮށް ޝަކުވާ ހުށަހެޅުމުގެ ފުރުސަތު ހުޅުވާލައިފައިވާ ކަމަށް އޭނާ ވިދާޅުވިއެވެ. އަދި އިތުރަށް ބެލުމަށްފަހު މައުލޫމާތު ހާމަ ކުރައްވާނެ ކަމަށް ވިދާޅުވިއެވެ. ނަމަވެސް ފަހުން ފޯނަށް ޖަވާބެއް ނުދެއްވައެވެ.\nއީމެއިލް މެދުވެރިކޮށް ޝަކުވާ ހުށަހެޅުމުގެ ފުރުސަތު އޮންނައިރު ރާއްޖޭގައި އުޅޭ ބިދޭސީންގެ ތެރެއިން އީމެއިލް އެކައުންޓެއް ގެންގުޅެނީ ކިތައް ބިދޭސީންގެ ހެއްޔެވެ. އީމެއިލް އެކައުންޓެއް ގެންގުޅުނު ނަމަވެސް އެކަން ކުރަންޖެހެނީ ކިހިނެއްކަން ގިނަ ބިދޭސީންނަކަށް ނޭނގޭނެއެވެ. އެހެންކަމުން މިކަމުގައި އިތުރު ވިސްނުންތަކަކަށް ސަރުކާރުންވެސް އަދި ކަމާބެހޭ އެހެން އިދާރާތަކުން ވެސް ދާންވެއްޖެއެވެ. މިއަދު އެމީހުންނަކީ "އަޅުގަނޑުމެން ފަދައިން އިންސާނުން" ކަމަށް އަޑުހަރުކޮށް ބުނެވިދާނެއެވެ. ނަމަވެސް މި ހާލަތުގައި އެމީހުން ދިރިއުޅެމުން އަންނަ ގޮތް ވިސްނާ އެކަމަށް އެހީތެރިކަން ފޯރުކޮށްދިނުމަކީ ހަގީގީ އިންސާނިއްޔަތުކަން ދެއްކުމެވެ.\nއޭޕްރީލް 20, 2020 20:25\nއެތައް ދިވެހިންނެއްވެސް ޙާލިގުގައި އުޅޭ.\nއޭޕްރީލް 20, 2020 20:42\nތިޔަ އޮޅުވާލަނީ ހަމަ! ރަދީފު ގައި ވެސް އިނދޭ ބަންގާޅިން! އަސްލު ވާގޮތަކީ މިސާލަކަށް "ކަލޭ" މިލަފުޒަކީ މިހާރު ދިވެހި ޒުވާނުން ތެރޭގަ މަގުބޫލު ބަހެއް ނޫން! މިހާރު ދެމަފިރިން ވެސް ނުކިޔާނެ "ކަލޭ" އެކަކު އަނެކަކަށް! އަހަރެން ކިޔަވަން މާލޭގައި ހުރި ގޭން ބޭރު ކޮށްލި "ކަލޭ" ކިޔާފަ ވާހަކަ ދައްކައިގެން 2003 ގައި! ހަމަ އެގޮތައް "ބަންގާޅިން" މި ލަފުޒު ވެސް އަހަރުމެން ތެރޭ އުޅޭ ހައި ޕްރޮފައިލް ދިވެހިން އެހާ ލައިކެއް ނުވޭ!\nއޭޕްރީލް 20, 2020 20:46\nކޮވިޑް 19 އާއި ގުޅިގެން މަސައްކަތް ހުއްޓި ވޭވަށު ފެކްޓަރީ ތަކުގައި މަސައްކަތް ކުރާ މީހުން ނޯޕޭ ލީވް ގައި ވީނަމަވެސް އެހުރިހާ މީހުން ތިބީ އުފަލުގައެވެ....\nފުރީ އެކޮމެޑޭސަން އާއި ފުރީ ކޮއްތު ލިބޭތީ އެވެ....\nއޭޕްރީލް 20, 2020 20:50\nބަލަ ހާލުގައި އުޅެންޏާ ގައުމަށް ދެވޭތޯ ބަލަންވީ. ނުގަވައިދުން އުޅޭ މީހުންވެސް ގައުމަށް ދާން ބޭނުންވާ މީހުން ރަޖިސްޓަރީ ކުރަން ހުޅުވާލީމަ ނޯޓް ކުރުވީ އެންމެ 300 މީހުން. ދެން އެނބަ އެނގެއެންނު އަނެއް 60 ހާސް ދާން ބޭނުން ނުވާކަން. ތިކަހަލަ އާޓިކަލްތައް ލިއުމުގެ މަގްސަދަކީ މިތާ ބަންގްލަދޭޝް މީހުން ގިނަ ކުރުވުންތޯ. މީ ކުޑަކުޑަ ގައުމެއް މިތާ މީހުން އުޅޭނެ ތަންވެސް ނެތިގެން މިއުޅެނީ. ތި މައްސަލަ ތިހެން އޮތްކަން އެންމެންނަށްވެސް އެނގޭ. އެކަމަކު ދެ ގައުމުގެ ސަރުކާރުތަކުންވެސް އަޅާނުލާ އެ މީހުން ގައުމަށް ފޮނުވައި ތިކަން ތިހެން ނުވާނެ ގޮތެއް ހެދުމަށް ހަރުދަނާ މަސައްކަތެއް ނެތެއް ނޫންތޯ ކުރެވިފައި.\nއޭޕްރީލް 20, 2020 20:55\nމާކުރިން ފެށިގެން ގަވާއިދާ ހިލާފަށް ރާއްޖޭގައި އުޅޭ ބިދޭސީންގެ މައްސަލަ ހައްލުކުރަން ސަރުކާރުން މަސައްކަތް ކުރި. ނަމަވެސް އެކަން ނުވުމުގެ އިހްމާލް އޮތް ފަރާތްތަކުގެ ތެރޭގައި ދިވެހިންނާ ބަގްޅަދޭޝް މީހުންވެސް ހިމެނޭ.\nއެމީހުން އެހާލުގައި އުޅޭއިރު އެމީހުން އަބުރާގައުމަށް ނުދަނީ ކީއްވެ؟\nގަވާއިދާޙިލާފަށް ފިލާގެންއުޅޭ ބިދޭސިން ކޮންމެމަހަކު ގައުމަށް އެތައްހާސް ރުފިޔާއެއް ފޮނުވާވާހަކަ ދައްކާނެ މީހަކު ނެތް.\nއޭޕްރީލް 20, 2020 21:04\nއޭޕްރީލް 20, 2020 21:19\nބަރައްހާލުގަ މިއުޅެނީ އޯޑަރުކުރަން މިއޮންނަނީ ވައިބަރު ނުވަތަ ނެޓުން އަންނައިރެއް ބަލާލެވޭ ގޮތެއްވެސް ނޯވެ، އަހަރެމެންގެ އެސްޓީއޯ އައް ގަވައިދުން ކާންޖެހޭ ބެސް ތަކައް ބޭސްސިޓީ ވައިބަ ކުރީމަ ލިބޭކަމެއްވެސް ނޫލިބޭ ކަމެއްވެސްނޭގޭ4ދުވަސް5ދުވަސް ވާއިރުވެސް ދިވެހިންނައްހުރި ދަތިވާހަކަ ދެއްކުމެއް މިނޫސްވެރިންނަކައްނޭގޭ 16 ނޫސްވެރިންވެސްކުރަނީ އެއްސުވާ ކިތައްމީހުންނައްތޯ ޖެހުނީ ދިވެއްސެއްތޯ އައްހެނެއްތޯ ފިރިހެނެއްތޯ ބިދޭސީއެއްތޯ ދެއްމީސްމީޑިޔާގަ އަބުރުކަތިލުން ، ބަލިޖެހިދާނެކޮއްމެމީހަކައްވެސް (މިހާލަތު ކުރަން ޖެހޭނީ އެސްޓީގެ ހިދުމައި ރަގަޅު ނުބަނީކީއްވެ ތޯއާ ތާޒާފެއްނުހެދެނީކީއްވެތޯ އާއި ކިޔެވުހުއްޓާލެވިފަވާއިރު ފީދައްކައިގެއް ކިޔަވާކުދިންގެ ފީ ކުޑަކުރެވޭނެ ތޯއާ ސެމިސްޓާ ގެންވާނީކިހިނެއްތޯއާ) މިކަލަ ސުވާތައް ކަމަންފެއްނަނީ . ޢަދި އެސްޓީއޯ އެމްޑަބުލިއު އެސީ ތައްތަނު ވެރިން ކަޑާފޮނި ހާމަކޮއްދީ އިސްތިއުފާއައް ގޮވުން\nއޭޕްރީލް 20, 2020 21:53\nއަސްލުވެސް. ކޮންމެ މީހަކަށްވެސް ވީވަރަކުން އެމީހުނަށް އަޅާލާ. ﷲ އަށްޓަކާ. އިންސާނިއްޔަތައްޓަކާ\nއޭޕްރީލް 20, 2020 21:59\nއެވެރިއްނަންވެސް އާޓިކަލްލިޔާކުދިއް ނިކައްދިވެހިއްއުޅޭހާލުއެގޭބާ\nއޭޕްރީލް 20, 2020 23:10\nކޮށްކޮމެންނޭ އަޅުގަނޑު ބުނަންތަ ވާހަކައެށް އެމީހުންދެންމިތަނަކުން ނުބޭލޭނެ ނުވެސްފައިބާނެ އެމީހުން ރާށްޖެއައީ ބަނގުލަދޭސް ސަރުކާރަށްފިލަންވެގެން އެތަނުގަ ފޭރުމާ ވަށްކަންކުރުމާ މޭހުންމެރުމާ މިހުރިހާކަމެށް ކޮށްފަ ރާށްޖެއަންނަނީ ފިލަން ދެންދާނެތަ\nއޭޕްރީލް 20, 2020 23:37\nމިލިޔުން ކިޔާލީމަ ހީވަނީ އެމަރުވި ބޭރުމީހުންނަކީ ކާއެއްޗެއް ނުލިބިގެން ބަނޑައް މަރުވިބައެއްހެން މިހާރު އަހަރެމެންނައްވުރެން މާއަރާމުގަ އެމީހުންއުޅެނީ މާލޭގަ ހުރިހާތަނެއްގަހެން ވިޔަފާރިކުރަންތިބީ އެމީހުން އެމީހުންނައް މިގައުމުން ކާއެއްޗެއް ނުލިބެގެން އުޅެންޖެހޭނެހެން ހިޔެއްނުވެ މިހާރުވެސް އެންމެގިނައިން ބާޒާރުކޮއް އެއްޗެތިގަންނަނީވެސް ހަމައެމީހުން\nއޭޕްރީލް 21, 2020 00:27\nހަމަނުލާހިކު ރަގަޅަށް މުސާރަ އާއި އެކޮމޮޑޭޝަން ދީގެން ގެންގުޅެނިކޮށް ފިލައިގެން އެބަދޭ ގިނަލާރި ހޯދަން..ގޮސް އެހާލުގަ އުޅުނީމާ އެމީހުންނަށް އެހާލު ޖެއްސީ ދިވެހިން ކަމަށް ބުނެވޭނެ ބާ...\nއޭޕްރީލް 21, 2020 04:31\nމި އާޓިކަލް ގަ ވަނީ %100 ތެދު\nއޭޕްރީލް 21, 2020 11:33\nކޮބާހޭ މި މީހުން ގެނައު މުގެ ޒިން މާ ނަގަން ޖެހޭ މީހުން. ސަރުކާރުން ޖެހޭނެ ދޯ އެބުނާ ގާނޫނުގެ ދިގު ދިގު ދިގު ދިގު ދިގު ދިގު ބާރުގަދަ އަތްޕުޅުން އެ މީހުން މަގު މައްޗަށް އުކައިލި މީހުން ގައި ގައި ހިފަހައްޓަން\nއޭޕްރީލް 21, 2020 11:56\nޓެކްސީ ޑްރައިވަރުންނޯ؟؟! ހާދަ ހާލެއްގައޭ މިތިބެނީ ޓެކްސީ ނުކުރެވޭތީ!! ކެތްތެރިވުން ނޫން ގޮތެއް ނެތް!\nއޭޕްރީލް 21, 2020 17:03\nތިބާގެ އަހާއަށް އެހީތެރިވުމުގަ ތިބާ ވާހާ ހިނދަކު ﷲ ތިބާއަށް އެހީތެރިވުމުގައި ވޮޑިގެންވޭ...ﷲ އެއީ ރަހްމާން ވަންތަ ރަހީމް ވަންތަ ރަސްކަލާނގެ...ރަސޫލާ(ސ.އ.ވ).މައްކާގެ މުޝްރިކުން އެކަލޭގެފާނަށް ކުރި ދުއްތުރާތަކިގަވެސް އިސްކުރެއްވީ ދީލަތިކަން...މުސްލިމް އަހުންނާ އުހްތުންނޭ އެކަކު އަނެކަކަށް އަޅާލާ ﷲ ގެ ދީނުގަވާ ގޮތައް. އެކަލާނގެ ރަސޫލާ މުހައްމަދު(ސ.އ.ވ)ދިރިއުޅުމުގަ އިސްކުރެއްވި ހިކުމަތު އަމަލީ އިސްކުރައްވާ...\nއޭޕްރީލް 23, 2020 09:17\nބިދޭސީންނަކީ މަގޭ އަހުންނެއް ނޫން. މަމީ ދިވެއްސެއް. މުސްލިމެއް.\nއޭޕްރީލް 21, 2020 20:41\nޢިންޑިޔާ އެކުގަ އޮތް އިރު އަދި މިހާރު އިންޑިޔާގައޮތް ބަޔަށް ކިޔަނީ ބެންގޯލް އެނަމަށް ދިވެހިން ކިޔާއުޅެނީ ބަންގާޅު އޭރު ވިޔަފާރި ކުރުމަށް ބަންގާޅަށް ދިވެހިންދާނެ އިންޑިޔާ ބައިވެ ޕާކިސްތާނު އުފެދިގެން ދިޔައިރު މިހާރުގެ ބަންގްލާދޭސޭޢަކީ އިރުމަތީ ޕާކިސްތާނު ޕާކިސްތާނު ބައިވެ އިރުމަތީ ޕާކުސްތާނު ބަންގްލާދޭސް އަކަށްވީ އޭރުވެސް މިޙަރުވެސް އެއީ ދިވެހިންގެ ބަންގާޅު .އަސްލު ބެންގޯލް ކިޔާ ބައި މިހާރު ވެސް އެއޮތީ އިންޑިޔާގް .ދިވެހިން އޭރު ވިޔަފާރިއަށް ދިޔަ ބަނދަރު މިހާރު އޮތީ ބަންގްލާދޭސް ގައެތާގެ ދިވެހިންގެ އަސްލު ނަމަކީ ބަންގާޅު ބަންގާޅީން\nއޭޕްރީލް 22, 2020 12:32\nސަރުކާރުތަކުގެ ފޭލިއާ....ދަންނަވަންތޯ މާލޭގަ މިހާރު ދިރިއުޅެނެ ބިދޭސީންގެ އަދަދެއް އެއްވެސް ފަރާތަކައް ހިތައްވެސް ނުގެނެވޭނެ ހިންގަމުން އައި ގިނަޕުރޮޖެކުޓުތަކެއް ނިމިގެން ވޭތުވެދިޔަ6މަސްތެރޭ އެކަނިވެސް މާލެ އެތެރެ ވެފަވެއް އެތައްހާސް ބަޔެއް ކޮވިޑު އާއި ގުޅިގެން ރެސޯޓުތައް ބަންދުކުރީމަ 100 އެތައް ރިސޯޓަކުން އެތަން ތާގަ މަކަރާހީލަތުން މަސއްކަތްކުރުވި އެތައް ހާސް ވޯކުވިސާ ނެތް އެތައްހާސް ބައެއްވެސް ފޮނުވާލީމަ ފައިބައިގެން ގޮސް އެރީ މާލެއައް (މަކަރާ ހީލަތުންނޭ މިބުނީ ރިސޯޓުތަކުގަ ބޭރުމީހުން ނައް ވަޒީފާދޭން ސަރުކާރު ވަކި އަދަދެއް އޮންނަނީ ކަޑަ އަޅާފަ ދިވެހިން 60 ޕަސެންޓު ތިބެން ޖެހޭ އެހެންވެ ރިސޯޓުތަކުން ކުރާކަމަކީ އާދައިގެ ގިނަވަޒީފާ ތަކެއް ބައެއްކުންފުނިތަކައް ހަވާލުކުރަނީ ދެން އެކުންފުނިތަކުން މަގުމަތިން މީހުން ނަގައިގެން ރިސޯޓައް ވިއްކަނީ ގިނަފަހަރައް އެމީހުނައް މުސާރަވެސް އެކުންފުނިތަކުން ނުދީ23 މަސް ކޮއްލާފަ ފޮނުވާލާނީ އަނެއްކާވެސް މަގުމަތިން މީހުން ކޮޅެއްރިސޯޓައްފޮނުވާނީ މީ މަކަރާ ހީލަތޭ މިކިއާވާހަކަ ޓުއަރިޒަމް މިނިސްޓަރައްވެސް އެގިގެން މިހާދުވަހު ހިންގާޖަރީމާ މީ އެހެންވެ މިއެންމެން މާލެ ދިއުމުން ކުންފުނިތަކުން މުސާރަކޮޅު ދީފަ ނުވަތަ ނުދީވެސް މަގުމައްޗައް މީހުންތައްވީ ދޫކޮއްލާފަ.....ވީމާ މިހާރު މާލޭގަ މަދުވެގެން 95 ހާސް ބިދޭސީން ކުދި ހޮރުތަކުގަ ނިކަމެތިހާލުގަ އުޅޭނެ...ތިބޭނެ ..ސުބުހާނައްލާހު..


ބަރުލަމާނީއާބެހޭ އިތުރު ވާހަކައެއް ނަޝީދު ދައްކަވާނީ ރައީސް ސޯލިހާ މަޝްވަރާކުރުމަށްފަހު\n13 އޮކްޓޯބަރު 2021 - 14:26 0\nމިދިޔަ އާދީއްތަ ދުވަހު ނަޝީދު އެނބުރި ރާއްޖެ ވަޑައިގެންނެވުމުން ރައީސް ސޯލިހު މަރުހަބާ ދަންނަވަނީ. -ފޮޓޯ: ރައީސް އޮފީސް\nރާއްޖޭގެ ވެރިކަން ހިންގުމުގެ ނިޒާމު ބަރުލަމާނީއަށް ބަދަލުކުރުމާ ގުޅޭ އިތުރު ވާހަކައެއް ދައްކަވާނީ އެކަމާ ގުޅޭ ގޮތުން ރައީސް އިބްރާހިމް މުހައްމަދު ސޯލިހާ މަޝްވަރާ ކުރެއްވުމަށްފަހު ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nނަޝީދު ބޭނުން ވަނީ 2023 ގެ އިންތިހާބު ނުބާއްވައި ބަރުލަމާނީ ނިޒާމަކުން ވެރިކަން ހިންގަން ފެށުމަށެވެ. އެ ނިޒާމުގައި އެމަނިކުފާނު ބޮޑުވަޒީރަކަށް ވެވަޑައިގަތުމުގެ ފުރުސަތު ދެއްވަން ރަސްމީކޮށް ރައީސް ސޯލިހްގެ އަރިހުން އޮތީ އެދިވަޑައިގެންފަ އެވެ.\nރައީސަށް ފޮނުއްވި މެސެޖުގައި ނަޝީދު އެދިވަޑައިގެންގައި އޮތީ 2023ގެ ފެބުރުއަރީ މަހުގެ ތެރޭގައި ވެރިކަމުގެ ނިޒާމް ބަދަލުކޮށް މަޖިލީހުން ސަރުކާރު އެކުލަވާލުމަށެވެ. އަދި އާ ސަރުކާރެއް ހޮވުމުގެ ރިޔާސީ އިންތިހާބު އެ އަހަރު ނުބޭއްވުމަށް ވެސް އެދިވަޑައިގަތެވެ.\nޖެހިގެން އަންނަ 2024 ގައި ރައްޔިތުންގެ މަޖިލީހުގެ އިންތިހާބަށްދާއިރު, ގާނޫނުގައިވާ ގޮތުގެ މަތިން ރައްޔިތުންގެ މަޖިލީހުން ރައީސުލްޖުމްހޫރިއްޔާ ކަނޑައެޅުމަށް ވެސް އެމަނިކުފާނު ހުށަހެޅުއްވި އެވެ.\nއެކަމަކު ރައީސް ސޯލިހް މިހާތަނަށް ތަކުރާރުކޮށް ދެއްވި ޖަވާބަކީ ނިޒާމުގެ ވޯޓުގައި ގޮތް ނިންމާނީ ރައްޔިތުން ކަމަށެވެ.\nމެއި6ގައި ނަޝީދު އަވަހާރަކޮށްލަން ބޮމެއް ގޮއްވާލައިގެން ދިން ޓެރަރިސްޓު ހަމަލާއަށްފަހު އެނބުރި ރާއްޖެ ވަޑައިގެން އެމަނިކުފާނު ބޭއްވި ފުރަތަމަ ނޫސްވެރިންގެ ބައްދަލުވުމުގައި ބަރުލަމާނީ ނިޒާމު ގެންނަން ކުރައްވާ މަސައްކަތްތަކާ ގުޅޭގޮތުން ސުވާލު އަމާޒުވި އެވެ.\nއެ ސުވާލާ ގުޅިގެން، ނަޝީދު ވިދާޅުވީ ނިޒާމު ބަދަލުކުރުމާ ގުޅޭގޮތުން އިތުރު އެއްވެސް އެއްޗެއް ވިދާޅުވާނީ ރައީސް ސޯލިހާ ފުރިހަމައަށް މަޝްވަރާ ކުރެއްވުމަށް ފަހުގައި ކަމަށެވެ.\n"ތިމަކާ ގުޅޭ އިތުރު އެއްވެސް އެއްޗެއް ދަންނަވާނީ ރައީސް ސޯލިހާ ފުރިހަމައަށް މަޝްވަރާ ކުރެވުނީމަ. މިކަމާ ގުޅޭގޮތުން އެހެން ނޫސްވެރިއަކު ސުވާލު ކުރެއްވިޔަސް އަޅުގަނޑު ތަކުރާރުކުރާނީ ހަމަ މި ޖަވާބު،" ނިޒަމާ ގުޅޭ އިތުރު ވާހަކައެއް ނުދައްކަވާނެ ކަމަށް ހާމަކުރައްވަމުން ނަޝީދު ވިދާޅުވި އެވެ.\nރާއްޖޭގައި ވެރިކަން ކުރާނެ ނިޒާމެއް ކަނޑައަޅަން 2007 ގައި ނެގި އިންތިހާބުގައި ގިނަ ރައްޔިތުން ވޯޓުދިނީ ރިޔާސީ ނިޒާމަށެވެ. އެއީ ސައްހަ 154،123 ވޯޓުގެ 62 ޕަސެންޓެވެ.\nއެކަމަކު ނިޒާމުގެ ބަހުސް އަލުން ހުޅުވާލަައި ގޮތެއް ނިންމަން އެމްޑީޕީގެ މަޖިލިސް ބައެއް މެމްބަރުން ގެންދަވަނީ ގޮވާލައްވަމުންނެވެ.\nއެކަމަށް ގޮވާލައި، އެމްޑީޕީގެ ބައެއް އިސް ބޭފުޅުންތަކެއް ދަނީ ޕެޓިޝަނެއް ހުށަހެޅުމަށް މުޅި ރާއްޖޭން ސޮއި ހޯދުމުގެ މަސައްކަތް ކުރަމުންނެވެ.\nރައީސް ސޯލިހާ ސުލްހަވެއްޖެ ކަމުގެ އިޝާރާތެއް\nނިޒާމު ބަދަލުކުރުމުގެ ހިޔާލުތަފާތުވުމުގެ ތެރެއިން، ސިޔާސީ ގޮތުން ރައީސް ސޯލިހާއެކު އިތުރަށް ހުރެވެން ނެތް ކަމަށް ވެސް ނަޝީދު މީގެ ކުރިން ވަނީ ވިދާޅުވެފަ އެވެ.\nނަމަވެސް، އޭގެ ފަހުން ދެ ރައީސުންގެ ކޯޅުން މައިތިރިވެފައިވާ ކަމުގެ މަލަމަތި ފެންނަން ފަށާފައިވާއިރު އެކަމާ ގުޅޭގޮތުން ވެސް ނަޝީދަށް މިއަދު ސުވާލެއް އަމާޒުވި އެވެ.\nއެ ސުވާލަށް ސީދާ ޖަވާބެއް ނުދެއްވި ނަމަވެސް، ނަޝީދު ވިދާޅުވީ އެއްވެސް ހާލަތެއްގައި ރައީސުލްޖުމްހޫރިއްޔާއާ ނުވަތަ އިބްރާހިމް މުހައްމަދު ސޯލިހާ ވެސް ވާހަކަ ނުދައްކާ ހުންނެވުމުގެ ވިސްނުމެއް ނޫނީ ނިޔަތެއް ވެސް ނުގެންގުޅުއްވާ ކަމަށެވެ.\nއެމަނިކުފާނު ވިދާޅުވި ގޮތުގައި، ސަރުކާރުން މަޖިލީހަށް ހުށަހަޅާ ބިލުތަކަކީ އެމްޑީޕީގެ ފިކުރާއި ސިޔާސަތާ އެއްގޮތަށް ފަރުމާކުރެވިފައިވާ ބިލުތަކަކަށް ވުމަކީ ކޮންމެހެން މުހިންމު ކަމެއް ކަމަށެވެ.\n"އެއީ އަޅުގަނޑުމެން ދެ މީހުން ފުންކޮށް ދައްކަން އޮތް ވާހަކައަކީ. ކުރިއަށް ތަނުގައި އެ މަޝްވަރާ ކުރެވިގެން މަސައްކަތް ކުރިއަށް ގެންދެވޭނެ،" ރައީސް ސޯލިހާ މެދު އޮތް ހިޔާލުތަފާތުވުމަކީ އެއީ ކަމަށް އިޝާރާތްކުރައްވައި ނަޝީދު އިތުރަށް ވިދާޅުވި އެވެ.


Mudhimuge anhenun jinsee goanaa ge massala eh sirru kuri kamuge thuhumathu! | Mihaaru\nމުދިމު ދިރިއުޅޭ. ގެ: އަންހެނުން މި ރަށުން ފުރައިގެން ދިޔައީ މުދިމުގެ މައްސަލައެއްގައި ހިންހަމަނުޖެހިގެން ކަމަށް މި ރަށުގެ ބައެއް މީހުން ބުނޭ. --ފޮޓޯ: ނިޝާން އަލީ/ މިހާރު\nމުދިމުގެ އަންހެނުން ޖިންސީ ގޯނާގެ މައްސަލައެއް ސިއްރުކުރި ކަމުގެ ތުހުމަތު!\n20 ޖެނުއަރީ 2020 - 10:50 43 comments\nގއ. ކަނޑުހުޅުދޫގައި ދެ އަހަރު ނުވާ ކުއްޖާއާ ބެހުނު މައްސަލައިގައި ހައްޔަރުކުރި އުމުރުން 62 އަހަރުގެ މުދިމު، ކުރިން ހިންގި ކަމަށް ތުހުމަތުކުރާ ޖިންސީ ގޯނާގެ އަމަލުތަކެއް، ފިޔަވަތީގައި ވަޒީފާ އަދާކުރި އޭނާގެ އަންހެނުން ސިއްރުކުރި ކަމުގެ ޝަކުވާތަކެއް މި ރަށުން ކޮށްފި އެވެ.\nދައުލަތުގެ ބެލުމުގެ ދަށަށް ގެންދާ ކުދިން ބައިތިއްބާ މަރުކަޒު، ފިޔަވަތީގައި އަހަރުތަކެއް ވަންދެން ވަޒީފާ އަދާކުރި އަންހެންމީހާ ސަސްޕެންޑްކުރީ، މާމަ ދަރިފުޅު ޖިންސީ ގޯނާގެ ޝިކާރައަކަށް ވި މައްސަލަ ފެންމަތިވުމުންނެވެ. ދައުލަތުގެ ބެލުމުގެ ދަށުގައި، ރައްކާތެރި މާހައުލެއް ހޯދައިދޭން ކުދިން ބައިތިއްބާ މަރުކަޒުގެ ވަޒީފާ އިން އޭނާ ސަސްޕެންޑް ކުރީ، ޖެންޑާ މިނިސްޓްރީން ބުނެފައިވާ ގޮތުގައި، ބަލަމުންދާ މައްސަލައަކާ ގުޅިގެންނެވެ. ތަފްސީލެއް ނުދެ އެވެ.\nRape ge thuhumathah hayyarukuri mudhimuge anbimeehaa Fiyavathi in suspend koffi\nއެއް އަހަރާ ނުވަ މަހުގެ ކުއްޖާ އަށް މުދިމާއި އޭނާގެ ބައްޕަ (އެ ކުއްޖާގެ މުނި ކާފަ) ޖިންސީ ގޯނާކުރި ކަމަށް ތުހުމަތު ކުރެވޭ މައްސަލައިގައި ހިތްހަމަނުޖެހިފައި ތިބި މި ރަށުގެ ބައެއް މީހުން ބުނިގޮތުގައި، މުދިމުގެ ބޮޑު މައްސަލައެއް މީގެ އަހަރުތަކެއް ކުރިން ފަޅާއެރި އެވެ. ކުޑަ ކުއްޖަކަށް ޖިންސީގޯނާކުރި އެ މައްސަލައިގައި، ހިތްހަމަނުޖެހި މުދިމުގެ އަންހެނުން ދަރިންނާ އެކު މާލެ ބަދަލުވީ ކަމަށް ކަނޑުހުޅުދޫގެ ގިނަ ބަޔަކު ބުންޏެވެ.\nއެކަމަކު، އެ މައްސަލަ އެއްވެސް މުއައްސަސާއަކަށް ރިޕޯޓެއް ވެސް ނުކުރެ އެވެ.\n"މައްސަލައިގެ އަސްލު ފެށުމަކީ އެއީ. އެކަމަކު އެކަން ސިއްރުކޮށް އޭނާ [މުދިމުގެ އަންހެނުން] ރަށުން ފުރައިގެން ދިޔައީ. އޭގެ ފަހުން އަދި އޭނާ މި ރަށަކަށް ނާދޭ. އެހެންވީމާ ފުރަތަމަ ބަލަންވީ އެ މައްސަލަ ނޫންތޯ؟" މި ރަށުގެ ކެފޭއެއްގެ ތެރޭގައި ތިބި މީހުންގެ ތެރެއިން އެކަކު ބުންޏެވެ.\nއޭނާގެ ވާހަކަ އަށް ހިތްވަރުދީ، އެކުގައި ތިބި އެހެން މީހުން ތަފްސީލް ދެމުން ބުނީ މުދިމުގެ ޖިންސީ ގޯނާގެ ޝިކާރައަކަށް އެ ފަހަރުވީ ކުއްޖާ ގޭތެރެއިން ރޮމުން ދުވެފައި ނުކުމެގެން ގޮސް ކައިރި ގެއެއްގެ މީހަކަށް އެ ވާހަކަ ކިޔައިދިން ކަމަށެވެ. މި ތުހުމަތަކީ، ހިނގި ކަމެއް ކަމަށް މި ރަށުން ވާހަކަ ދެއްކި ރަށުގެ ގިނަ ބަޔަކު ބުންޏެވެ.\nދެ އަހަރުގެ ކުއްޖާ އަށް ޖިންސީ ގޯނާކުރި ކަމަށް ތުހުމަކުރާ ތިން މީހުން ދިރިއުޅު ގެ: މި ގޭގެ ފިހާރައިގެ މައި ދޮރު ބަންދުކޮށް އެެތެރެއަށް ވަންނަން ޖެހެނީ ގޭތެރެއިން ލާފައި. --ފޮޓޯ: ނިޝާން އަލީ/މިހާރު\nއަންހެނުން ދިރިއުޅުން މާލެ ބަދަލުކުރުމުން މުދިމު އުޅުނީ އެކަންޏެވެ. ދެ ފަހަރެއްގެ މަތިން މާލެ ދިޔަ ކަމަށް ބައެއް މީހުން ބުނެ އެވެ.\nމުދިމުގެ އަންހެނުން މައްސަލަ އޮއްބާނުލައި އޭރު ރިޕޯޓް ނުކުރި ސަބަބަކަށް މި ރަށުގެ ބައެއް މީހުން ލަފާކުރަނީ، އޭރު ވެސް މުދިމުގެ އާއިލާގެ ނުފޫޒު ސަރުކާރުގެ އެކި މުއައްސަސާތަކުގައި އޮތުމެވެ. އެކަމަކު އެކަން ރިޕޯޓް ކުރި ނަމަ، އެފަދަ އެހެން ކަމެއް ތަކުރާރުވުމުގެ ފުރުސަތު ކުޑަވީސް ކަމަށް މި ރަށުގެ ބައެއް މީހުން ދެކެ އެވެ.\n"އޭގެ ފަހުން އެ މީހުން [މުދިމާއި ބައްޕަގެ އިތުރުން ދަރިފުޅު] އެ އުޅެނީ ބަންދު ކޮއްޓެއްގައި. އެތާ އުޅޭ ގޮތެއް، ކުރާ ކަމެއް މި ރަށުގެ އެހެން ބަޔަކަށް ނޭނގޭނެ،" އެކަކު ބުންޏެވެ.\nއޭނާ އެ އިޝާރާތްކުރީ މުދިމު ދިރިއުޅޭ ގެ އަނދިރިކޮށްފައި އަބަދުވެސް ދޮރުތައް ލައްޕާފައި ހުންނަ ވާހަކަ އަށެވެ. މި ރަށުގެ ބައެއް މީހުން އެތަން ސިފަކުރަނީ "އަނދިރި ހޮހަޅައިގެ" ގޮތުގަ އެވެ. އެ ގޭގައި މުދިމު ފިހާރައެއް ހިންގި ނަމަވެސް ވިޔަފާރިކުރަން އެތަނަށް ދަނީ މަދު ބައެކެވެ. އެ ފިހާރައިގެ މައިދޮރު ބަންދުކޮށްފައި ހުންނަ އިރު ވަންނަން ޖެހެނީ ގޭތެރެއިން ލާފަ އެވެ.\n"އަޑު އިވޭ ވާހަކަތަކުންނާ އެކު ބިރުން ދެން ނުދަނީ،" މި ރަށުގެ އަންހެނަކު ކިޔައިދިނެވެ.\nދެ އަހަރު ނުފުރޭ ކުއްޖާ އަށް ޖިންސީގޯނާކުރި މައްސަލައިގައި މުދިމުގެ އިތުރުން އޭނާގެ ބައްޕަ އާއި ދަރިފުޅު ވެސް ވަނީ މިދިޔަ ހުކުރު ދުވަހު ހައްުޔަރުކޮށްފަ އެވެ. ކުއްޖާއާ ބެހުނު ކަމުގެ ތުހުމަތު ކުރަނީ ކާފަ އާއި މުނި ކާފަ އަށެވެ. މަސްތުވާތަކެތީގެ މައްސަލަތަކުގެ ރެކޯޑު އޮންނަ އެ ބައްޕަ އަށް ކުރަނީ އެނގި ހުރެ އިހުމާލުވުމާއި މަންމަގެ އާއިލާއާ ކުއްޖާ ހަވާލުކުރަން ދެކޮޅު ހެދުން ފަދަ ތުހުމަތުތަކެވެ.\nއިތުރު ލިޔުންތައް ގއ. ކަނޑުހުޅުދޫ ކުށްކުރުން ފުލުހުން ކުޑަކުދިންނަށް އަނިޔާކުރުން ޖިންސީ އަނިޔާ ކުޑަކުދިންގެ ހިޔާ ކުދިންނަށް ޖިންސީ ގޯނާކުރުން ޖިންސީ ގޯނާކުރުން


މެލޭޝިޔާގެ އައިއައިޔޫއެމްއާއެކު އެއްބަސްވުމެއްގައި ސޮއިކޮށްފި\nޕްރޮސިކިއުޓަރ ޖެނެރަލްގެ އޮފީހުގެ މުވައްޒަފުން ތަމްރީންކުރުމަށްޓަކައި މެލޭޝިޔާގެ އިންޓަރނޭޝަނަލް އިސްލާމިކް ޔުނިވަރސިޓީއާއެކު އެއްބަސްވުމެއްގައި ސޮއިކޮށްފިއެވެ. މި އެއްބަސްވުމުގައި ސޮއިކޮށްފައިވަނީ ޕްރޮސިކިއުޓަރ ޖެނެރަލް އަލްއުސްތާޛާ ޢާއިޝަތު ބިޝާމް މެލޭޝިޔާއަށް މިހާރުކުރައްވަމުން ގެންދަވާ ރަސްމީ ދަތުރުފުޅުގައެވެ.\nމި އެއްބަސްވުމުގެ ދަށުން ސްޓޫޑެންޓް/ސްޓާފް އެކްސްޗޭންޖް ޕްރޮގްރާމް ކުރިއަށް ގެންދިޔުމަށާއި، ޕްރޮސިކިއުޓަރ ޖެނެރަލްގެ ވަކީލުންނަށް ޚާއްޞަކުރެވޭ ޖިނާއީ ޤާނޫނުތަކުގެ ކުރު ކޯސްތައް ހިންގުމަށް މަގުފަހިވެގެންދާނެއެވެ.\nޕްރޮސިކިއުޓަރ ޖެނެރަލްގެ މި ދަތުރުފުޅުގައި މެލޭޝިޔާގެ ކުރީގެ ޗީފް ޕްރޮސިކިއުޓަރއާއި، މެލޭޝިޔާގެ އެޓަރނީ ޖެނެރަލްސް ޗެމްބަރގެ ބޭފުޅުންނާ ބައްދަލުކުރައްވައި ތަމްރީނާ ގުޅޭ މަޝްވަރާތަކާއި، ޖިނާއީ މައްސަލަތަކުގައި ޤާނޫނީ އެހީތެރިކަން ހޯދުމާގުޅޭ އެއްބަސްވުމުގައި ސޮއިކުރުމުގެ މަޝްވަރާތައް ކުރިއަށް ގެންދަވާފައިވެއެވެ. އަދި މީގެ އިތުރުން، މެލޭޝިޔާގައި ހުންނަ ދިވެހިރާއްޖޭގެ އެމްބަސީއަށް ޒިޔާރަތްކުރައްވައި އެމްބެސަޑަރާއެކު ބައްދަލުވުމެއް ބާއްވަވާފައިވެއެވެ.\nމި ޚަބަރާ ގުޅޭ ގެލެރީ\nމެލޭޝިޔާގެ އައިއައިޔޫއެމްއާއެކު އެއްބަސްވުމެއްގައި ސޮއިކުރުން


Bali Meehunge Mauloomaathu Haamakurun; Dr.ASMH in Dhey Khidhumai Thakuge Thereygai Nuhimehi, Dhemundhaa Khidhumatheh ބަލިމީހުންގެ މައުލޫމާތު ހާމަކުރުން: ޑރ. އޭއެސްއެމްއެޗް އިން ދޭ ޚިދުމަތުގެ ތެރޭގައި ނުހިމެނި، ދެމުންދާ ޚިދުމަތެއް – Huvadhoo News Bali Meehunge Mauloomaathu Haamakurun; Dr.ASMH in Dhey Khidhumai Thakuge Thereygai Nuhimehi, Dhemundhaa Khidhumatheh Huvadhoo News\nބަލިމީހުންގެ މައުލޫމާތު ހާމަކުރުން: ޑރ. އޭއެސްއެމްއެޗް އިން ދޭ ޚިދުމަތުގެ ތެރޭގައި ނުހިމެނި، ދެމުންދާ ޚިދުމަތެއް\nއިހަކަށް ދުވަހުގެ ހަނދާނެކެވެ. އަންހެނުން ބަނޑު ބޮޑު ކަމަށް ޝައްކުކުރެވިގެން ޑޮކްޓަރަށް ދެއްކުމަށް ދިޔައީމެވެ. ޑޮކްޓަރަށް ދައްކައި ޓެސްޓުހަދައި ނިންމާލައި ގެއަށް ލުމަށްފަހު ދެރައްޓެއްސަކާއެކު ކޮފީއަކަށް އެރީމެވެ. ތިން ރަޙްމަތްތެރިން ކޮފީގައި އޮލަ ވާހަކައެއްގައި ތިއްބާ، ދަންނަ އެހެން ރައްޓެއްސަކު ރެސްޓޯރަންޓަށް ވަދެ ކޮފީބޯން ތިބި މޭޒުކައިރިއަށް ހުއްޓިފައި ކޮންގްރެޓްސް އޭ ބުންޏެވެ.\nތިން ރައްޓެހިން ތިބީ ވާނުވާ ނޭނގިފައެވެ. މަރުހަބާކީ ކޮންކަމަކާހޭ ތިން އެކުވެރިން އެއްކޮށްހެން އަހާލެވުނެވެ. ރަޙްމަތްތެރިޔާ ނަންކިޔުމަށްފަހު، އަންހެނުން ބަޑުބޮޑުވީމައޭ ބުންޏެވެ. ސިއްސައިގެން ގޮއްސައި ކިހިނެއްހޭ އެނގުނީ އަހާލެވުނެވެ. ހޮސްޕިޓަލުގައި އުޅޭ ރައްޓެއްސެއް ބުނިކަމުގައި ބުންޏެވެ. ކައިރީގައި ތިބި ރައްޓެހިން ތުން ދަމާލިއެވެ. އަންހެނުން ބަނޑުބޮޑުވި ވާހަކަ އެމީހުން ކައިރީގައި ނުބުނީމައެވެ. ދެރަވެސް ވިއެވެ. ރުޅިވެސް އައެވެ. ރަޙްމަތްތެރިން ކައިރީގައި ބުނީމެވެ. އަޅެ އަވަސްތާއެވެ. އަހަންނަށްވެސް، އަދި އަނބިމީހާއަށްވެސް މިއުޅެނީ ބަނޑު ބޮޑުކަން ކަށަވަރު ނުވެގެންނެވެ. ލެބް ރިޕޯޓް ލިބެން އަދި ގަޑިއިރެއް އެބައޮތެވެ. މުޅިރަށުގައި އަންހެނުން ބަނޑުބޮޑުވި ވާހަކަ ފެތުރުނީއެވެ. ވީފޫއްސަކުން ކޮފީވެސް ނުބޮއި ނުކުމެގެން ދިޔައީމެވެ.\nގެއަށް ދިޔައިރު ކަމަކު ދާކަށް ނެތެވެ. މައިދައިތަ ގޭގައި އެބައުޅެވެ. ފެނިލާއިރަށް ކުރިމަތިލުމަކަށް ތައްޔާރަށް ހުރިކަން އެނގުނެވެ. އަހަރެން ފެނުމާއެކު، އަހަރެންނާއި ކުރިމަތިލައި، “މަގޭ ދަރިފުޅު ބަނޑުބޮޑުވި ވާހަކަވެސް މަށަށް ނާންގައި އެންމެ ފަހުން ސިއްރުކުރީދޯ؟” އަހަންނާއި ދިމާލަށް ބުނެލިއެވެ. “އޭރުވެސް މަށަށް އިނގޭ އަހަރަމެންނާއި ގުޅުން ބާއްވަން ކަލޭ ބޭނުން ނުވާކަން”. “ނަސީބެއް ނޫންހޭ، ހޮސްޕިޓަލުގައި ރައްޓެހިން ތިބޭކަންވެސް. އެހެން ނޫންނަމަ މަގޭ ދަރި ބަނޑުބޮޑުވިކަންވެސް މަށަށް ނޭނގުނީހޭ” ކިޔަމުން މައިދައިތަ އައި ރުޅީގައި އޭތި މީތި ގޮވަމުން އަންހެނުން ގޮވައިގެން ގެއިން ނެރެގެން ގޮއްސިއެވެ. އަހަންނަށް ހުރެވުނީ ބުނާނެ އެއްޗެއް ނޭނގިފައެވެ. އަންހެނުން މައިދައިތަ އަށް އެތަށްފަހަރަކު ވިސްނުވައި ދޭން އުޅުނެވެ. ނަމަވެސް އައިސްފައި ހުރި ރުޅިން މައިދައިތަ އެއްވެސް ވާހަކައެއް އަޑުއަހަން ބޭނުން ނުވިއެވެ.\nދެތިން ދުވަސްފަހުން އަންހެނުން އަނބުރާ ގެއަށް އައެވެ. ކޮންމެވެސް ގޮތަކުން މައިދައިތައަށް ވީގޮތް ސާފުކޮށް ދެވުނެވެ. އުފާވެރިކަމުގެ މި ޚަބަރު، ޢާއިލާ އާއި ހިއްސާކުރަން އުޅުނީ ވަރަށް ސަޕްރައިޒް ގޮތަކަށް ބޮޑު ކެއުމަކާއެކުއެވެ. ނަމަވެސް މިފަހަރު ސަޕްރައިޒް މިވީ އަހަންނެވެ. ކިތަންމެ ރުޅި އައި ކަމުގައި ވީނަމަވެސް، މީހުން ކުރިމަތީގައި، ހަޅޭއް ފަޅޭއް ޖަހައި ހުތުރު އެއްޗެހި ކިޔަން ބޭނުމެއް ނޫވީ އަހަރެން އަހަރެންގެ އަގު އަމިއްލަޔަށް ވައްޓާލުމަށް ބޭނުން ނުވީމައެވެ.\nހިތާމަޔާއެކު ބުނެލެވޭނީ، ބަލިމީހުންގެ މައުލޫމާތު ހާމަކުރުން، މިއީ ޑރ. އަބްދުއްސަމަދު މެމޯރިއަލް ހޮސްޕިޓަލުން ދޭ ޚިދުމަތުގެ ތެރޭގައި ރަސްމީ ސިފައެއްގައި ނުހިމެނި، ދެމުން އަންނަ ޚިދުމަތެއް ކަމުގައެވެ.\nނޯޓް: މިއީ ރައްޓެއްސަކަށް ޑރ. އަބްދުއްސަމަދު މެމޯރިއަލް ހޮސްޕިޓަލުން ކުރިމަތިވެފައިވާ ހާދިސާއަކާއި ގުޅުވައިގެން ލިޔެފައިވާ ލިޔުމެކެވެ.\nއަދި ނިމުނީކީނޫން…. ޕަބްްްލިކް ހެލްތޭ ކިޔުނު ޔުނިޓަކުން މީހުންގެ އަބުރު ކަތިލުން ހަމަ ހަބޭހަށް ކުރިޔަށްދޭ.. އާއިލީ ބައްދަލުވުންތަކުގެ އެނަގާ ފޯރީގެ ވާހަކަ ނުދެއްކުން ބުއްދިވެރި…\nގުއި ނުދެކޭ ކާޅުން\nތިނޫން މުއައްސަސާއެއް ދައްކަބަލަ ނިކަން. ސުކޫލްތައް ވެސް އެވަރު. ޕަބްލިކް ހެލްތު ޔުނިޓްގަ އުޅޭ މީހުން ހީވަނީ އެތަނަށް މައުލޫމާތެއް ހޯދަން ގުޅާ މީހެއް ވިޔަސް އެމީހުންގެ އާއިލާ އެންމެން ކައިރީ ބުނަން ޖެހޭހެން. ދެން ފާރމަސީން ބޭހެއް ނަގައިފިއްޔާ އެވާހަކަ މުޅި ރަށުގަ. ދެން ޕޮލިހުން އެމީހުންގެ އަނބީންނާއި ފިރިންނާއި ރައްޓެހިންނަށް ނޭނގެ ކަމެއް ނެތް. ކޯޓަށް ވަދެފަ ނުކުތަސް4މީހުންނާއި ދެވާފައި،7ފަހަރު ވަރިކޮށްފަ އޮންނަނީ.\nމަވެސް ރައްޓެއްސެގެ ހައިސިއްޔަތުން ބުނާނިނީ ތިޔަހޮސްޕިލުގައި ތިފަދަ ވިޔާނު ދާ ޭ މަދުބަޔަކު އެބައުޅެއެވެ،،އަދި ތިއަށްވުރެމާގޯސް ވާހަކަދައްކާ ބަޔަކުވެސް އުޅޭކަމީ ހިތާމަކުރާކަމެކެވެ އެކިވައްތަރުގެ ބަލިތަކާ ސިއއރުކަންވެސްހުންނާނެ ނަމަވެސް ތަރުޖަމާނުންނަން އުޅޭބައެއްކުދިން އެވާހަދައްކާތީ ދައްކައޭބުނަނީ،،


އެފްއޭ ކަޕް: ޕެނަލްޓީގައި ޓީސީ ބަލިކޮށް ނިއު ޗެމްޕިއަންކަން ހޯދައިފި\nޕްރެޒިޑެންޓްސް ކަޕްގެ ސެމީގައި ވެސް މި ދެ ޓީމުގެ ކުރިމަތިލުމެއް ފެނިގެންދާނެ\nމިއީ ނިއުއިން އެފްއޭ ކަޕްގެ ތަށި އުފުލާލި 12 ވަނަ ފަހަރު\nޓީސީއާއި ދެކޮޅަށް ކުޅުނު ފައިނަލް މެޗު ޕެނަލްޓީ ޖަހައިގެން ނިއުއިން ކާމިޔާބު ކުރީ 6-4 ގެ ނަތީޖާއަކުން\n7 ޑިސެންބަރ 2017 | ބުރާސްފަތި 09:42\nނިއުގެ ކެޕްޓަން އިމްރާން އެފްއޭ ކަޕްގެ ތަށި އުފުލާލަނީ\nއެފްއޭ ކަޕްގެ ފައިނަލުގައި ޓީސީ ސްޕޯޓްސް ކްލަބްގެ މައްޗަށް ޕެނަލްޓީގައި ކުރި ހޯދައި ނިއު ރޭޑިއަންޓް ސްޕޯޓްސް ކްލަބްއިން ޗެމްޕިއަންކަން ހޯދައިފިއެވެ.\nޓީސީއާއި ދެކޮޅަށް ކުޅުނު ފައިނަލް މެޗު ޕެނަލްޓީ ޖަހައިގެން ނިއުއިން ކާމިޔާބު ކުރީ 6-4 ގެ ނަތީޖާއަކުންނެވެ.\nމި މުބާރާތުގެ ފައިނަލް މެޗުގެ ފުރިހަމަ ވަގުތު ހަމަވިއިރު 2-2 ގެ ނަތީޖާއަކުން ދެ ޓީމު އޮތީ އެއްވަރުވެފައެވެ. ދެ ޓީމު އެއްވަރުވެފައި އޮތުމާއި ވިދިގެން ކުޅުނު އިތުރު ވަގުތުގެ ދެ ހާފުގައި ވެސް ދެ ޓީމުން ކުރެ ޓީމަކަށް ނަތީޖާ ނުނެރެވުމާއި ވިދިގެން ޖެހި ޕެނަލްޓީގައި ނިއުއިން ޓީސީގެ މައްޗަށް ކުރިހޯދީ 4-2 ގެ ނަތީޖާއަކުންނެވެ.\nދެ ޓީމުގެ ފަރާތުންވެސް ވާދަވެރި އަދި ބަލާހިތްވާ ޒާތުގެ ކުޅުމެއް ފެނިގެންދިޔަ މި މެޗުގެ ފުރަތަމަ ލަނޑު ޖަހާ ލީޑު ނެގީ ޓީސީއިންނެވެ. ނިއުގެ ގިނަ އަދަދެއްގެ ސަޕޯޓަރުންގެ އަޑު ކަޑުވާލުމަށްފަހު ޓީސީއަށް މެޗުގެ ލީޑު ފުރަތަމ ހާފުގެ ފަސްވަނަ މިނެޓުގައި ނަގާދިނީ އެ ޓީމުގެ ބިދޭސީ ކުޅުންތެރިޔާ ސްޓެވާޓް ކޯނެލިއަސްއެވެ. މެޗުގެ 26 ވަނަ މިނެޓުގައި ލިބުނު ޕެނަލްޓީއަކުން ޓީސީގެ ލީޑު އިތުރަށް ފުޅާކޮށްދިނީ ވެސް ސްޓެވާޓްއެވެ.\nދެ ލަނޑުގެ ލީޑެއްގައި އޮވެ ޓީސީއިން ފުރަތަމަ ހާފު ނިންމާލިއިރު ނިއުއިން ވަނީ ދެވަނަ ހާފުގައި އެ ޓީމުގެ ކުޅުން ރަނގަޅުކޮށްފައެވެ. ނަތީޖާއެއްގެ ގޮތުން ދެވަނަ ހާފު ފެށިގެން ފަސްވަނަ މިނެޓުގައި ނިއުގެ ދެވަނަ ލަނޑު އެ ޓީމަށް ނަތީޖާގެ ފަރަގު ކުޑަކޮށްދިނީ ތަޖުރިބާކާރު މިޑްފީލްޑަރު އިބްރާހިމް ފަޒީލް (އޮއްޕޮ)އެވެ. މެޗުގެ 76 ވަނަ މިނެޓުގައި ނިއުއަށް ލިބުނު ޕެނަލްޓީއަކުން އެ ޓީމަށް ނަތީޖާ ހަމަހަމަކޮށްދިނީ އިތުބާރު ފޯވާޑް އަލީ ފާސިރް (ސެންޓޭ) އެވެ.\nފުރިހަމަ ވަގުތު ހަމަވިއިރު ދެ ޓީމު އެއްވަރުވެ އޮތުމާއި ވިދިގެން ކުޅުނު އިތުރު ވަގުތުގެ ދެ ހާފުގަވެސް ދެ ޓީމުން ކުރެ ޓީމަކަށް ލަނޑެއް ނުޖެހުމާއި ވިދިގެން މެޗުގެ ނަތީޖާ ނެރެން ޖެހުނީ ޕެނަލްޓީ ޖަހައިގެންނެވެ.\nނިއުއިން ޕެނަލްޓީ ޖެހި ކުޅުންތެރިންގެ ތެރެއިން އޮއްޕޮއާއި ސެންޓޭއާއި އަކްރަމްގެ އިތުރުން މުހައްމަދު ރަޝީދް (ހޮކޭ) އެ ކުޅުންތެރިން ޖެހި ޕެނަލްޓީތައް ކާމިޔާބުކުރިއެވެ. ނިއުގެ ބިދޭސީ ކުޅުންތެރިޔާ ހުސައިން އެލްޑޯ ޖެހި ޕެނަލްޓީ ޓީސީގެ ކީޕަރު މަތަކުރިއެވެ.\nޓީސީއިން ޕެނަލްޓީ ޖެހި ކުޅުންތެރިންގެ ތެރެއިން އޭސާ އަލް މަގްރާބީ އަދި ޙަލީލް ގަމާލް އެ ކުޅުންތެރިން ޖެހި ޕެނަލްޓީ ކާމިޔާބުކުރިއިރު ސްޓެވާޓް އަދި އަހުމަދު ސުހައިލް ޖެހި ޕެނަލްޓީތައް ނިއުގެ ކީޕަރު އިމްރާން މުހައްމަދު ދިފާއުކުރިއެވެ.\nމިއީ ނިއުއިން އެފްއޭ ކަޕްގެ ތަށި އުފުލާލި 12 ވަނަ ފަހަރެވެ. މި ދެ ޓީމުން ވެސް ވަނީ އަންނަ އަހަރު އޮންނަ އޭއެފްސީ ކަޕްގެ ޖާގައެއް ކަށަވަރުކޮށްފައެވެ. މި ސީޒަނުގެ ބާކީ އޮތް މުބާރާތް ކަމަށްވާ ޕްރެޒިޑެންޓްސް ކަޕްގެ ސެމީގައި ވެސް މި ދެ ޓީމުގެ ކުރިމަތިލުމެއް ފެނިގެންދާނެއެވެ.\nރިވިއު ކުރީ: މިއުވާން މުހައްމަދު


ވާދަވެރި ފޯރިގަދަ ކެމްޕޭނަށްފަހު އެމްޑީޕީގެ އިންތިޙާބުގެ ވޯޓްލުން ކުރިޔަށް ވާދަވެރި ފޯރިގަދަ ކެމްޕޭނަށްފަހު އެމްޑީޕީގެ އިންތިޙާބުގެ ވޯޓްލުން ކުރިޔަށް\nވާދަވެރި ފޯރިގަދަ ކެމްޕޭނަށްފަހު އެމްޑީޕީގެ އިންތިޙާބުގެ ވޯޓްލުން ކުރިޔަށް\nއެމްޑީޕީގެ އެތެރޭގެ އިންތިޚާބުގައި މީހަކު ވޯޓްލަނީ.- ފޮޓޯ: އަލީ ނަސީރު / ޕީއެސްއެމް ނިއުސް\nމޯލްޑިވިއަން ޑިމޮކްރެޓިކް ޕާޓީ، އެމް.ޑީ.ޕީގެ ޗެއަރޕާސަން ހޮވުމަށް ބާއްވާ ވާދަވެރި އިންތިޚާބުގެ ވޯޓްލުން ފަށައިފިއެވެ. މީއެތެރޭގެ އިންތިޚާބެއްގައި އެންމެ ފޯރި ގަދަ ވާދަވެރި ކެމްޕެެއިންތަކެއް ކުރި ފަހަރެވެ.\nމި އިންތިޚާބުގެ ވޯޓްލުން ފެށުނީ މިއަދު ހެނދުނު ނުވެއެއް ޖެހިއިރުއެވެ. މުޅި ރާއްޖޭގައި ކުރިޔަށްދާ މި އިންތިޚާބުގެ ވޯޓްލުން މިއަދު ހަވީރު ހަތަރެއް ޖެހުމާއި ހަމައަށް ކުރިޔަށް ދާނެއެވެ.\nއެމް.ޑީ.ޕީގެ އެތެރޭގެ އިންތިޚާބުގައި ފޯރި އެންމެ ގަދަވެފައިވަނީ ޗެއަރޕާސަންގެ މަޤާމަށް ވާދަކުރައްވާ ދެ ކެންޑިޑޭޓުންމެ މެދުގައެވެ. މިއާއެކު މި އިންތިޚާބު ވެފައިވަނީ އެމް.ޑީ.ޕީ އުފެދުނު ފަހުން މިވީ 17 އަހަރުގެ ތެރޭގައި ބާއްވާ އެންމެ ވާދަވެރި އަދި އެންމެ ގިނަބައެއްގެ ސަމާލުކަން ހުއްޓިފައިވާ އިންތިޚާބަށެވެ. ޗެއަރޕާސަންކަމުގެ މަޤާމަށް ވާދަކުރައްވަނީ މިހާރުގެ އިކޮނިކް މިނިސްޓަރ ފައްޔާޟު އިސްމާޢީލާއި ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީއެވެ\nމިއަދު ކުރިޔަށްދާ އިންތިޚާބުގައި އެޕާޓީގެ އަންހެނުންގެ ރޫހުގެ ރައީސްކަމާއި ޒުވާނުން ހިތްވަރުގެ ރައީސަކުވެސް ހޮވާނެއެވެ. އަންހެނުންގެ ރޫގުގެ ރައީސްކަމަށް ވާދަކުރައްވަނީ ރައްޔިތުން މަޖިލީހުގެ މީދޫ ދާއިރާގެ މެމްބަރު ރޮޒައިނާ އާދަމާއި ސަފާތު ވަހީދެވެ. ޒުވާނުންގެ ހިތްވަރުގެ ރައީސްކަމަށް ވާދަކުރައްވަނީ މުހައްމަދު އަންސާރާއި ރިފްގާ ޝިހާމްއެވެ.\nވޯޓް ފޮއްޓާއި އަދަދުތައް\nމި އިންތިޚާބުގައި ވޯޓުލުމަށްޓަކާ ޖުމްލަ 194 ރަށެއްގައި އެމް.ޑީ.ޕީން ވަނީ ވޯޓު ފޮށި ބަހައްޓާފައެވެ. އޭގެތެރެއިން މާލޭގައި 87 ފޮށި ބަހައްޓާފައިވެއެވެ. މީގެ އިތުރުން ރާއްޖޭގެ މީހުން ދިރިއުޅޭ ހުރިހާ ރަށެއްގައިވެސް ވޯޓިފޮށި ބަހައްޓާފައިވެއެވެ. ޗެއަރޕާސަން އިންތިޚާބުކުރަން ވޯޓުލުމުގެ ޙައްޤު ލިބިފައިވަނީ 94211 މެމްބަރުންނަށެވެ. އަންހެނުންގެ ރޫހުގެ ރައީސް އިންތިޚާބުކުރަން 41027 މެމްބަރުންނަށް ވޯޓުލުމުގެ ޙައްޤު ލިބިގެންވެއެވެ. އަދި ޔޫތު ވިންގުގެ ރައީސް އިންތިޚާބުކުރަން 32057 މެމްބަރުންނަށް ވޯޓުލެވޭނެއެވެ.\nއެމްޑީޕީގެ އެތެރޭގެ އިންތިޚާބުގައި މާލޭގައި ވޯޓް ފޮށިތައް ހުންނަ ތަންތަން.\nމި އިންތިޚާބުގެ ކަންކަން ވީހާވެސް އަމާންކަމާއި އޮމާންކަމާއެކު ކުރިއަށްގެންދިއުމަށް އެމް.ޑީ.ޕީގެ މެންބަރުންގެ ކިބައިން އެ ޕާޓިން ވަނީ އެދިފައެވެ.


UCC futsal mubaaraathuge final ga vaadhakuraa team thah yageenvejje | Fainu Online\nފައިނަލަށް ދަތުރުކުރި2ޓީމް - ފޮޓޯ: މީސްމީޑިޔާ\nޔޫ.ސީ.ސީ ފުޓްސަލް މުބާރާތުގެ ފައިނަލްގައި ވާދަކުރާ ޓީމްތައް ޔަގީން ވެއްޖެ\nއިބްރާހިމް ފަހީމް 8 އޮކްޓޯބަރު 2020, ބުރާސްފަތި, 13:49\nއުނގޫފާރު ކޮމިއުނިޓީ ސެންޓަރުން ބާއްވާ ލެވިސްޓާ ފުޓްސަލް ޗެންޕިއަންޝިޕްގެ ފައިނަލަށް ޓީމް ޓިކެޑާއި ޓީމް އޮރި ދަތުރުކޮށްފިއެވެ.\nއުނގޫފާރު ފުޓްސަލް ދަނޑުގައި މިރޭ ކުޅުނު ފުރަތަމަ ސެމީ ފައިނަލްގައި ވާދަކޮށްފައިވަނީ ގުރޫޕް އޭގެ އެއްވަނަ ޑިކެޑާއި ގުރޫޕް ބީގެ ދެވަން ކޭޑީ އެފް ޓިއެވެ. ފޯރިގަދަ މެޗްގެ ފަހުކޮޅު ޑިކެޑް ކުޅުންތެރިއަކު ކުރި ފައުލަކަށް ދެވަނަ ރީނދީ ކާޑާއެކު ރަތްކާޑެއް ދެއްކި މި މެޗްގެ ފުރިހަމަ ވަގުތު ހަމަވިއިރު ކޮންމެ ޓީމަކުންވެސް އެއް ލަނޑު ޖަހާފައި އޮތުމުން ނަތީޖާ ނެރުމަށްވަނީ ޕެނަލްޓީޖަހާފައެވެ. ފޯރިގަދަ މެޗަށްފަހު ޖެހި ޕެނަލްޓީތައްވެސް ފޯރިގަދަވެގެން ގޮސްފައިވާކަން ފާހަގަވެއެވެ. އެގޮތުން2ޓީމުގެ ފުރަތަމަ ފަސްޕެނަލްޓީން ތިން ޕެނަލްޓީ ކާމިޔާބުކޮށް އަދި ކޮންމެ ޓީމެއްގެވެސް ދެ ޕެނަލްޓީ ކީޕަރުންވަނީ ދިފާއުކޮށްފައެވެ. އޭގެ ފަހުން ކޭޑީން ޖެހި ފުރަތަމަ ޕެނަލްޓީ ބޭރަށް ދިއުމުން ފައިނަލް ކަށަވަރުކުރުމަށް ޑިކެޑަށް ލިބުނު ފުރުސަތު ގެއްލުވާލީ ކޭޑީގެ ކީޕަރއެވެ. ދެ ދެޓީމުން ޖެހި ޕެނަލްޓީ ކާމިޔާބުކުރިއިރު އެންމެ ފަހުން ކޭޑީން ޖެހި ޕެނަލްޓީވަނީ ބޭރަށް ގޮސްފައެވެ. އެއަށްފަހު ޑިކެޑަށް ލިބުނު ފުރުސަތުގައި ޕެނަލްޓީ ކާމިޔާބުކޮށް ޑިކެޓް ފައިނަލަށް ދަތުރުކުރިއިރު، މިއީ މިދިޔަ އަހަރު ބޭއްވި މުބާރާތުގެ ފައިނަލުގައި ވާދަކުރި ދެޓީމުކަން ފާހަގަކުރެވެއެވެ. އެފަހަރު ޗެންޕިއަންކަން ހޯދާފައިވަނީ ކޭޑީ އެފްޓީންނެވެ.\nސެމީފައިނަލް ދެވަނަ މެޗްގައި ޓީމް އޮރިއާއި ވާދަކޮށްފައިވަނީ ގުރޫޕް ބީގެ އެއްވަނަ ހާސިލުކުރި ބީސީ ބޯއީސްއެވެ. ވާދަވެރިކުޅުމަކަށްފަހު ދެލަނޑު އެއްލަނޑު މެޗް ކާމިޔާބުކުރީ ޓީމް އޮރިއެވެ. އޮރިން ކޮންމެ ހާފެއްގައިވެސް އެއްލަނޑު ޖެހިއިރު ބީސީން ޖެހި ހަމައެކަނި ލަޑު ފެންނިގެން ގޮސްފައިވަނީ މެޗްގެ ފަހުކޮޅު ލިބުނު ޕެނަލްޓީއަކުންނެވެ. މި މެޗްގެ މޮޅުކުރުންތެރިއަކަށް ޓީމް އޮރީގެ ކީޕަރ މުޙައްމަދު އަޝްވާނު ހޮވިފައިވާއިރު ފުރަތަމަމެޗްގެ މޮޅު ކުޅުންތެރިއަކަށް ހޮވިފައިވަނީ ޑިކެޑުގެ ކީޕާރ އަހުމަދު އަފްޒަލެވެ.\nމި މުބާރާތުގެ ފައިނަލްމެޗް ބޭއްވުމަށް ހަމަޖެހިފައިވަނީ އަންނަ ހުކުރުދުވަހުގެ ރޭ އުނގޫފާރު ފުޓްސަލް ދަނޑުގައެވެ. މިފަހަރު ހަތް ޓީމު މި މުބާރާތުގައި ވާދަކޮށްފައިވެއެވެ. މުބާރާތް ސްޕޮންސަރ ކޮށްފައިވަނީ ލޮޓަސް ފިހާރައިން ރާއްޖެއަށް އިންޕޯޓްކުރާ ލެވިސްޓާ ކޮފީ ބުރޭންޑުންނެވެ.\nސަމާހް 1 week ago


އއ. އުކުޅަހު މެޖިސްޓްރޭޓް ކޯޓު\nއއ. އުކުޅަހު މެޖިސްޓްރޭޓް ކޯޓު އިއުލާން\nއއ. އުކުޅަހު މެޖިސްޓްރޭޓް ކޯޓުގެ އިއުލާން


Nafsaanee dhulhaheyo campaign ifthithaah kohdhehvaifi\nނަފްސާނީ ދުޅަހެޔޮ ކެންޕެއިން އިފްތިތާހުކޮށްފި\nނަފްސާނީ ބަލިތަކަށް ހޭލުންތެރިކަން އިތުރުކުރުމުގެ ގޮތުން ކުރިޔަށް ގެންދާ "ނަފްސާނީ ދުޅަހެޔޮ" ކެންޕެއިން ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހުމަދު މިއަދު އިފްތިތާހު ކޮށްދެއްވައިފިއެވެ.\nއެކަމަނާ މި ކެންޕެއިން އިފްތިތާހްކޮށްދެއްވީ މިއަދު ހެނދުނު ހޮޓެލް ޖެންގައި މި ކެންޕެއިން އިފްތިތާހްކުރުމަށް ބޭއްވި ރަސްމިއްޔާތުގައެވެ.\nމި ކެންޕެއިން އިފްތިތާހްކޮށްދެއްވައި ވާހަކަފުޅު ދައްކަވަމުން ރައީސުލްޖުމްހޫރިއްޔާގެ އަނބިކަނބަލުން ވިދާޅުވީ އާދަޔާ ހިލާފަށް ކަންކަމާ ދެރަވެ، ހާސްވެ، ބިރުގަނެ، ރޮވި، ގިނަ ދުވަސްތަކެއް ވަންދެން ކޮޓަރިން ނުވަތަ ގެއިން ނުނުކުމެ، އާއިލާއާއި ރަހުމަތްތެރިންނާ ދުރުގައި، އާންމުކޮށް ސްކޫލަށް ނުވަތަ އޮފީހަށް ސަލާން ބުނެ، އެކަނިވެރި ދިރިއުޅުމެއް އުޅެ، ކުރަން ބޭނުންވާ އެތައްކަމެއް ނުކުރެވިފައިވާ އެތައްބަޔަކު ދިވެހިރާއްޖޭގައި ދިރިއުޅެމުން އަންނަކަމަށެވެ.\nއަދި މި ކަންކަމަކީ ނަފްސާނީ ބައްޔެއްގެ ސަބަބުން ކުރިމަތިވާ ކަންތައްތައްކަން މީގެތެރެއިން މީހުންނަށްވެސް އަދި އެމީހުންގެ އާއިލާގެ މެންބަރުންނާއި ރައްޓެހިންނަށް ވެސް ނޭނގޭކަން އެކަމަނާގެ ވާހަކަފުޅުގައި ފާހަގަކުރެއްވިއެވެ. މީގެ އިތުރުން މިފަދަ ބައްޔެއް ހުރިކަން އެނގުނު ނަމަވެސް އެމީހެއްގެ އެފަދަ ބައްޔެއް ހުރިކަމަށް ބުނަން ބޭނުންވަނީ މަދުބައެއް ކަން ފާހަގަކުރައްވާ ނަފްސާނީ ބަލިތަކާމެދު ހޭލުންތެރިކުރުމުގެ ވާހަކަ ގައުމީ ފެންވަރެއްގައި ދަންކަންޖެހޭ މައިގަނޑު ސަބަބަކީ ވެސް އެއީކަން ފާހަގަކުރެއްވިއެވެ.\nނަފްސާނީ ބަލިތަކުގެ ހާލަތު ދުނިޔޭގައި އޮތް މިންވަރުގެ މައްޗަށް އަލިއަޅުއްވާލައްވައި ވިދާޅުވީ ދުނިޔޭގައި ކޮންމެ4މީހުންގެ ތެރެއިން އެކަކީ ނަފްސާނީ ބަލި ތަހައްމަލު ކުރަމުންދާ މީހެއްކަމަށް ބެލެވޭކަމުގައެވެ. އަދި ރާއްޖޭގައި މިދާއިރާއިން ކުރެވިފައިވާ މަދު ދިރާސާތަކުން ލަފާކުރެވޭގޮތުގައި ރާއްޖޭގައި ވެސް މި ނިސްބަތް އެހާވަރުގައި ހުރިކަން އެކަމަނާގެ ވާހަކަފުޅުގައި ފާހަގަކުރެއްވިއެވެ.\nޖިސްމާނީ ބަލިތަކާ އަޅާބަލާއިރު ނަފްސާނީ ބަލިތަކަށް ބޭނުންވާ ފަރުވާގެ ވަސީލަތްތައް މަދުކަން ފާހަގަކުރައްވާ އެކަމަނާ ވިދާޅުވީ ގިނަ ބަލިތަކަކީ ހަމައެކަނި ބޭހެއް ކައިގެން ރަނގަޅުކުރެވޭ ބަލިތައް ކަމުގައި ވީ ނަމަވެސް ހަކުރުބަލި ފަދަ ބަލިތައް ފަދައިން ނަފްސާނީ ބައްޔަކީ ބޭހާއެކު ތެރަޕީވެސް ބޭނުންވާ ބައްޔެއްކަމަށެވެ. މީގެ އިތުރުން މިފަދަ ބަލިތަކަށް ފަރުވާ ހޯދުމަށްފަހު މަސައްކަތުގެ މާހައުލަށް ނުކުންނައިރު އެމީހަކު އަދާކުރާ ޒިންމާތަކުން ލުޔެއް ދިނުންފަދަ ކަންކަން ފަހި ކުރަންޖެހޭކަންވެސް އެކަމަނާގެ ވާހަކަފުޅުގައި ފާހަގަކުރެއްވިއެވެ.\n"ނަފްސާނީ ދުޅަހެޔޮ ކެންޕެއިން" އަކީ ނަފްސާނީ ދުޅަހެޔޮކަން އިތުރުކޮށް ނަފްސާނީ ބަލިތަކަށް ހޭލުންތެރިކަން އިތުރުކުރުމަށް އެއް އަހަރު ދުވަހަށް ކުރިޔަށްގެންދިއުމަށް ހަމަޖެހިފައިވާ ކެންޕެއިން އެކެވެ. ނަފްސާނީ ބަލިތަކަށް ފަރުވާލިބޭނެ ހާއްސަ އިންތިޒާމުތައް ހަމަޖައްސައި ދިނުމަކީ ރައީސް ސޯލިހުގެ ރިޔާސީ ވައުދުތަކުގެ ތެރޭގައި ވެސް ހިމެނޭ މުހިންމު ވައުދެކެވެ.\nމިގޮތުން ސަރުކާރުގެ ފުރަތަމަ މަސައްކަތު 100 ދުވަހުގެ ވައުދުތަކުގެ ތެރޭގައި ހިމެނިގެން ނެޝަނަލް މެންޓަލް ހެލްތު އިންސްޓިޓިއުޓް އުފައްދަވައި ނަފުސާނީ ބަލިތަކަށް އާސަންދައިގެ ދަށުން ހިދުމަތް ލިބޭނެ ގޮތް މިހާރު ވަނީ ހަމަޖައްސަވައިފައެވެ.


income tax bill majlis ah balaigenfi\nއިންކަމް ޓެކްސް ބިލް މަޖިލީހަށް ބަލައިގެންފި\nރައްޔިތުންގެ މަޖިލީހުގެ ޖަލްސާއެއް ކުރިއަށްދަނީ: އިންކަމް ޓެކްސްގެ ބިލު މަޖިލީހަށް މިއަދު ވަނީ ބަލައިގެންފައި -- ފޮޓޯ: މަޖިލީސް\nއާމްދަނީން ޓެކްސް ނެގުމުގެ ބިލް ނުވަތަ އިންކަމް ޓެކްސްގެ ބިލް ރައްޔިތުންގެ މަޖިލީހަށް ބަލައިގެންފި އެވެ.\nސަރުކާރުގެ ފަރާތުން މަޖިލީހަށް އެ ބިލު ހުށަހެޅުއްވީ އުނގޫފާރު ދާއިރާގެ މެންބަރު މުހައްމަދު ވަހީދެވެ. އެ ބިލުގެ ފުރަތަމަ ކިއުން އިއްވާފައިވަނީ އޮކްޓޫބަރު މަހުގެ 15 ވަނަ ދުވަހުއެވެ.\nމަޖިލީހުގެ މިއަދުގެ ޖަލްސާގައި ވަނީ މި ބިލް ބަލައިގަތުމަށް ފެނޭތޯ ވޯޓަށް އަހާފައެވެ. އެ ގޮތުން އެ ބިލް ބަލައިގަތުމަށް ފެންނަ ކަމަށް އެވަގުތު މަޖިލީހަށް ހާޒިރުވެތިބި 69 މެންބަރުންގެ އިއްތިފާގުން ވަނީ ނިންމާފައެވެ.\nބިލް މަޖިލީހަށް ބަލައިގަތުމުން އެ ބިލް ދިރާސާ ކުރުމަށް މުޅި މަޖިލީހުގެ ކޮމެޓީ ފޮނުވިފައިވާ ކަމަށް މަޖިލީހުގެ ރައީސް ވަނީ އިއުލާނުކުރައްވާފައެވެ.\nފިނޭންސް މިނިސްޓްރީން ބުނެފައިވާ ގޮތުގައި، އަންނަ އަހަރު އެ ޓެކްސް ނަގަން ފަށާއިރު، ގާތްގަނޑަކަށް 6،000 މީހުންގެ އަތުން އެ ޓެކްސް ނެގޭނެ ކަމަށް ބެލެވޭ ކަމަށެވެ. އަދި އެ ޓެކްސް މެދުވެރިކޮށް ދައުލަތަށް އަހަރަކު 680 މިލިއަން ރުފިޔާ ލިބޭނެ ކަމަށް ވެސް ފިނޭންސް މިނިސްޓްރީން އަންދާޒާ ކުރެ އެވެ.\nސަރުކާރުން ހުށަހަޅާފައިވާ އިންކަމް ޓެކްސްގެ ބިލުގައި ވަނީ، 40،000 އިން މަތީގެ އާމްދަނީ ލިބޭ މީހުންގެ އަތުން އެ ޓެކްސް ނަގާށެވެ. އަދި ސަރުކާރުގެ އަމާޒަކީ އަންނަ އަހަރުން ފެށިގެން އާމްދަނީން ޓެކްސް ނަގަން ފެށުން ކަމަށް ވެސް ފިނޭންސް މިނިސްޓްރީން ބުންޏެވެ.\nބިލުގައިވާ ގޮތުން 40،000 ރުފިޔާއާއި 60،000 ރުފިޔާއާ ދެމެދު އާމްދަނީ ލިބޭ ފަރާތްތަކުގެ އަތުން ނަގާނީ އަށް ޕަސެންޓެވެ. 60،000 ރުފިޔާއާއި 100،000 ރުފިޔާއާ ދެމެދު އާމްދަނީ ލިބޭ ފަރާތްތަކުގެ އަތުން 10 ޕަސެންޓް ނަގަން ހުށަހަޅާފައިވާއިރު، 100،000 އަށްވުރެ ގިނަ ރުފިޔާގެ އާމްދަނީ ލިބޭ ފަރާތްތަކުގެ އަތުން ނަގާނީ 15 ޕަސެންޓް ކަމަށް ހުށަހަޅައިފަ އެވެ.\nއާމްދަނީގެ ގޮތުގައި 40،000 ރުފިޔާއިން މަތިން ލިބޭ މީހުންގެ އަތުން އިންކަމް ޓެކްސް ނަގާ ގޮތަށް ސަރުކާރުން ބިލް ހުށަހެޅިއިރު، ސަރުކާރުގެ މައި ޕާޓީ ކަމަށްވާ އެމްޑީޕީގެ "އެޖެންޑާ 19" ގެ މެނިފެސްޓޯގައި އޮތީ 60،000 ރުފިޔާއިން މަތިން އާމްދަނީ ލިބޭ މީހުން އަތުން ޓެކްސް ނަގާށެވެ.\nރައްޔިތުންގެ މަޖިލިސް ފިނޭންސް މިނިސްޓްރީ އާމްދަނީން ނަގާ ޓެކްސް\n"އިންކަމް ޓެކްސް ނަގާ އަދަދު މަތިކޮށްފިނަމަ ބަޖެޓަށް އަސަރުކުރާނެ"\nއަންނަ އާދިއްތަ ދުވަހު ބަޖެޓު ހުށަހަޅަނީ\n"ތިލަފަތް ހަމަ ބަޖެޓެއް ފާސް ކުރަން ޖެހޭ"\n"ލަފާކުރި ވަރަށްވުރެ ލިބޭ އާމްދަނީ އިތުރު"


Udhahyuge maru: bandhugai beythihbumuge amuru dhamahahtaifi\nގއ. މާމެންދޫގައި ގުރޫޕް މާރާމާރީއެއް ހިންގައި 17 އަހަރުގެ އަހްމަދު އުދައްޔު މަރާލި މައްސަލައިގައި ދައުވާ އުފުލާފައިވާ ތިން މީހުން ޝަރީއަތް ނިމެންދެން ބަންދުގައި ބޭއްތިއްބުމުގެ އަމުރު ދަމަހައްޓައިފި އެވެ.\nކްރިމިނަލް ކޯޓުގައި މިއަދު ކުރިއަށް ގެންދިޔައީ މި މައްސަލައިގެ ބަންދު މުރާޖާ ކުރުމާއި އިބްތިދާއީ އަޑުއެހުމެކެވެ. ނަމަވެސް ބަންދު މުރާޖާ ކުރުމުގެ ބައި ދިގުލައިގެން ދިއުމުން އިބްތިދާއީ އަޑުއެހުން އެހެން ދުވަހަކަށް ވަނީ ފަސް ކޮށްފަ އެވެ.\nޝަރީއަތުގެ މިއަދުގެ އަޑުއެހުމުގައި ދައުލަތުގެ ވަކީލާ ވަނީ މި ތިން މީހުންގެ ތެރެއިން އަހުމަދު ޝަމީމާއި ޝަރަފް ރަޝީދުގެ ކުށުގެ ރިކޯޑު އޮންނަ ކަމަށް ބުނެފަ އެވެ. އެގޮތުން މަސްތުވާތަކެތީގެ މައްސަލަތަކާއި މާރާމާރީގެ ރިކޯޑު އޮތް ކަމަށް ބުންޏެވެ. އަދި ޝަރަފް ރަޝީދަކީ ވައްކަމުގެ މައްސަލަތަކުގައި ހައްޔަރުކޮށްފައިވާ މީހެއް ކަމަށް ވެސް ބުންޏެވެ.\nއެ ތިން މީހުންނަކީ ރަށުތެރޭގައި ބިރުވެރިކަން އުފައްދައި، މާރާމާރީ ހިންގުމާއި، ގޭންގު ހަދައިގެން ރަށުތެރޭގައި އުޅޭ ބައެއްކަމުން އެމީހުންނަކީ މުޖުތަމައަށް ނުރައްކާތެރި ބައެއްކަމަށް ދައުލަތުން ފާހަގަކުރި އެވެ. އަދި އެ ރަށަކީ ކުޑަ ރަށެއް ކަމުން ހެއްކަށް ނުފޫޒު ފޯރުވައިފާނެތީ ތިން މީހުން ޝަރީއަތް ނިމެންދެން ބަންދުކޮށްދިނުމަށް ދައުލަތުގެ ވަކީލާ ވަނީ އެދިފަ އެވެ.\nމީގެ ތެރެއިން މުހައްމަދު މާޒިންގެ ދިފާއީ ވަކީލް މުހައްމަދު ޝަހީދު ވިދާޅުވީ މާޒިން އަކީ ކުށުގެ ރިކޯޑު ނެތް މީހެއް ކަމަށާއި ރަށުތެރޭގައި ދެކެވޭ ވާހަކަތައް ޝަރީއަތުގައި ނުދެއްކޭނެ ކަމަށެވެ. އެހެންކަމުން އޭނާގެ ފަރާތުން މުޖުތަމައަށް އެއްވެސް ނުރައްކަލެއް އޮތް ކަމަށް ނުބެލެވޭ ކަމަށް ވިދާޅުވި އެވެ.\nޝަމީމަށް ދިން ފުރުސަތުގައި ބުނީ އޭނާ އަކީ ހާދިސާ ހިނގި ތަނުގައި ހުރި މީހެއް ނޫން ކަމަށެވެ. އޭނާ އެވަގުތު ހުރީ އަންހެނުން ކައިރީ ކަމަށާއި އެކަން ސާބިތުކުރުމަށް ދެ ހެކިން ހުށަހެޅި ކަމަށް ބުންޏެވެ.\nދެ ފަރާތުގެ ވާހަކަތަކަށްފަހު މައްސަލަ ބައްލަވާ ގާޒީ އިސްމާއިލް ރަޝީދު ވިދާޅުވީ ކޯޓުން މައްސަލައާއި ގުޅިގެން ހުކުމެއް ކުރަންދެން ތިން މީހުން ޝަރީއަތް ނިމެންދެން ބަންދުގައި ބައިތިއްބުމަށް އަމުރުކުރާ ކަމަށެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް މަރު + ކުށްކުރުން އަހުމަދު އުދައްޔު


Anburaa Fonuvaali MDP Ge 10 Form Maadhamaa Alun Hushahalhany – adduLIVE\nLast Updated: July 16, 11:18\nއަނބުރާ ފޮނުވާލި އެމްޑީޕީގެ 10 ފޯމު މާދަމާ އަލުން ހުށަހަޅަނީ\nFeb 11, 2019, 14:07 ހަސަން ރަޝީދު\nއަފްޝަން ލަތީފް - ފޮޓޯ: އެމްޑީޕީ\nރައްޔިތުންގެ މަޖިލީހުގެ އިންތިހާބުގައި ވާދަކުރުމަށް އެމްޑީޕީގެ ފަރާތުން ހުށަހެޅި ފޯމުތަކުގެ ތެރެއިން އިލެކްޝަންސް ކޮމިޝަނުން ބަލައިނުގަތް 10 ކެންޑިޑޭޓެއްގެ ފޯމު މާދަމާ އަލުން ހުށަހެޅުމަށް މަސައްކަތް ކުރަމުންދާ ކަމަށް އެމްޑީޕީން ބުނެފިއެވެ.\nއެމްޑީޕީގެ ފަރާތުން މަޖިލީހުގެ 86 ދާއިރާ އަށް ވާދަކުރުމަށް ނިންމާފައިވާއިރު، އެ ދާއިރާތަކަށް ވާދަކުރާ ކެންޑިޑޭޓުންގެ ފޯމުތައް އިލެކްޝަންސް ކޮމިޝަނަށް ހުށަހެޅީ މިދިޔަ ބުދަ ދުވަހުއެވެ.\nއިލެކްޝަން ކޮމިޝަނުން އެމްޑީޕީގެ އެ 10 ކެންޑިޑޭޓުންގެ ފޯމް ބަލައިނުގަތުމަށް ނިންމީ ހުށަހަޅަންޖެހޭ ބައެއް ޑޮކިއުމެންޓުތައް މަދުވުމުންނެވެ. ނަމަވެސް ބާކީ ދެން ހުށަހެޅި ފޯމުތައް އިލެކްޝަންސް ކޮމިޝަނުން ވަނީ ބަލައިގެންފައެވެ.\nއެމްޑީޕީން މިއަދު ބޭއްވި ނޫސްވެރިންގެ ބައްދަލުވުމެއްގައި އެޕާޓީގެ މަޖިލިސް ކެމްޕޭނުގެ ސްޕޯކްސްޕާސަން އަފްޝަން ލަތީފް ވިދާޅުވީ އެ ފޯމުތަކުގެ މައުލޫމާތު ފުރިހަމަ ކުރުމުގެ މަސައްކަތް މިހާރު ފަށާފައިވާ ކަމަށާއި އެންމެ ލަސްވެގެން އެ ފޯމްތައް މާދަމާ އިލެކްޝަނަށް ހުށަހެޅުމަށް މަސައްކަތް ކުރަމުންދާ ކަމަށެވެ.\n"ވީހާވެސް އަވަހަކަށް، މައުލޫމާތުތައް ފުރިހަމަ ވެއްޖެނަމަ މިއަދުވެސް ހުށަހަޅާނަން. އެންމެ ލަސްވެގެން މާދަމާއަށް މި ބަލަނީ ފޯމްތައް ހުށަހެޅޭނެ ކަމަށް" އަފްޝަން ވިދާޅުވިއެވެ.\nމަޖިލިސް އިންތިހާބުގައި ވާދަކުރުމަށް އެމްޑީޕީ ފިޔަވައި އެހެން ޕާޓީ އަކުން އަދި އިލެކްޝަންސް ކޮމިޝަނަށް ފޯމު ހުށަހަޅާފައެއް ނުވެއެވެ.\nއޭޕްރީލް މަހުގެ ހަވަނަ ދުވަހު ބާއްވާ މަޖިލިސް އިންތިހާބުގައި ވާދަކުރުމަށް ހުށަހެޅުމުގެ ފުރުސަތު މި މަހުގެ 21 ވަނަ ދުވަހުގެ ނިޔަލަށް އޮންނާނެއެވެ.


މި އިޢުލާންވަނީ 19 ޑިސެންބަރު 2019 1346 ގައި ބާތިލް ކުރެވިފައެވެ.\nމި ކޯޓުގެ ކޯޓު އޮފިސަރ މަޤާމަށް މީހަކު ހޯދުމަށް ކުރެވުނު ނަންބަރު (IUL)197-A1/1/2019/42 (10 އޮކްޓޫބަރު 2019) އިޢުލާނު ބާތިލުކޮށް، ޝަރުޢީ ދާއިރާގެ އިދާރީ މަޤާމުތަކުގެ އަސާސީ ޝަރުތުގެ2ވަނަ އިޞްލާޙުގައި ބަޔާންކޮށްފައިވާ ޝަރުތު ހިމަނައިގެން މި މަޤާމަށް އަލުން އިޢުލާނު ކުރަމެވެ.\nތާރީޚް: 18 ޑިސެންބަރު 2019\n- ޖުޑީޝަލް އެލަވަންސް: -/2510 (އަސާސީ މުސާރައިގެ %50)\n- ސަރވިސް އެލަވަންސް: -/1500\n1- "ސާނަވީ" ނުވަތަ އެއާ އެއް ފެންވަރުގެ އިމްތިޙާނާކުން2މާއްދާއިން ދަށްވެގެން "ޑީ" ގްރޭޑް ލިބިފައިވުމާއެކު، އޭގެ އިތުރުން "ސެކަންޑްރީ ސްކޫލް" ނުވަތަ "ހަޔަރ ސެކަންޑްރީ ސްކޫލް" ސެޓްފިކެޓް އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުމާއެކު މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ،\n2- މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ،\n3- "މަތީ ސާނަވީ" ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން "އީ" ގްރޭޑް ލިބިފައިވުމާއެކު، އޭގެ އިތުރުން "ސެކަންޑްރީ ސްކޫލް" ނުވަތަ "ހަޔަރ ސެކަންޑްރީ ސްކޫލް" ސެޓްފިކެޓް އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން. ނުވަތަ،\n4- މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުން.\n1- ކޯޓަށް ޙާޟިރުކުރަންޖެހޭ ފަރާތްތަކަށް ރައްދުކުރަންޖެހޭ ޗިޓްތައް ތައްޔާރުކުރުން.\n2- ޝަރީޢަތުގެ މަޖިލިސް ތައްޔާރުކޮށް ބެލެހެއްޓުމާއި ޝަރީޢަތުގެ މަޖިލީހުގައި ލިޔަންޖެހޭ އެންމެހާ ލިޔުންތައްލިޔެ ތައްޔާރުކުރުން.\n3- ޝަރީޢަތަށް ޙާޟިރުވާންޖެހޭ މީހުން ތިބިތޯ ބެލުމާއި ޝަރީޢަތުގެ މަޖިލީހަށް ހާޟިރުވާ މީހުންގެ ރިކޯޑު ބެލެހެއްޓުން.\n4- ކޯޓުގެ ސަލާމަތީ އެންމެހާ ކަންތައްތައް ބަލަހައްޓާ ފަރާތްތަކަށް ދުވަހުން ދުވަހަށް ޝަރީޢަތްތަކާބެހޭ މައުލޫމާތު އެރުވުން.\n5- މައްސަލައިގެ ގަޑިޖެހުމުގެ ކުރިން އެދުވަހުގެ މައްސަލަ ހިންގުމަށް ބޭނުންވާނޭ ހުރިހާ އިންތިޒާމް ތަކެއް ހަމަޖެހިފައިވޭތޯ ބެލުން.\n6- ޝަރީޢަތް ހިންގުމައްޓަކައި ހާޟިރުކުރަންޖެހޭ މީހުން ޝަރީޢަތުގެ މަޖިލީހަށް ވެއްދުމާއި ޝަރީޢަތް ހިންގުމަށް ބޭނުންވާ އިންތިޒާމްތައް ހަމަޖެއްސުން.\n7- ކޯޓަށް ހުށަހަޅާ މައްސަލަތަކާ ގުޅިގެން ޚަސްމުންނާއި ކުރަންޖެހޭ މުޢާމަލާތްތައް ކުރުމާއި މައްސަލައާގުޅޭ ލިޔުންތައް ބެލެހެއްޓުން.\n8- ކޯޓުން ބާއްވަން ކަނޑައަޅާ މައްސަލަތަކާބެހޭ މަޢުލޫމާތު ހަފްތާ ޝީޓަށް ނަގާ، އެ މައުލޫމާތު އާއްމުކުރުމައްޓަކައި މީޑިއާބެހޭ ސެކްޝަނަށް ދިނުން.\n9- ވަގުތުން ހަވާލުކުރަންޖެހޭ ކޯޓު އަމުރުތައް އެއަމުރުތައް ރައްދުވާ ފަރާތްތަކަށް ޙަވާލުކުރުން އަދި ކޯޓުން ނެރޭ އަމުރުތަކުގެ ރެކޯޑް ބެލެހެއްޓުން.\n10- އަދި މިނޫނަސް ކޯޓަށް ހުށަހެޅޭ ޝަރުޢީ މައްސަލަތަކާ ގުޅިގެން ކުރަންޖެހޭ އެންމެހާ ކަންކަން ކުރުން.\n11- މީގެ އިތުރުންވެސް ޤާނޫނާއި ޤަވާޢިދުގެ ތެރެއިން ކޯޓުގައި ކުރަންޖެހޭ އިދާރީ މަސައްކަތްތަކާއި އަދި ކޯޓުގެ އިސްވެރިން ޙަވާލުކުރާ ރަސްމީ ކޮންމެ މަސައްކަތެއް ޤަވާޢިދުން ކުރުން.\nއެޑްމިނިސްޓްރޭޝަން / ޤާނޫނީ ދާއިރާ\nމި މަޤާމަށް ޝަރުޠު ފުރިހަމަވާ ފަރާތްތަކުން މި ކޯޓުގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު 2019 ޑިސެންބަރު 29 ވާ އާދީއްތަ ދުވަހުގެ 14:00 ގެ ކުރިން މި ކޯޓަށް ހުށަހެޅުއްވުން އެދެމެވެ.\nސުންގަޑި: 29 ޑިސެންބަރު 2019 1400


SunOnline: Dhe dhuvahah fahu Hong Kong Airport alun hulhuvaifi\nދެ ދުވަހަށްފަހު ހޮންކޮންގް އެއާޕޯޓު އަލުން ހުޅުވައިފި\nހޮންކޮންގް އެެއާޕޯޓުގައި ފުލުހުން ހަރަކާތްތެރި ވަނީ --- ފޮޓޯ/ ގެޓީީ\nހޮންކޮންގް (އޮގަސްޓު 14): އޭޝިޔާގެ މާލީ ނާރެސް އަދި ވިޔަފާރީގެ މައި މަރުކަޒެއްގެ ގޮތުގައި ބެލެވޭ ހޮންކޮންގް އިންޓަނޭޝަނަލް އެއާޕޯޓުގައި ކުރިއަށްދާ މުޒާހަރާތަކާ ގުޅިގެން ދެ ދުވަހަށް އެއާޕޯޓުގެ އޮޕަރޭޝަންތައް ހުއްޓާލުމަށްފަހު، މިއަދު އަލުން އޮޕަރޭޝަންތައް ފަށައިފި އެވެ.\nހޮންކޮންގް ގައި މިދިޔަ އެޕްރީލް މަހުން ފެށީގެން ކުރަން ފެށީ ސިލްސިލާ މުޒާހަރާތައް އެއާޕޯޓުގައި ކުރަން ފެށީ މިދިޔަ ހުކުރު ދުވަހު އެވެ. އެއާއެކު ދެދުވަހަށް އެއާޕޯޓުގެ އޮޕަރޭޝަންތައް މެދުކަނޑާލަން ޖެހުނެވެ. އެގޮތުން މިދިޔަ ހޯމަ ދުވަހު ޝެޑީއުލްކޮށްފައިވާ 200 އަށް ވުރެ ގިނަ ފުލައިޓް ކެންސަލް ކުރަން ޖެހުނެވެ. އަދި އިއްޔެ މުޅިންހެން ހުރިހާ ފުލައިޓެއްގެ ދަތުރުތައް މެދު ކަނޑާލި އެވެ. ދުވާލެއްގެމައްޗަށް 1،000 އެއްހާ ފުލައިޓް ހޮންކޮންގެ އެއާޕޯޓުން ހިދުމަތް ހޯދަ އެވެ.\nމުޒާހަރާގެ ބައިވެރިންނާއި ފުލުހުންނާ މެދު ރޭވެސް ވަނީ ކުރިމަތިލުންތަކެއް ހިނގާފަ އެވެ. ހޮންކޮންގް ހޮސްޕިޓަލާ ހަވާލާދީ ސީއެންއެންއިން ރިޕޯޓުކޮށްފައިވާ ގޮތުގައި ރޭ އެއާޕޯޓުގައި ހިނގި ހަމަނުޖެހުންތަކާ ގުޅިގެން ހަ މީހަކަށް އަނިޔާވެ ހޮސްޕިޓަލުގައި އެޑްމިޓް ކޮށްފައިވަ ކަމަށެވެ.\nއެއާޕޯޓު މިއަދު ހެނދުނު ހުޅުވާފައި މިވަނީ މުޒާހަރާ ރޫޅާލަށް ހޮންކޮންގެ އޭވިއޭޝަން އޮތޯރިޓީން ކޯޓު އަމުރެއް ހޯދުމާއެކު އެވެ. ކޯޓުއަމުރާއެކު މިއަދު ހެނދުނު މުޒާހަރާގެ ބައިވެރިން ވަނީ އެއާޕޯޓުގެ ޓާމިނަލުން ހުސްކޮށްފަ އެވެ.\nހޮންކޮންގެ ފުލުހުންނާ ހަވާލާދީ ސީއެންއެން އިން ރިޕޯޓުކޮށްފައިވާ ގޮތުގައި އިއްޔެގެ ހަމަ ނުޖެހުނަތަކުގައި ފަސް މީހަކު ހައްޔަރުކޮށްފައިވެ އެވެ. އަދި ދެ ފުލުހަކަށް އަނިޔާވެފައިވާ ކަމަށެވެ.\nމުޒާހަރާގެ ބައިވެރިންގެ އަމަލުތައް ކުއްވެރިކޮށް ފުުލުހުން މިއަދު ފަތިހު ނެރުނު ނޫސްބަޔާނެއްގައި ބުނީ، މުޒާހަރައިގެ ބައިވެރިންގެ އަމަލުތަކަކީ، "ހައްދުފަހަނައަޅާފައިވާ ހަރުކަށި" އަމަލުތަކެއް ކަމަށެވެ.\nހޮންކޮންގްގައި ބޮޑެތި މުޒާހަރާތައް ފެށުނީ ސަރުކާރުން ގާނޫނު ހަދާ މަޖިލީހަށް ހުށަހެޅި ބިލަކާ ގުޅިގެންނެވެ. އޭޕްރިލް މަހުގެ 20ގައި ވޯޓަށް އަހަން އޮތް އެބިލު ފާސް ކުރި ނަމަ، ހޮންކޮންގްގައި ތިބި ކުށުގެ ތުހުމަތު ކުރެވޭ މީހުންގެ ޝަރީއަތް ކުރިއަށްގެންދިޔުމަށް އެމީހުން ޗައިނާއާ ހަވާލު ކުރެވޭނެއެވެ.\nއެ ބިލް ފާސްވެސްވެއްޖެ ނަމަ ޗައިނާގެ ނުފޫޒު އިތުރުވާނެ ކަމަށާއި އެގައުމުގެ ޝަރުއީ ނިޒާމަށް އިތުބާރު ނުކުރެވޭ ކަމަށް މުޒާހަރާގެ ބައިވެރިން ބުނެއެވެ.\nމުޒާހަރާތަކުގެ ސަބަބުން ކެރީ ލާމް ވަނީ އެބިލް ފާސް ކުރުން ފަސް ކުރަން ނިންމަވާފައެވެ. ނަމަވެސް މުޒާހަރާ ކުރާ ފަރާތްތަކުން އަދިވެސް ދަނީ ބިލް އެއްކޮށް އުވާލުމަށާއި ލާމް އިސްތިއުފާ ދެއްވުމަށް ގޮވާމުލަމުންނެވެ. އަދި ފުލުހުން ކުރާ އަނިޔާތަކަށް އެމީހުން ޖަވާބުދާރީ ކުރުވުމަށް މުޒާހަރާގެ ބައިވެރިން ގޮވާލަމުންދެއެވެ.\nހޮންކޮންގް އެއާޕޯޓުގައި މުޒާހަރާތައް ފެށީ އެސިޓީއަށް އަންނަ މީހުންނަށް މުޒާހަރާތަކާ ބެހޭ ގޮތުން މައުލޫމާތު ދިނުމަށާއި މުޒާހަރާތަކަށް އެމީހުންގެ ތާއިދު ހޯދުމަށް ކަމަށް ބުނެއެވެ.


Ai Thilaige Hangad Omaan Kollumah2Hafthaa Thereygai Nathyja Fenna Pasteh\nދެހަފްތާ ތެރޭގައި ނަތީޖާ ފެންނަ ޕޭސްޓެއް\nއަތްތިލައިގެ ހަންގަނޑު އޮމާން ކޮށްލުމަށް2ހަފްތާ ތެރޭގައި ނަތީޖާ ފެންނަ ޕޭސްޓެއް\n08 ޖެނުއަރީ 2022 - 16:16:53\nޒުވާން ކަމުގައި ދެމިހުރުމަށް ކޮންމެ މީހަކުވެސް ބޭނުންވާނެވެ.\nނަމަވެސް އުމުރުން ދުވަސް ވުމުގެ ސަބަބުންނާއި، ބައެއް މީހުން އުފެދިފައި ހުންނަށް ގޮތުން އަތްތިލައިގެ ހަންގަނޑު ކުރެކިވެފައި ހުންނަ ބޭފުޅުން މަދުން ނަމަވެސް ފެންނަމުން ދެއެވެ. މިފަދަ ބޭފުޅުންނަށް، މިފަހަރު މިއޮތީ ދާއިމީ ހައްލެއްކެވެ. އަތްތިލައިގެ ހަންގަނޑު އޮމާން ކޮށްލަދޭ ދެތިން މިނެޓްގެ ޕޭސްޓެއް ތައްޔާރުކޮށް ލެވޭނެ ގޮތެކެވެ.\nމި ފަދަ އެކި އެކި ޕޭސްޓްތައް ބޭނުން ކުރުމަށް ފަހު ވެސް ހަންގަނޑު އޮމާން ކުރުމުން ގިނަ މީހުން ވަނީ ނާކާމިޔާބު ވެފައެވެ. ބޭނުން ކުރޭވޭ ބައެއް ޕޭސްޓް ތަކުގެ ސަބަބުން ހަންގަނޑަށް ވަރަށް ބޮޑަށް ގެއްލުން ވާތަން ފެނެއެވެ. އެ ގޮތުން ހަންގަނޑަށް ދިމާވާ އެކި އެކި މައްސަލަތަކުގެ ތެރޭގައި ހަންގަނޑު މާބޮޑަށް ކުރަކި ވުމާއި ތަފާތު އެކި އެލާޖިކް ވުން ހިމެނެއެވެ.\nނަމަވެސް މިފަހަރު މިއޮތީ މިފަދަ ބޭފުޅުންނަށް ގޭގައި ތިބެގެން ތައްޔާރު ކޮށްލެވޭނެ، ގަވައިދުން ބޭނުން ކޮށްފިނަމަ ނަތީޖާ ފެންނަލެއް ވެސް އަވަސް ގުދުރަތީ ތަކެތި ހިމަނައިގެން ތައްޔާރު ކޮށްލެވޭނެ ޕޭސްޓެކެވެ. މި ޕޭސްޓަށް މާގިނަ ތަކެތި ބޭނުމެއް ނުވާނެއެވެ.\nހަމަ އެކަނި ޕޭސްޓް ތައްޔާރު ކޮށްލުމަށް ބޭނުން ވަނީ ދަތް އުގުޅާ ބޭސް، ޓޫތު ޕޭސްޓް (ކޮލްގެޓް) އާއި ލުބޯގެ ތިނެއް ނުވަތަ ހަތަރު ތިއްކެވެ.\nކުޑަ ތައްޓަކަށް ދޭއް ނުވަތަ ތިން ސަމްސާ ޓޫތު ޕޭސްޓް އެޅުމަށްފަހު، ލުބޯ ހުތް ކޮޅުވެސް އަޅާފައި ރަނގަޅަށް މިކްސް ވަންދެން ދެތިން މިނެޓް ގިރާލާނީއެވެ.\nބޭނުުން ކުރާނެ ގޮތް:\nތައްޔާރު ކޮށްލި ޕޭސްޓް އަތް ތިލައިގައި އުގުޅާލާށެވެ. އުނގުޅި ޕޭސްޓް 15 ވަރަކަށް މިނިޓް ވަންދެން ބެހެއްޓުމަށްފަހު ރަނގަޅަށް ދޮވެލާނީއެވެ. މިގޮތަށް ހަފްތާއަކު ދެފަހަރު މި ޕޭސްޓް އުނގުޅާ ކަމުގައި ވާނަމަ އަވަސް ހައްލު ފެނިގެން ދާނެވެ.


މަޤާމު: ރިލީފް ޓީޗަރ (ދިވެހި)\nމަޤާމު އޮތްއޮފީސް: ގދ. އަތޮޅު މަދަރުސާ\nވަޒީފާ އަދާކުރާ ސެކްޝަނާއި ތަން: ގދ. އަތޮޅު މަދަރުސާގެ އެކަޑަމިކް ސެކްޝަން\n1. މި މަދަރުސާއިން ހަމަޖައްސާ ކިލާސްތަކަށް (ގްރޭޑް 6،7 އަށް) ދިވެހި ކިޔަވައިދިނުން.\n2. ކިޔަވައިދިނުމުގެ ކުރިން ކިޔަވައިދިނުމަށްޓަކައި ތައްޔާރުކުރަންޖެހޭ ސްކީމްތަކާއި ލެސަން ޕްލޭންތައް ތައްޔާރުކުރުން.\n3. ކިޔަވައިދެވޭގޮތުގެ މަޢުލޫމާތު ކިލާސް ރެކޯޑްތަކުގައި ދުވަހުން ދުވަހަށް ލިޔުން.\n4. ދަރިވަރުންގެ ފެންވަރު ދުވަހުން ދުވަހަށް ލިޔެ ބެލެހެއްޓުން.\n5. ދަރިވަރުންނަށް އެކަށީގެންވާ ތަޢުލީމެއް ދިނުމަށް މަދަރުސާގެ އެހެން ޓީޗަރުންނާއި ލީޑިންގ ޓީޗަރުންގެ އެހީތެރިކަން ހޯދައިގެން ކިޔަވައިދިނުމާ ގުޅޭ ހުރިހާ މަސައްކަތެއް ކުރިއަށް ގެންދިޔުން.\n6. ދަރިވަރުންގެ ތެރެއިން އުނގެނުމުގެ ފެންވަރުދަށް ކުދިންނަށް އިތުރުއެހީދޭ ކިލާސްތައް ނަގައިގެން އެފަދަ ކުދިންގެ ފެންވަރު ރަނގަޅުކުރުމަށް މަސައްކަތް ކުރުން.\n7. ދަރިވަރުންގެ ކިޔެވުމާއި ސްލޫކީ މިންގަނޑާބެހޭ މަޢުލޫމާތު ދުވަހުން ދުވަހަށް ބެލެނިވެރިންނާ ހިއްސާކުރުން.\n8. ދަރިވަރުންނަށް ރަނގަޅު ނަމޫނާއަކަށް ވުމަށްޓަކައި ތިމާގެ އުޅުން ދަރިވަރުންނާއި ބެލެނިވެރިންނާއި މުޖުތަމަޢު ބަލައިގަންނާނެ ފަދަ ރަނގަޅުގޮތަކަށް ބެހެއްޓުން.\nސްކޫލް ރިލީފް ޓީޗަރ\nޓީޗަރުންގެ ވަޒީފާގެ އޮނިގަނޑުގެ CS13-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-2 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ސަނަދެއް ހާސިލުކޮށްފައިވުމާއެކު، މޯލްޑިވްސް މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓް ކޮށްފައިވުން. އަދި ސެންޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން. ނުވަތަ؛\nޓީޗަރުންގެ ވަޒީފާގެ އޮނިގަނޑުގެ CS11-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS11-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS11-2 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ނުވަތަ6ސަނަދެއް ހާސިލުކޮށްފައިވުމާއެކު، މޯލްޑިވްސް މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓް ކޮށްފައިވުން. އަދި ސެންޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން. ނުވަތަ؛\nޓީޗަރުންގެ ވަޒީފާގެ އޮނިގަނޑުގެ CS9-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS11-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން3އަހަރުދުވަހު %80 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުން.\nޖީ.ސީ.އީ / ކޭމްބްރިޖް އޯ ލެވެލް އިމްތިޙާނުން2މާއްދާއިން ދަށްވެގެން "ޑީ" ފާސް ލިބިފައިވުމާއެކު، އެސް.އެސް.ސީ އިމްތިޙާނުގެ ދިވެހި، އިސްލާމް މި2މާއްދާއިން ދަށްވެގެން "ސ" ފާސް ލިބިފައިވުން.\n1 ލިބިފައިވާ ތަޢުލީމާއި ތަމްރީން: % 50\n2 މަސައްކަތުގެ ތަޖުރިބާ: % 16\n3 މަސައްކަތުގެ ހުނަރާއި، ފެންވަރާއި، ޤާބިލުކަމާއި، ސިފަތަކަށް: % 34\n(1) އިންޓަވިޔު އޮންނާނީ، ގދ. އަތޮޅު މަދަރުސާގެ އިދާރާގައެވެ.\n(2) އިންޓަވިޔުއަށް ހޮވޭ ފަރާތްތަކަށް، އިންޓަވިޔު ބޭއްވޭނެ ތަނާއި އިންޓަވިޔު ކުރުން އޮންނަ ތާރީޚާއި ގަޑި މި މަދަރުސާއިން ލިޔުމުން އަންގަމުން ގެންދާނެއެވެ.\nހ- ވަޒީފާއަށް އެދި ފުރިހަމަކޮށްފައި ހުށަހަޅަންޖެހޭ އެޕްލިކޭޝަން ފޯމު (ސިވިލް ސަރވިސްގެ ވަޒީފާއަށް އެދޭ ފޯމު، މި މަދަރުސާގެ އިދާރައިން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ގެ ވެބްސައިޓުން ޑައުންލޯޑް ވެސް ކުރެވޭނެއެވެ.)\n- ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، ސަރުކާރުގެ ރަސްމީ ދުވަސްތަކުގައި ހެނދުނު 8:30 އިން ފެށިގެން މެންދުރުފަހު 2:00 އާ ދެމެދު ގދ. އަތޮޅު މަދަރުސާގެ އިދާރާއަށެވެ.\n- ތަކެތި ހުށަހެޅުމުގެ ސުންގަޑިއަކީ، 2016 ޖަނަވަރީ 11 ވަނަ ހޯމަދުވަހުގެ މެންދުރުފަހު 2:00 އެވެ.\n- މި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، ގދ. އަތޮޅު މަދަރުސާގެ 7983083 ނަންބަރު ފޯނަށް ގުޅުން އެދެމެވެ.\nސުންގަޑި: 11 ޖަނަވަރީ 2016 1400


MIFCO in mas ganna agu ge control dhookohlanee\nމަސް ގަންނަ އަގުގެ ކޮންޓްރޯލް ދޫކުރުން\nމިފްކޯއިން އަގު ކޮންޓްރޯލް ކުރުމަށްފަހު މަސް ގަންނަމުން އައިސްފައިވަނީ 20 ރުފިޔާއަށް\nމި ބަދަލާއެކު ދުނިޔޭގެ ބާޒާރަށް އަންނަ ބަދަލާއެކު މަހުގެ އަގަށް ބަދަލު ގެނެވޭނެ\nކ. މާލެ | 20 ސެޕްޓެންބަރ 2020 | އާދީއްތަ 16:35 | 11,027\nމަސްވެރިން ބާނައިގެން އައި މަސް މިފްކޯގެ ކޫއްޑޫއަށް ކިރަނީ - ޙުސައިން ޙަސަން\nހަތް އަހަރަށް ފަހު މޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ (މިފްކޯ) އިން މަސްވެރިންގެ އަތުން މަސް ގަންނަމުން ދިޔަ އަގުގެ ކޮންޓްރޯލް ދޫކޮށްލަން ނިންމައިފިއެވެ.\nމިފްކޯ އިން އަދީއްތަ ދުވަހު ބޭއްވި ނޫސްވެރިންގެ ބައްދަލުވުމުގައި މިކަން ހާމަކުރައްވަމުން މިފްކޯގެ ހިންގަމުން އަންނަ މައި ކުންފުނި އެސްޓީއޯއިން ބުނެފައިވަނީ މި ބަދަލަށް އަމަލުކު ރަން ފަށާނީ އަންނަ ބުރާސްފަތި ދުވަހުން ފެށިގެން ކަމަށެވެ.\nމިފްކޯއިން އަގު ކޮންޓްރޯލް ކުރުމަށްފަހު މަސް ގަންނަމުން އައިސްފައިވަނީ 20 ރުފިޔާއަށެވެ. ނަމަވެސް މިހާރު ގެނައި ބަދަލާއެކު ދުނިޔޭގެ ބާޒާރުގައި މަހުގެ އަގަށް އަންނަ ކޮންމެ ބަދަލެއް ގެނައުމުގެ ބާރު މިފްކޯ އަށް ލިބިގެންދާނެއެވެ.\nމިފްކޯގެ ސީއީއޯ އިސްމާއިލް ފައުޒީ ވިދާޅުވީ މި ބަދަލާއެކު މިފްކޯއަށް ވެސް ބޮޑެތި ބަދަލުތަކެއް އަންނާނެ ކަމަށާއި، ހާއްސަކޮށް ކޭޝްފްލޯ މެނޭޖް ކުރުމަށް ވަރަށް ބޮޑު ލުޔެއް ލިބިގެންދާނެ ކަމަށެވެ.\nމިފްކޯއިން ފާއިތުވި7ވަރަކަށް އަހަރު މި ދިޔައީ މަހުގެ އަގު ފިކްސް ކޮށްގެން. މާނައަކީ ބަޒާރުގެ މަހުގެ އަގާއި އެއްކޮށެއް ނޫން އަޅުގަނޑުމެންނަށް މި ދެވުނީ. އަޅުގަނޑުމެން މި ދިޔައީ ފިކްސްކޮށްގެން. މިފްކޯއަށް ވެސް ވަރަށް ދަތި. މަހުގެ އަގު ބަޒާރުގައި އެއިރު ހުންނަ ބަލަކަމުގައި ވާނަމަ އަޅުގަނޑުމެންނަށް ކޭޝް ފްލޯ ވެސް މެނޭޖް ކުރެވޭނެ. ފައިސާ ނުދެވި ދަތިތަކެއް ދިމާވިޔަސް އެ މަގުން އަޅުގަނޑުމެންނަށް ދެވުނީމަ. ކުރިއަށް އޮތްތަނުގައި އަޅުގަނޑުމެން މި ބަދަކުކުރަނީ ފްލޯޓިންގ ޕްރައިސް މެކޭނިޒަމަކަށް. އެހެންވީމަ އެއިރު އޮންނަ ބަޒާރުގެ އަގަކަށް އަޅުގަނޑުމެން ކުރިއަށްދާނީ\n~ އިސްމާއިލް ފައުޒީ\nފައުޒީ ވިދާޅުވީ މަސްވެރިންނަށް ޑިއުޓީ ފްރީގެ ލުޔެއް ތެލުން ލިބޭނެ ކަމަށާއި، މަސްވެރިންނަށް ލުޔެއް ދިނުމަށް ވިސްނަމުންދާ ކަމަށެވެ. އެގޮރުން ކުރިއަށް އޮތްތަނުގައި މަސްވެރިންނަށް ތެލުގެ އަގު މިއަށްވުރެ ހެޔޮކޮށް ލިބޭނެ އިންތިޒާމެއް ހަމަޖައްސާނެ ކަމަށް އޭނާ ވިދާޅުވިއެވެ.\nމިފްކޯ އަށް ދިމާވެފައިވާ ސްޓޯރޭޖްގެ މައްސަލަ ހައްލު ކުރުމުގެ މަސައްކަތް ކުރިއަށް އޮތް މަސްދުވަހުގެ ތެރޭގައި ފެށޭނެ ކަމަށް ވެސް ފައުޒީ ވަނީ ވިފާޅުވެފައެވެ. އެގޮތުން ސްޓޯރޭޖްގެ މައްސަލަ ހައްލު ކުރުމަށް 30 މިލިއަން ޑޮލަރުގެ މަޝްރޫއެއް ކުރިއަށް ގެންދިއުމަށް ތައްޔާރުވެފައިވާ ކަމަށް އޭނާ ވިދާޅުވިއެވެ. މިފްކޯގެ ވަސީލަތްތައް ތަރައްޤީ ކުރުމަށް ކުރިއަށްގެންދާ މަޝްރޫއުގެ ދަށުން ސްޓޯރޭޖް އިތުރު ކުރުމުގެ އިތުރުން، ކޫއްޑޫ އާއި ފެލިވަރުގެ ބަނދަރު ތަރައްގީ ކުރެވިގެންދާނެ ކަމަށާއި ކޯލްޑް ސްޓޯރޭޖާއި ކޭނިންގ ކެޕޭސިޓީ ވެސް އިތުރު ކުރެވޭނެ ކަމަށް އިސްމާއިލް ވިދާޅުވިއެވެ.\nމަސްވެރިން ބާނާ މަހަށް ދުވަހުން ދުވަހަށް ފާއިސާ ދެވޭ ކުންފުންޏެއްގެ ގޮތުގައި މިފްކޯ ހެދުމަށް މަސައްކަތްތަކެއް ކުރާއިރު އެންމެ ފުރަތަމަ ވެސް ބޭނުންވަނީ އެކަށީގެންވާ ޕްރޮސެސިން ކެޕޭސިޓީއެއް ކަމަށް އޭނާ ވިދާޅުވިއެވެ. އެގޮތުން މިހާރު ކޫއްޑޫގައި 2000 ޓަނު އަދި ފެލިވަރުގައި 700 ޓަނުގެ ސްޓޯރޭޖެއް ހުރިއިރު ފެލިވަރުގައި ފްރީޒިން ކެޕޭސިޓީއެއް ނެތް ކަމަށާއި އެހެންކަމުން އެންމެ ފުރަތަމަ ފެލިވަރުގައި 200 ޓަނުގެ ފްރީޒިން ކެޕޭސިޓީއެއް ޤާއިމްކޮށް 4000 ޓަނުގެ ކޯލްޑް ސްޓޯރޭޖެއް ޤާއިމް ކުރުމުގެ މަސައްކަތް ވަރަށް އަވަހަށް ފެށޭނެ ކަމަށް އިސްމާއިލް ފާހަގަކުރެއްވިއެވެ.


SunOnline: #SUN VAAHAKA: Magey Haggei - Episode 1\ndate_range ހޯމަ 19 އެޕްރިލް 2021\nމަގޭ ހައްގެއް - 1\nމަރިޔަމް ހިމްނާ (ހިމީ) 04 Apr 2021, 21:54\n"ތީ ހަމަ އެކަނި މަގޭ ޙައްޤެއް..."\nސަޖަލް އޭނާއާއި ދޮރާ ދެމެދު ފިއްތާލައިގެން ހުރެ ރިއުމާން ބުނެލިއެވެ.\n"ރިއުމާން!... ކިހިނެއްތަ ތިއުޅެނީ؟ ހަމަމިހާރު އަހަރެން ދޫކޮށްލާ!... ބުނެފީމެއްނު އަހަރެމެން ދެމީހުން ދެމެދު މިހާރު އެއްވެސް ގުޅުމެއް ނެތޭ...އަހަންނަށް އެބަ ލަސްވޭ..." އަތުގައި އޮތް ގަޑިއަށް ނަޒަރު ހުއްޓައިލަމުން ނުރުހިފައި ސަޖަލް ވާހަކަ ދެއްކިއެވެ. އެމޫނުމަތިން ފެންނަމުންދިޔަ ކުލަވަރުތަކުން އޭނާ އެހުރީ ހިންހަމަނުޖެހިފައިކަން ދެނެގަންނާކަށް އުނދަގުލެއް ނުވެއެވެ. ދެބުމަ ކުޑަކޮށް ގޮށްޖަހާލައިގެން ހުރިއިރު ސަޖަލްގެ ނަފުސުގައިވެސް ކޮންމެވެސް ވަރެއްގެ ހަރުކަށިކަމެއް ހުއްޓެވެ.\n"ނޫން... ތީ އަހަރެންގެ މީހެއް... ހަމައެކަނި އަހަރެންގެ މީހެއް... ޔޫ އާރ މައިން... އޮންލީ މައިން..." ރިއުމާން، ސަޖަލްގެ އުނަގަނޑުގައި ހިފާ އޭނާއާ ގާތަށް ދަމައިލިއެވެ. އެއަށްފަހު ވާހަކަ ދެއްކިއެވެ. ރިއުމާން މޫނުމަތީގައި ނުރުހުމުގެ ކުލަވަރުވީ ނަމަވެސް އޭނާގެ މޫނުމަތިން ހިސާބަކަށް ހިތާމައިގެ އަސަރު ފެންނަހެން ހީވެއެވެ. ލޮލުގައި ބުނެދޭން ނޭނގޭ ރިހުމެއް ހުރިހެން ހީވިއެވެ. ރިއުމާންގެ އެ ނަޒަރަކީ ތޫނު ނަޒަރެެކެވެ. އެ ފުންކަނޑެއްފަދަ ދެލޮލުގައި ވަނީ ބުނެދޭން ނޭނގޭ އަސަރަކާއި ޖަޒުބާތެކެވެ.\n"އަހަރެންމީ ރިއުމާންގެ ޙައްޤެއް ނޫން... ކޮން ހައިސިއްޔަތަކުން ރިއުމާން ތިހެން ތިބުނަނީ؟" ސަޖަލް ނުރުހިފައި ބުނެލިއެވެ. އޭނާ ބެލީ ހިތުގެ އިޙްސާސްތައް ފޮރުވައިލުމަށްފަހު، ރިއުމާންއާ ކުރިމަތިލެވޭތޯއެވެ.\n"އަަހަރެން ސަޖޫދެކެ ވަރަށް ވަރަށް ލޯބިވޭ... ވަރަށް ބޮޑަށް ލޯބިވޭ!" ރިއުމާން ވާހަކަ ދެއްކިއެވެ.\nސަޖަލް އިތުރު އެއްޗެއް ނުބުނުމުން އެދެމެދަށް ހިނދުކޮޅަކަށް ހަމަހިމޭންކަން ވެރިވެގެން ދިޔައެވެ. ކުއްލިއަކަށް ރިއުމާން އޭނާގެ މޫނު ސަޖަލްގެ މޫނާ ކައިރިކޮށްލިއެވެ. އެއަށްފަހު, އޭނާގެ ނިތްކުރި ސަޖަލްގެ ނިތްކުރީގައި ޖައްސައިލިއެވެ. އެއާއެކު ރިއުމާންގެ ހޫނު ނޭވާ ސަޖަލްގެ މޫނަށް އެޅެންފެށިއެވެ.\n"ރިއުމާން... ޕްލީޒް... ޖަސްޓް ސްޓޮޕް ދިސް..." މޫނު އަނބުރައިލަމުން ސަޖަލް ބުނެލިއެވެ. އޭނާއަށް ރިއުމާންގެ އެ ޢަމަލުން އުނދަގޫވިއެވެ. ސަޖަލް މޫނު އަނބުރައިލުމުން ރިއުމާންއަށް ތަފާތު އަސަރުތަކެއް ކުރިއެވެ. ސަޖަލް އޭނާގެ މޫނު ބަލައިލަންވެސް ނުރުހެނީ ހެއްޔެވެ؟ އެހާވެސް ސަޖަލް އޭނާ ދުރުކޮށްލީހެއްޔެވެ؟ އެހެން ހިތަށް އެރުމުން ރިއުމާންގެ މޭގައި ތޫނު ތަދެއް އުފެދުނެވެ.\n"އަހަރެން ދޫކޮށްލާ ރިއުމާން..." ސަޖަލް އަނެއްކާވެސް ބުނެލިއެވެ. އޭނާގެ އަޑުގައި ހަރުކަށިކަން ވިނަމަވެސް ރިއުމާން ހުރީ ދޫ ދޭގޮތަކަށް ނޫނެވެ.\n"ސަޖޫއަށް ހީވަނީތަ މި ސިޓީ އަހަރެންގެ މޫނުމައްޗަށް އެއްލާލާފަ އައިމަ އަހަރެން ސަޖޫ ދޫކޮށްލާނެޔޭ..." ރިއުމާން އޭނާގެ އެއް އަތުގައި އޮތް ސިޓީ އުރަ ސަޖަލްއަށް ދައްކައިލިއެވެ. ސަޖަލް މިފަހަރުވެސް ޚިޔާރުކުރީ ހިމޭންކަމެވެ. އޭނާއަށް ފުންނޭވާއެއް ދޫކޮށްލެވުނެވެ.\nބުނެބަލަ!" އަތުގައި އޮތް ސިޓީ ދައްކައިލަމުން ރިއުމާން އަނެއްކާވެސް ވާހަކަ ދެއްކިއެވެ. ސަޖަލް ދުރުބަލަހައްޓައިގެން ހުރުމުން ރިއުމާންއަށް އުނދަގޫވިއެވެ.\n"ސަޖޫ ލުކް އެޓް މީ..." ރިއުމާން ބުނެލިއެވެ. އެ އަޑުގައި ހިސާބަކަށް އަމުރުވެރިކަން ހުއްޓެވެ. އެވަރުންވެސް ސަޖަލް ރިއުމާންއާ ދިމާލަށް ބަލައެއް ނުލިއެވެ. އޭނާ ހުރީ އޭނާގެ ގޮތުގައެވެ.\n"ސަޖަލް! ލުކް... އެޓް... މީ..." ފަހަރަކު އަކުރަކަށް ބާރުލާފައި އަނެއްކާވެސް ރިއުމާން ބުނެލިއެވެ. އޭނާ އަތުގައި އޮތް ސިޓީ އުރަ ވީދާ ކުދި ކުދި ކޮށްލަމުން އުކާލިއެވެ.\n"ތި ސިޓީ އުރަ ވީދައިލައިގެން އެއްވެސްކަމެއް ބަދަލުވާނެތަ ރިއުމާން؟... ނުވާނެ... އަހަރެންގެ ނިންމުން މިހާރު އަހަރެން ނިންމައިފިން..." ސަޖަލް ނުރުހުމާއެކު ވާހަކަ ދެއްކިއެެވެ.\n"އަހަރެމެން ދެމީހުން ދެމެދު އޮތް ގުޅުމަކީ އެހާ ފަސޭހައިން ނައްތައިލެވޭނެ ގުޅުމެއް ނޫން... ވައި ޑޯންޓް ޔޫ އަންޑަސްޓޭންޑް... އައި ރިއަލީ ލަވް ޔޫ..."\n"ރިއުމާންއަށް ކީއްވެގެންތަ އަންޑަސްޓޭންޑް ނުވަނީ؟ އަހަރެން ދާށޭ ބުނީމަ އަދިވެސް ކީއްވެތަ ތި ހުންނަނީ؟"\nސަޖަލް އެހެން ބުނުމުން ރިއުމާން ސަޖަލްގެ އަތުގައި ހިފައިލިއެވެ.\n"އަހަންނަށް އަންޑަސްޓޭންޑް ނުވަނީއެއް ނޫނޭ ސަޖޫ... ކީއްވެތަ ޤަބޫލުނުކުރަނީ؟ އަހަރެން ހަމަ ހަޤީގަތުގައިވެސް ސަޖޫ ދެކެ ލޯބިވެޔޭ... އަހަރެން ކިހިނެއް ސަޖޫއާ ނުލާ އުޅޭނީ؟" ރިއުމާންގެ އަޑަށް މަޑުމޮޅިކަން ވެރިވުމާއެކު، އޭނާއަށް ބުނެވުނެވެ.\nސަޖަލް ރިއުމާންގެ އަތް ފޮޅުވައިލިއެވެ. އެއަށްފަހު، އަނެއްކާވެސް އެގެއިން ނުކުމެގެން ދިޔުމަށް ބުނެލިއެވެ.\n"ރިއުމާން އަހަރެން ދެކެ ލޯބިވަންޏާ ކީއްވެގެންތަ އެންމެ ފަހަރަކު ވެސް އަހަރެން ބުނާގޮތަށް ކަންތައް ނުކުރެވިގެން ތިއުޅެނީ؟"\n"ސަޖޫ... އައި ޖަސްޓް ކާންޓް ލެޓް ޔޫ ގޯ... ކަމް ބެކް ބޭބީ..."\n"އެހަށް މިވަގުތު މިތަނުން ގޮސްދީފާނަންތަ ރިއުމާން... ޕްލީޒް... އަހަންނަށް އެބަ ލަސްވެޔޭ..." ސަޖަލް ބުނެލިއެވެ.\n"ސަޖޫ އަހަރެން ތިހާ ދުރުނުކޮށްބަލަ!"\n"އެހެރީ ވަތް ދޮރު... ހަމަ މިހާރު ނުކުމޭ ރިއުމާން... އަހަރެން ބޭނުމެއް ނޫން އެންމެ ހިނދުކޮޅަކުވެސް ރިއުމާންއާއެކު އުޅޭކަށް..." ސަޖަލް ބުނެލީ އަޑަށް ބާރުލަމުންނެވެ.\n"ނުދާނަން... ތީ އަހަރެންގެ މީހެކޭ ބުނެފީމެއްނު..." ރިއުމާން ގޮތްދޫކުރާކަށް ބޭނުމެއް ނުވިއެވެ. ރިއުމާން އުޅެންފެށި ގޮތަކުން ސަޖަލްގެ ހިތަށް ކޮންމެވެސް ވަރެއްގެ ބިރުވެރިކަން ވަތް ނަމަވެސް އޭނާ މަސައްކަތް ކުރީ އެ އަސަރުތައް މޫނުމަތިން ނުދައްތާވޭތޯއެވެ.\n"ނޫން... ތީ ކުށްހީއެއް.... އަހަންނަށް އެބަ ލަސްވެޔޭ ބުނެފީމެއްނު ރިއުމާން... ޖަސްޓް ގޯ...." ރިއުމާންގެ މޭގައި އަތްއަޅާ ދުރަށް ކޮށްޕައިލަން މަސައްކަތް ކުރަމުން ސަޖަލް ވާހަކަ ދެއްކިއެވެ. ރިއުމާންގެ މޫނުމައްޗަށް މޮޅިވެރިކަން ވެރިވިއެވެ.\n"އަަހަރެން ދެކެ ލޯބިވަންޏާ ޖަސްޓް ގޯ ރިއުމާން... ޖަސްޓް ގޯ... ގޯ އަވޭ ފްރޮމް ހިޔަ ރައިޓް ނައު. އޯ އެލްސް... އައި އެމް ކޯލިންގް ދަ ޕޮލިސް..." ސަޖަލް އެހެން ބުނެލިއިރު އެ އަޑުގައިވަނީ ބުނެދޭން ނޭނގޭ ޖަޒުބާތެކެވެ. އޭނާ ފޯނު ނަގާ ގުޅަންވެގެން އުޅުނު ވަގުތު ރިއުމާން އޭނާގެ އަތުގައި ހިފެއްޓިއެވެ.\n"ހަނދާންކުރާތި އަހަރެން އަދިވެސް އަންނާނަން..." ރިއުމާން ސަޖަލްއަށް ބަލައިލަމުން ބުނެލިއެވެ. ރިއުމާން އެވަގުތަށް ގޮތް ދޫކުރުމަށްފަހު، ދޮރާ ދިމާލަށް ހިނގައިގަތެވެ. ސަޖަލްއަށް ދޫކޮށްލެވުނީ ފުންނޭވާއެކެވެ. އޭނާއަށް ބަލައިލެވުނީ ، މޭޒުމަތީގައި ހުރި ތަށި ބަރިއަށެވެ. އަތުކުރީގައި އޮތް ގަޑިއަށް ބަލައިލަމުން ސަޖަލް ތަށިބަރިތައް ހިފައިގެން ގެއިންނުކުންނަން މިސްރާބުޖެހިއެވެ. ރިއުމާން އާހެދި އޭނާއަށް ވެފައިހުރި އުނދަގޫ އޭރުވެސް މޫނުމަތިން ފެންނަމުން ދިޔައެވެ. ހިސާބަކަށް ނުތަނަވަސްކަން އެމޫނުމަތީގައި ވިއެވެ.\nރިއުމާން ދިޔަކަން ޔަޤީންކުރުމަށްފަހު، އެޕާރޓްމެންޓުން ނުކުމެ ދޮރު ލައްޕައިލުމަށްފަހު ސަޖަލްގެ ތަޅުލިއެވެ. އެއަށްފަހު އޭނާ ލިފްޓް އަންނަންދެން އިރުކޮޅަކު މަޑުކޮށްލިއެވެ. ސަޖަލް ސިހުނީ ފޯނު ރިންގުގެ އަޑާއެކުގައެވެ.\n"އަޅުގަނޑު މިހާރު މިދަނީ... ކުޑަކޮށް ބިޒީކޮށް އުޅުނީމަ ލަސްވީ..." ސަޖަލް ބުނެލިއެވެ. އޭނާ އަނެއްކާވެސް ލިފްޓްގެ ފިތަށް އޮބައިލިއެވެ.\nއަވަސް ކުރަންވެގެން ސަޖަލް މަގުމަތިން ދިޔަ ޓެކްސީއަކަށް އަރައިގެން މިސްރާބުޖެހީ ދި ގްރޭންޑް ހޮސްޕިޓަލް އެންޑް ރިސާރޗް ސެންޓަކަށް ދިޔުމަށެވެ. ޓްރެފިކް ބޮޑުކަމުން އޭނާއަށް ހޮސްޕިޓަލާ ހިސާބަށް ދެވުނީ ފަނަރަ ވަރަކަށް މިނިޓްފަހުންނެވެ. ޓެކްސީ ޑްރައިވަރަށް ލާރި ދިނުމަށްފަހު، ފައިބާ ސަޖަލް ކުޑަކޮށް ދުވެލާފައި ގޮސް ހޮސްޕިޓަލް އެތެރެއަށް ވަނެވެ. ހޮސްޕިޓަލްތެރޭގައި އާދައިގެ މަތިން މީހުން ގިނައެވެ. ސަޖަލްގެ މިސްރާބުހުރީ މެޑިކަލް ވޯޑާ ދިމާލަށެވެ. އޭރުވެސް އޭނާގެ އަތުގައި ކާއެއްޗެހި އަޅާފައި ހުރި ކޮތަޅު އޮތެވެ.\nވޯޑަށް ވަންނަ ދޮރުގައި ކާޑު ޖައްސައިލާފައި އޭނާ ދޮރު ހުޅުވައިލިއެވެ. އެއަށްފަހު އެތެރެއަށް ވަދެލިއެވެ. އޭނާގެ ފިޔަވަޅުތައް މަޑުވީ ސަތޭކަ ފަސްވަނަ ކޮޓަރިއާ ހިސާބަށް އާދެވުނު ފަހުންނެވެ. މަޑުމަޑުން ދޮރު ހުޅުވައިލުމަށްފަހު ސަޖަލް އެތެރެއަށް ވަދެލިއެވެ.\nނޯޓް: ވާހަކައަކީ އަމިއްލަ ޚިޔާލަކަށް ލިޔަމުން ގެންދާ ޚިޔާލީ ވާހަކައެކެވެ. އެހެންވާހަކަަކެކޭ އެއްގޮތަށް މި ވާހަކަވެސް ތިޔަ އެންމެހާ ކިޔުންތެރިންނަށް ކަމުދާނޭ ތަފާތު ރީތި ވާހަކައަކަށް ވާނޭކަމަށް އުންމީދު ކުރަމެވެ.\nކެއުމުގައި ޕްރޮޓީން ހިމެނުމުގެ މުހިންމުކަން އެނގޭތަ\nމަޑިހާ ސަން ބަދިގެ: ގްރިލްޑް ޗީޒީ ޕޮޓޭޓޯ ކޭކް\nޗޮކްލެޓް ކްރަޝް 1


vnews - Bodu suvaalakaa eku Dr Jameel vidhaalhuvee -Thiyahen nuhahdhavaashe ingeytho very sorry.\nބޮޑު ސުވާލަކާއިއެކު ޖަމީލު ވިދާޅުވީ "ތިޔަހެން ނުހައްދަވާށެ އިނގޭތޯ ވެރީ ސޮރީ"\nމިސަރުކާރުގެ ފުރަތަމަ ނާއިބް ރައީސް ޑރ މުހައްމަދު ޖަމީލު އަހުމަދު\nރައީސް އަބުދުﷲ ޔާމީން ވެރިކަމަށް ގެނައުމަށް އެންމެ ބުރަކޮށް މަސައްކަތްކުރެއްވި އެއް ބޭފުޅަކީ އެމަނިކުފާނުގެ ރަނިން މޭޓް ޑރ މުހައްމަދު ޖަމީލު އަހުމަދެވެ.\nރައީސް ވަހީދުގެ ސަރުކާރުގައި ހޯމް މިނިސްޓަރަކަށް ހުންނެވުމަށްފަހު ރައީސް ޔާމީންގެ ރަނިން މޭޓެއްގެ ގޮތުގައި ޑރ ޖަމީލު އިޚްތިޔާރު ކުރެެއްވުމުން އެވަގުތުން ފެށިގެން އެމަނިކުފާނު ވަނީ ރާއްޖޭގެ ހުރިހާ ރަށަކަށް އެތަށް ފަހަރު ވަޑައިގެން ރައްޔިތުންނާއި ބައްދަލްކުރައްވާ ތާއީދު ހޯއްދަވަން މަސައްކަތް ކުރައްވާފައެވެ.\nނިމިދިޔަ 2103 ވަނަ އަހަރުގެ ރިޔާސީ އިންތިޚާބުގައި އެންމެ ގިނަ ރައްޔިތުންނާއި ބައްދަލުކޮށް ތަކުރާރުކޮށް އެތަށް ފަހަރަކު ރަށްރަށައް ވަޑައިގެން ހަމައެކަނި ސިޔާސީ ލީޑަރަކީ ޑރ ޖަމީލޭ ދެންނެވުމަކީ ދޮގަކަށް ނުވާނެއެވެ. ސީ ޕްލޭނާއި، ލޯންޗު ފަހަރާއި، ދޯނި ފަހަރާއި އަދި ބައެއް ފަހަރަށް ބޮއްކުރާ ފަހަރުގައިވެސް އެމަނިކުފާނު ރަށްރަށައް ވަޑަައިގެން ރައްޔިތުންނާއި ބައްދަލުކުރެއްވިއެވެ.\nވިއްސަރާއަައި ހޫނަގަދަ ދުވަސްތަކުގައި މެދުކެނޑުމެއްނެތި މާލެއާއި ރަށްރަށުގައި ދޮރުން ދޮރަށް ހިންގަވާ ރައްޔިތުންގެ ތާއީދު ހޯއްދެވިއެވެ. ނިމިދިޔަ ތިން ސަރުކާރުގައިވެސް މުހިންމު ވުޒާރާތަކެއްގައި ވަޒީރުކަން ކުރައްވާފައިވާ ޑރ ޖަމީލު ކުރެއްވި އެ މަސައްކަތް އެދުވަސްވަރު ރައީސް ޔާމީނާއި، މުޅި ސަރުކާރާއި ރައްޔިތުންވެސް ފާހަގަކުރެއްވިއެވެ.\nނަމަވެސް ވެރިކަމުގެ އެންމެ ކުރީކޮޅުގައި ނާއިބް ރައީސް މުޅިން އެކަހެރިކޮށްލެވިއެވެ. ތަފާތު ތުހުމަތުތައް ކުރައްވަން ފެއްޓެވިއެވެ. އެންމެ ފަހުން މަގާމުގައި ހުންނަވަނިކޮށް އިސްތިއުފާއަށް ގޮވާލާ މީޑިއާތަކުގައި ޑރ ޖަމީލަށް ސަރުކާރުގެ އެކި ލެވެލްތަކުގައި ތިއްބެވި ބޭފުޅުން ފާޑުވިދާޅުވާން ފެއްޓެވިއެވެ.\nއެންމެ ފަހުން އިތުބާރު ނެތްކަމުގެ މައްސަލަ ހުށައަޅާ ޖަވާބުދާރީވުމުގެ ފުރުސަތުވެސް ނުދެއްވާ މަގާމުން ދުރުކުރެއްވިއެވެ.\nއެއަށްފަހު ރައީސް ޔާމީންގެ ފުރަތަމަ ނާއިބް ޑރ ޖަމީލު ވަނީ ދިރިއުޅުއްވުން އިނގިރޭސިވިލާތަށް ބަދަލުކުރައްވާފައެވެ. މިއަދު އެމަނިކުފާނަކީ އިދިކޮޅު އިއްތިހާދުގެ ލީޑަރެވެ. ޑރ ޖަމީލު ގެންދަވަނީ ސަރުކާރުގެ ތެރޭގައި ހުރިކަމަށް ބުނާ ކޮރަޕްޝަނާއި ފަސާދައިގެ އަމަލުތަކުގެ ވާހަކަދައްކަވަމުންނެވެ. އަދި ސަރުކާރުގެ އެކިއެކި ކަންކަމަށް ފާޑުވިދާޅުވެ އިދިކޮޅު ހަރަކާތްތަކަށް ހިތްވަރު ދެއްވަމުންނެވެ.\nމިފަހަރު ޑރ ޖަމީލު ވަނީ ރައީސް ޔާމީނަށް ބޮޑު ސުވާލެއް ކުރައްވާފައެވެ.\n"މެމްބަރުންގެ ޝަކުވާ ބޮޑުވެ، ރައީސް ޔާމީން ވައިބާ ގްރޫޕުން ނެރެދޭން އެދިވަޑައިގެންފި" މި ސުރުޚީގެ ދަށުން ލިޔުއްވާފައިވާ ޚަބަރާއި ގުޅިގެން ޑރ ޖަމީލު ވަނީ މަޝްހޫރު ނައިފަރު ދޮހޮއްކޮ ވިދާޅުވެދެއްވާފައިވާ "ތިޔަހެން ނުހައްދަވާށެ އިނގޭތޯ ވެރީ ސޮރީ" މި ލަަވަޔަކާއިއެކު ރައީސް ޔާމީނަށް ބޮޑު ސުވާލެއް ކުރިމަތިކުރައްވާފައެވެ.\nޑރ ޖަމީލު ވަނީ މަޖިލީސް މެންބަރުން ލައްވާ ހިންގުވި "ޖަރީމާތައް" ހަނދާން އެބަހުރިތޯ ރައީސް ޔާމީނާއި ސުވާލުކުރައްވާފައެވެ.\nމަޖިލީސް މެންބަރުން ލައްވާ ހިންގުވި "ޖަރީމާތައް" ހަނދާން އެބަހުރިތޯ ރައީސް ޔާމީނާއި ޑރ ޖަމީލު ސުވާލު ކުރައްވާފައިވާއިރު، ޓްވީޓްގައި ހިމަނާފައިވާ "ތިޔަހެން ނުހައްދަވާށެ އިނގޭތޯ ވެރީ ސޮރީ" މި ލަަވަޔަކީ ވަރަށް ގިނަ ވާހަކަތަކެއް ބުނެދޭ އިބްރަތްތެރި ލަވައެވެ.\nތިރީގައި މިއޮތީ ލަވައެވެ. އަޑުއައްސަވާލުން ރަނގަޅުވާނެއެވެ.


Sudan ge factory eh gai roave 23 meehaku maruvejje\nސޫދާންގެ ފެކްޓަރީއެއްގައި ރޯވެ 23 މީހަކު މަރުވެއްޖެ\nސޫދާނުގެ ފެކްޓަރީގައި ރޯވި އަލިފާން ނިއްވާލުމަށް މަސައްކަތްކުރަނީ-\nސޫދާނުގެ މުށި އުފައްދާ ފެކްޓަރީއެއްގައި ރޯވެ 23 މީހަކު ފިހިގެން މަރުވެއްޖެ އެވެ. ފެކްޓަރީގައި އަލިފާން ރޯވީ، ބޭރުގައި އޮތް ގޭސް ޓޭންކަރެއް ރޯވެ ފަޅައިގެން ދިޔުމުގެ ސަބަބުންނެވެ.\nސޫދާނުގެ ސަރުކާރުގެ އޮފިޝަލަކު ވިދާޅުވީ، އަލިފާން ރޯވުމުގެ ސަބަބުން ފެކްޓަރީގައި އެވަގުތު ތިބި މީހުންގެ ތެރެއިން 130 މީހަކު ވަރަށް ބޮޑަށް ފިހި ހާލު ސީރިއަސް ވެފައިވާ ކަމަށެވެ. މަރުގެ އަދަދު އިތުރުވުން އެކަށީގެންވާ ކަމަށް އެ އޮފިޝަލް ވިދާޅުވި އެވެ.\nއަލިފާން ރޯވި މުށި ފެކްޓަރީ ހުރީ އިންޑަސްޓްރިއަލް ޒޯނެއްގައި ކަމަށްވުމުން، ސިފައިންނަށް އަލިފާން ނިއްވާލުމަށް ވަނީ ދަތިތަކާ ކުރިމަތިވެފަ އެވެ. ރޯވި ފެކްޓަރީއާ ހަމައަށް ސިފައިންނަށް ދެވުނީ އަލިފާން ރޯވިތާ ދެ ގަޑިއިރު ފަހުންނެވެ. އޭރު ގިނަ ބައެއްގެ ގައިގައި އަލިފާން ރޯވެގެން ދުވާ ކަމަށް އަލިފާން ނިއްވުމުގައި ހަރަކާތްތެރިވި މީހަކާ ހަވާލާދީ ސޫދާނުގެ ނޫހަކުން ރިޕޯޓް ކޮށްފައިވެ އެވެ.\nސޫދާނުގެ ސިއްހީ އޮފިޝަލަކު ވިދާޅުވި ގޮތުގައި އެ ހާދިސާގައި ހާލު ސީރިއަސްވި މީހުނަށް ލޭ ނުލިބުމުގެ ސަބަބުން އެމީހުންގެ ފުރާނަ އިތުރަށް ނުރައްކަލަށް ހުށަހެޅިފައި ވެއެވެ.\nމި މައްސަލަ އިތުރަށް ތަހުގީގު ކުރިއިރު އަލިފާން ރޯވި ފެކްޓަރީއަކީ ސަލާމަތީ މިންގަނޑުތަށް ފުރިހަމަނުކޮށް ހުރި ފެކްޓަރީއެއްކަން ވަނީ އެގިފަ އެވެ. ތަހުގީގުން އެގުނު ގޮތުގައި ފެކްޓަރީ ހިންގަމުން ދިޔައީ އަލިފާން ނިއްވާނެ އެއްވެސް ވަސީލަތެއް ނެތި އެވެ. އަދި އެމަޖެންސީ ދޮރެއް ވެސް ނެތި ގާނޫނާ ހިލާފަށެވެ.\nކަރާޗީ ފެކްޓަރީގައި ރޯކޮށްލި ދެ މީހުނަށް މަރުގެ ހުކުމް


Anmatee dhookolli massala isthiunaaf kuran High Court ah | ThePress\nއަންމަޓީ ބަންދުން ދޫކޮށްލި މައްސަލަ އިސްތިއުނާފް ކުރަން ހައިކޯޓަށް\nއިންޓަޕޯލްގެ ރެޑް ނޯޓިސް ނެރެގެން ރާއްޖެ ގެނައި ސީލައިފް ގެ އެމްޑީ އަންމަޓީ\nގިނަ ބައެއްގެ އަތުން އެތަށް މިލިއަން ރުފިޔާ ވަގަށް ނަގާ ފިލައިގެން އުޅުނު ވ. ތިނަދޫ، ރެޑްހައުސް، މުހައްމަދު އަހުމަދު މޫސާ (އަންމަޓީ) ވަކި ޝަރުތަކާއެކު ބަންދުން ދޫކޮށްލި މައްސަލަ ހައިކޯޓުގައި އިސްތިއުނާފު ކުރަން ނިންމައިފިއެވެ.\nޕްރޮސެކިއުޓާ ޖެނެރަލް އޮފީސް (ޕީޖީ) އިން ބުނީ، އަންމަޓީ ބަންދުން ދޫކޮށްލުމަށް ކްރިމިނަލް ކޯޓުން ނިންމި ނިންމުމާ މެދު ހިތްހަމަ ނުޖެހޭތީ، އެ ނިންމުން ދިވެހިރާއްޖޭގެ ހައިކޯޓުގައި އިސްތިއުނާފު ކުރުމަށް ނިންމާފައިވާ ކަމަށެވެ.\nލަންކާގައި ފިލައިގެން އުޅެނިކޮށް ހައްޔަރު ކޮށްގެން ރާއްޖެ ގެނެސް ދައުވާ ކުރުމުން، ދަށުކޯޓުން އޭނާ ދޫކޮށްލީއެވެ. އަންމަޓީގެ މައްޗަށް ދައުވާ ކުރަނީ އެޗްޑީސީ އާއި ސީލައިފް ގްލޯބަލް އިންކް ޕްރައިވެޓް ލިމިޓެޑާ ދެމެދު މާޗް 13، 2014 ގައި ސޮއިކޮށްފައިވާ އެއްބަސްވުމުގެ ދަށުން ހުޅުމާލޭގައި 3000 ހައުސިން ޔުނިޓް އެޅުމަށް ސީ-ލައިފާ މަކަރާއި ހީލަތުން އެކި މީހުން އަތުން ބޮޑެތި އަދަދުތަކުން ފައިސާ ނަގައި، އެ ފައިސާއަށް ހިޔާނާތްތެރި ވެފައިވާތީއެވެ. އަންމަޓީއަކީ އޭރު ސީލައިފްގެ އެމްޑީއެވެ.\nއެތައް ބައެއްގެ ފައިސާ ވަގަށް ނަގައި ފިލައިގެން އުޅެނިކޮށް އަންމަޓީ ހައްޔަރުކުރަން އިންޓަޕޯލް އިން ރެޑް ނޯޓިސް ނެރުނީ 2019 ވަނަ އަހަރުގެ އޭޕްރީލް މަހުގައެވެ. އަންމަޓީ ލަންކާއިން ހައްޔަރުކޮށްފައި ވަނީ މިދިޔަ ފެބްރުއަރީ މަހުގެ 21 ވަނަ ދުވަހުއެވެ.\nއަންމަޓީ ހައްޔަރުކޮށް ހިންގި ޝަރީއަތުގައި އޭނާ ހެއްކަށް ނުފޫޒު ފޯރުވާނެ ކަމަށް އަދި މުޖުތަމައަށް ނުރައްކާވާނެ ކަމުގެ ފުރުސަތު އޮތް ކަމަށާއި އޭނާ ޝަރީއަތަށް ފިލައިފާނެ ކަމުގެ ބިރު އޮތުމުން ދައުލަތުގެ ވަކީލުން ވަނީ އޭނާ ބަންދުގައި ބަހައްޓައިގެން ޝަރިއަތް ކުރިއަށް ގެންދިއުމަށް އެދިފައެވެ.\nއެކަމާ ގުޅިގެން އަންމަޓީގެ ވަކީލު މުހުތާޒު މުހުސިން ވިދާޅުވެފައި ވަނީ އޭނާގެ މައްޗަށް ތުހުމަތު ކޮށްފައި ވާ މައްސަލާގައި ހުށަހަޅާފައި ވަނީ ކިތާބީ ހެކިތަކެއް ކަމަށާއި އެ މައްސަލާގައި ހެއްކަށް ނުފޫޒު ފޯރުވާނެ ފުރުސަތު ނެތް ކަމަށެވެ. އޭގެ އިތުރުން ފިލައިފާނެ ކަމަށް ކުރާ ތުހުމަތު ގޯސް ކަމަށް ވަކީލު ވިދާޅުވިއެވެ.\nމައްސަލަ ބައްލަވާ ގާޒީ ވަނީ ބަންދުގައި ބަހައްޓައިގެން ޝަރީއަތް ކުރިއަށް ނުގެން ދިއުމަށް ނިންމާފައެވެ. އަދި ޝަރުތުތަކަކާ އެކު އަންމަޓީ ދޫކޮށްލައި މާލެއިން ބޭރަށް އަދި ރާއްޖެއިން ބޭރަށް ނުދެވޭގޮތަށް ޝަރުތު ކޮށްފައެވެ.\nއަންމަޓީގެ މައްޗަށް ހިޔާނާތްތެރި ވުމުގެ ކުށުގެ 42 ދައުވާއެއް އުފުލާ މައްސަލަ ކުރިމިނަލް ކޯޓަށް ފޮނުވީ މިދިޔަ މަހު 30 ގައެވެ.\nހަބަރު ހައި ކޯޓް ކޮރަޕްޝަން ކްރިމިނަލް ކޯޓް ސީލައިފް އޮޅުވާލުން ޕީޖީ


އައްޔާމުއްތަޝްރީޤް – DhiSalafiyyah\n06/11/2011 އެހެނިހެންއައްޝައިޚް މުޙައްމަދު ޝަމްޢޫން\nއެންމެހައި ޙަމްދު ތަޢުރީފާއި ޘަނާ ޙައްޤުވެގެންވަނީ ﷲ ތަޢާލާއަށެވެ. އެއިލާހީ އަޅުގަނޑުމެންނަށްޓަކައި ހެޔޮކަމުގެ މޫސުމްތައް ލެއްވެވި އިލާހެވެ. ޞަލަވާތާއި ސަލާމްލެއްވެވުން އެދި ދުޢާކުރަނީ، އެ މޫސުމްތަކުގެ ބޭނުން އެންމެ ހެޔޮގޮތުގައި ހިފާނޭގޮތް ދަސްކޮށްދެއްވި މާތް ނަބިއްޔާ މުޙައްމަދު ޞައްލަﷲ ޢަލައިހިވަސައްލަމައަށެވެ. މި ޞަލަވާތުގައި އެކަލޭގެފާނުގެ އާލުންނާއި އާޞްޙާބުންނާއި، ޤިޔާމަތަށްދާންދެން އެކަލޭގެފާނު ދެއްކެވި މަގުން ހިނގަމުންދާހާ ބަޔަކު ޝާމިލުކުރަމެވެ.\nއާދެ، އަޅުގަނޑުމެން މިހާރު ވޭތުކުރަމުން މިދަނީ ޒިކުރުކުރުން އިތުރުކޮށް، ﷲ ތަޢާލާއަށް ކުއްތަންވުމަށްޓަކާ އެއިލާހު ލައްވަވާފައިވާ ދުވަސްތަކުގެ ތެރެއިން ދުވަސްތަކެކެވެ. އެދުވަސްތަކާއި ބެހޭގޮތުން ﷲތަޢާލާގެ ވަޙީބަސްފުޅު وَاذْكُرُواْ اللّهَ فِي أَيَّامٍ مَّعْدُودَاتٍ “ޢަދަދު ކަނޑައެޅިގެންވާ ދުވަސްތަކެއްގައި ﷲ ހަނދުމަކޮށް(ތަކްބީރުކިޔައި) އުޅޭށެވެ” ބާވައިލެއްވުނު ދުވަސްތަކެވެ. އާދެ އައްޔާމުއްތަޝްރީޤުގެ ދުވަސްތަކެވެ.\nއައްޔާމުއްތަޝްރީޤަކީ ޙައްޖުމަހުގެ 11، 12، 13 ތިންދުވަހެއެވެ. މިދުވަސްތަކަށް ‘އައްޔާމުމިނާ’ ވެސް ކިޔެއެވެ. މިދުވަސްތަކަކީ ޙައްޖުގެ މާތްއަޅުކަމަށްފަހު ﷲއަށް ޙަމްދުކޮށް، ޝުކުރުކޮށް، އުފާފާޅުކުރުމަށް އޮތް ދުވަސްތަކެކެވެ. ޞަޙީހް މުސްލިމުގައި ނުބައިޝަތުލް ހުޒަލީ ރަޟިޔަﷲޢަންހުގެ ކިބައިން ރިވާވެގެން އައިސްފައިވެއެވެ. أَيَّامُ التَّشْرِيْقِ أَيَّامُ أَكْلٍ وَشُرْبٍ “އައްޔާމުއްތަޝްރީޤަކީ ކެއުމާއި ބުއިމުގެ ދުވަސްތަކެކެވެ.” ޞަޙީހް މުސްލިމްގެ އެހެން ރިވާޔަތެއްގައި ވެއެވެ. وَذِكْرٍلِلَّهِ ” އަދި ﷲ ގެ މަތިން ހަނދުމަކުރުމުގެ(ތަކްބީރުކިއުމުގެ) ދުވަސްތަކެކެވެ.”\nމި ދުވަސްތަކުގައި ޙައްޖުވެރިންގެތެރެއިން ހަދްޔުކަތިނުލެވުނު މީހާ ފިޔަވައި އެހެން އެއްވެސް މީހަކު ރޯދަ ހިފުން ނަބިއްޔާ ޞައްލަﷲ ޢަލައިހިވަސައްލަމަ ވަނީ މަނާ ކުރައްވަވާފައެވެ. عن الزهري عن عروة عن عائشة . وعن سالم عن ابن عمر رضي الله عنهم قَالَا : لَمْ يُرَخَّصْ فِيْ أَيَّامِ التَّشْرِيْقِ أَنْ يُصَمْنَ إِلَّا لِمَنْ لَمْ يَجِدْ الهَدْيَ “ޢާއިޝާ ރަޟިޔަﷲ ޢަންހާއާއި އިބްނު ޢުމަރު ރަޟިޔަﷲ ޢަންހުމާ ވިދާޅުވިއެވެ. އައްޔާމުއްތަޝްރީޤުގައި ހަދްޔުނުލިބުނު މީހާ ފިޔަވައި އެހެންމީހަކަށް ރޯދަ ހިފަން ހުއްދަދެވިގެންނުވެއެވެ.” (ޞަޙީޙުލް ބުޚާރީ)


ނ.އަތޮޅުހޮސްޕިޓަލުގެ އެސިސްޓެންޓް އެކައުންޓްސް އޮފިސަރ (ވަގުތީ) މަޤާމަށް މުވައްޒަފަކު ހޯދުމަށް\nމިހޮސްޕިޓަލްގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުޙަބާ ދަންނަވަމެވެ. މިވަޒީފާއަށް ބޭނުންވަނީ މަސައްކަތަށް ޝައުޤުވެރިކަން ހުރި ޤާބިލް މީހެކެވެ.\nވަގުތީ (6މަސް )\nއެކައުންޓްސް އެންޑް ފައިނޭންސް ޔުނިޓުގައި އިސްކޮށް ހަރަކާތްތެރިވެ މަސައްކަތްކުރުން.\nދަށުގައި މަސައްކަތްކުރާ މުވައްޒަފުންގެ މަސައްކަތް ބަލައި ސުޕަވައިޒްކުރުމާއި، އެ މުވައްޒަފުން ލައްވައި މަސައްކަތް ކުރުވުން.\nބަޖެޓާބެހޭ ފައިސާގެ އެކައުންޓް ބެލެހެއްޓުމާއި، ރިޕޯޓު ފޮނުވުމާއި، ރިކޯޑު ބެލެހެއްޓުން.\nތިޖޫރީއާއި ތިޖޫރީގައި ބަހައްޓާ ފައިސާގެ ހިސާބުތައް ބެލެހެއްޓުން.\nހޮސްޕިޓަލާއި އަތޮޅުގެ ސިއްޙީމަރުކަޒުތަކުގެ ޚަރަދަށް ބޭނުންވާ ފައިސާއަށް އެދުމާއި، ބިލްތަކަށް ފައިސާ ދެއްކުން.\nބަޖެޓާބެހޭ ފައިސާއާއި ބަޖެޓާނުބެހޭ ފައިސާގެ ހުއްދަދެއްވާ ޗެކްކުރުމާއި، ފައިސާގެ ބިލް ޗެކްކޮށް ދަށުގައި މަސައްކަތްކުރާމުވައްޒަފުން ލައްވައި މަސައްކަތްކުރުވުން.\nލިބޭ ފައިސާއާއި ޚަރަދުކުރާ އެންމެހައި ފައިސާއެއްގެ ހިސާބުތައް ގަވާއިދާ އެއްގޮތަށް ބެލެހެއްޓުން.\nބަޖެޓާބެހޭ އެކައުންޓުގެ ތަފުސީލު ގަވާއިދުން ބެލެހެއްޓުން.\nލަފާކުރާ ބަޖެޓް، ހަމަޖެހިފައިވާ އުސޫލުން ތައްޔާރުކޮށް ފޮނުވުން.\nފައިސާ ޚަރަދުކުރުމާއި ބެލެހެއްޓުމުގައި ހޮސްޕިޓަލް ހިންގަން އެވަގުތަކު ހުންނަވާ ބޭފުޅެއްގެ މަޝްވަރާއާއި ލަފާ ހޯދުން.\nމުވައްޒަފުންގެ މުސާރައާއި އުޖޫރަ އާއި އެލަވަންސް އަދި ކޮއްތު ފައިސާފަދަ މުވައްޒަފުންނަށް ދޭންޖެހޭ މުސާރައާއި ޢިނާޔަތް ޤަވާޢިދުން ދިނުން\nއަތޮޅު ތެރޭގެ ޞިއްޙީ މަރުކަޒުތަކުގެ ބަޖެޓް އަދި މުސާރަފައިސާގެ ހުރިހާ ކަމެއް ބެލެހެއްޓުން.\nބަޖެޓް ޚަރަދަށް ބޭނުންވާ ފައިސާ މިނިސްޓްރީ އޮފް ހެލްތް އާއި ވާހަކަދައްކައިގެން ހޯދުން.\nއަތޮޅު ތެރޭގެ ޞިއްޙީމަރުކަޒުތަކަށް ލިބޭ އާމްދަނީ ހޮސްޕިޓަލްގެ އެކައުންޓަށް ޖަމާކުރޭތޯ ބަލާ ރިޕޯރޓްތައް ތައްޔާރުކުރޭތޯ ބެލުން.\nއާސަންދަގެ ދަށުން ފައިސާ ލިބޭ ކަންތައްތަކަށް ބިލްހަދާ ކަނޑައެޅިފައިވާ ޤަވާޢިދާއި އެއްގޮތްވާ ގޮތުގެމަތިން ފޮނުވާ ފައިސާ ލިބެމުންދޭތޯ ކަށަވަރުކުރުން.\nއާމްދަނީގެ ގޮތުގައި ލިބޭ ފައިސާ ، ޤަވާޢިދާއި އެއްގޮތަށް ލިބިގަތުމާއި ޖަމާކުރުން އަދި ރެކޯރޑް ބެލެހެއްޓުން އަދި އާމްދަނީގެ ގޮތުގައި ލިބެންޖެހޭ ފައިސާ ހޯދުމާއި ނުލިބިފައިވާ ފައިސާ ހޯދުމަށް އަޅަންޖެހޭ ފިޔަވަޅުތައް އެޅުން.\nކްރެޑިޓަށް ޚިދްމަތް ހޯދާ ފަރާތްތަކަށް ހަދާ ބިލްތައް ޗެކްކުރުން\nފައިސާ ލިބޭ ކަންތައްތަކުގެ ޑޭޓާބޭސްއެއް އަޕްޑޭޓްކޮށް ބެލެހެއްޓުން އަދި ފައިސާއާއި ބެހޭ ލިޔެކިޔުންތައް ރައްކާތެރިކަމާއެކު ބެލެހެއްޓުން.\nބޭންކް އެކައުންޓްތަކުގެ ތަފްޞީލް ޤަވާޢިދުން ބަލަހައްޓާ ޗެކްތައް ބާކީ ކުރުން، އަދި ނަގަންޖެހޭ ފައިސާ ނެގުން.\nމީގެއިތުރުންވެސް އޮފީހުގެ ރަސްމީ މަސައްކަތާ ގުޅޭގޮތުން ހަވާލުކުރެވޭ އެންމެހާ މަސައްކަތްތައް ކުރުން.\n1- އެޕްލައިޑް އެކައުންޓިންގ، ފައިނޭންސް، އެކައުންޓިންގ، އެކައުންޓިންގ އެންޑް ބިޒްނަސް، އޭ.ސީ.ސީ.އޭ، ހެލްތު ފައިނޭންސް، އިކޮނޮމިކްސް، މެތަމެޓިކްސް، ސްޓެޓިސްޓިކްސް، އެކައުންޓިންގ ޓެކްނީޝަން (ސީއޭޓީ) ގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުން. ނުވަތަ؛\n2- މަތީ ސާނަވީ އިމްތިޙާނަކުން2މާއްދާއިން ދަށްވެގެން "އީ"ގްރޭޑް ލިބިފައިވުމުގެ އިތުރުން، ހަޔަރ ސެކަންޑަރީ ސްކޫލް ސެޓުފިކެޓުއިމްތިޙާނުގައި "ދިވެހި' މި މާއްދާއިން ދަށްވެގެން 'ސީ' ގްރޭޑްލިބިފައިވުން. ނުވަތަ؛\n3- ސާނަވީ އިމްތިޙާނަކުން2މާއްދާއިން ދަށްވެގެން 'ޑީ'ގްރޭޑް ލިބިފައިވުމުގެ އިތުރުން، ސެކަންޑަރީ ސްކޫލް ސެޓުފިކެޓުއިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑްލިބިފައިވުމާއެކު، އެޕްލައިޑް އެކައުންޓިންގ، ފައިނޭންސް، އެކައުންޓިންގ، އެކައުންޓިންގ އެންޑް ބިޒްނަސް،އޭ.ސީ.ސީ.އޭ، ހެލްތު ފައިނޭންސް، އިކޮނޮމިކްސް، މެތަމެޓިކްސް، ސްޓެޓިސްޓިކްސް، އެކައުންޓިންގ ޓެކްނީޝަން (ސީއޭޓީ) ގެ ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\nފައިނޭންސް އެންޑް އެކައުންޓިންގް\nފުރިހަމަކުރައްވާފައިވާވަޒީފާއަށްއެދޭފޯމު ( މިފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި ނ.އަތޮޅު ހޮސްޕިޓަލް އިން ލިބެން ހުންނާނެއެވެ.)\nވަޒީފާއަށް އެދޭފަރާތުގެ ވަނަވަރު ( ގުޅޭނެ ފޯނު ނަންބަރާއި އީމެއިލް އެޑްރެސް ހިމެނޭ ގޮތަށް)\nވަޒީފާއަށްއެދޭފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ، ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ސާފު ކޮޕީއެއް.\nސިވިލްސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެ ނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއްނެތްކަމަށް، ވަޒީފާ އަދާކުރާއޮފީހުން ދޫކޮށްފައިވާ ލިޔުން.\nލިބިފައިވާ ތަޢުލީމީ ސެޓުފިކެޓްތަކުގެ ކޮޕީ،\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅާފައިވާ ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓުތަކާއި ޓްރާންސްކްރިޕްޓް؛ ނުވަތަ ސެޓްފިކެޓް ނެތް ހާލަތްތަކުގައި، ކޯސް ފުރިހަމަ ކުރިކަމުގެ ލިޔުމާއި، މޯލްޑިވަސް ކޮލިފިކޭޝަންސް އޮތޯރިޓީން ދޫކޮށްފައިވާ އެމެ.ކިޔު.އޭ އެސެސްމެންޓް ރިޕޯރޓްގެ ކޮޕީ އަދި ޓްރާންސްކްރިޕްޓްގެ ކޮޕީ\n(ށ) މަތީ ތަޢުލީމް ދޭ، ރާއްޖޭގެ މަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކާއި\nޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަކުރިކަމުގެ ލިޔުމާއި ޓްރާންސްކްރިޕްޓްގެ ކޮޕީ؛\nވަޒީފާގެ މަސައްކަތުގެ ދާއިރާއާ ގުޅޭ ކުރު މުއްދަތުގެ ކޯސްތަކާއި ތަމްރީނު\n7. ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓްފިކެޓްގެ ކޮޕީ،\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުވައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤްވާމީ ޖަމްޢިއްޔާ/ ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ( އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާ ނަމަ އަދާކޮށްފައިވާ ވަޒީފާ، ވަޒީފާއަދާކުރި މުއްދަތާއި، ވަޒީފާގެ މަސްއޫލިއްޔަތުތައް ( އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށްފައިވާ އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކްފޯމ\n(ނ) ދައުލަތުގެ އިދާރާތަކާއި ސަރުކާރު ހިއްސާވާ ކުންފުނިތަކުގެ ތެރެއިން އުވާލާފައިވާ ތަންތަނުގައި މަސައްކަތް ކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމު.\n(ރ) ޤައުމީ ނުވަތަ ބައިނަލްއަޤްވާމީ ޖަމްއިއްޔާ/ޖަމާއަތެއްގައި މަސައްކަތް ކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި ކަމުގެ މުއްދަތާއި، ވަޒީފާގެ މަސްއޫލިއްޔަތުތައް ( އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން އަދި އެ ޖަމްޢިއްޔާ/ ޖަމާޢަތަކީ ހިނގަމުންދާ ޖަމްޢިއްޔާ/ ޖަމާޢަތެއްކަން ބަޔާންކޮށް އެ ތަނަކުން ދޫކޮށްފައިވާ ލިޔުން.\nވަޒީފާއަށް އެދޭ ފޯމް ނ.އަތޮޅު ހޮސްޕިޓަލް އިން ލިބެންހުންނާނެއެވެ. އަދި ސިވިލްސާރވިސްގެ ވެބްސައިޓް www.csc.gov.mv އިން ޑައުންލޯޑް ކުރެވޭނެއެވެ. މަޤާމަށްއެދި ހުށަހަޅުއްވާތަކެތި ހުށަހަޅުއްވާނީ 15 ޑިސެމްބަރު 2020 ވަނަ ދުވަހުގެ 14:00ގެ ކުރިން ނ.އަތޮޅު ހޮސްޕިޓަލްގެ އިދާރާއަށެވެ. އަދި ވަޒީފާއަށް އެދޭ ފޯމާއި ލިޔުންތައް އީ-މެއިލް ([email protected]) މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެކުރިން ސަރުކާރުން އަލަށް ބަންދު ދުވަހެއް ކަނޑައަޅައިފި ނަމަ، އެ ކަނޑައަޅާދުވަހުގެ އަދަދަށް ވަޒީފާއަށް އެދޭފޯމް ބަލައިގަނެވޭނެއެވެ.\nމިވަޒީފާއަށްއެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސްލިބޭ ފަރާތްތައް ޝޯޓްލިސްޓްކުރެވޭނެއެވެ.\nމިމަޤާމަށް މީހަކު ހޮވުމަށް ބާއްވާ އިންޓަރވިއު އޮންނާނީ 16 ޑިސެމްބަރު 2020 އާއި 23 ޑިސެމްބަރު 2020 އާއި ދެމެދު ނ.އަތޮޅު ހޮސްޕިޓަލްގައެވެ. ވުމާއެކު މިވަޒީފާއަށް ކުރިމަތިލައްވާ ފަރާތްތަކުން އެމުއްދަތުގެ ތެރޭގައި އިންޓަރވިއުއަށް ހާޟިރުވުމަށް ތައްޔާރުވެގެން ތިއްބެވުން އެދެމެވެ.\nއިންޓަވިއު ބާއްވާތާ ރަސްމީ ބަންދުނޫން5ދުވަސް ތެރޭގައި "ވަޒީފާއަށް ކުރިމަތިލި ފަރާތްތަކަށް ޕޮއިންޓް ލިބުނުގޮތުގެ ޝީޓް (A2 ފޯމް) އާންމުކޮށް ފެންނާނެހެން ނ.އަތޮޅުހޮސްޕިޓަލްގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާއިމެދު ޝަކުވާއެއް އޮތްނަމަ A2 ފޯމް އާންމުކުރާ ދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެޝަކުވާއެއް ނ.އަތޮޅު ހޮސްޕިޓަލް އަށް ހުށަހަޅަންވާނެއެވެ.\nމި އިޢުލާނާގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ ރަސްމީ ގަޑީގައި ނަންބަރު 6560038 ފޯނަށެވެ. އީ-މެއިލް ކުރައްވާނީ [email protected] އަށެވެ.\nސުންގަޑި: 15 ޑިސެންބަރު 2020 1400


India Out Harakaathaa Hedhi Niumaiythakun Mahuroom Vedhaane: Andhun - Vaguthu\nއިދިކޮޅު ޕީޕީއެމްއާއި ޕީއެންސީއިން އިސްވެ ކުރިއަށް ގެންދާ "އިންޑިއާ މިލިޓަރީ އައުޓް" ކެމްޕޭން ހަރަކާތުގެ ސަބަބުން ރާއްޖެއަށް ލިބެމުންދާ "ނިއުމަތްތަކުން މަހުރޫމު" ވެދާނެ ކަމަށް އެމްޑީޕީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު ހުސައިން ޝަހީމް (އަނދުން ހުސައިން) ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި، ދައުލަތުގެ ބަޖެޓްގެ ބަހުސްގައި، އަނދުން ހުސައިން ވިދާޅުވީ އިންޑިއާއާ މި ސަރުކާރުން އޮންނަ ޚާރިޖީ ގުޅުމުގެ ސަބަބުން ރާއްޖެއަށް ފައިދާ ނުވާ ކަމަށް އިދިކޮޅު ފަރާތްތަކުން ބުންޏަސް ބަޖެޓަށް އެންމެ ބޮޑު ލުޔެއް ލިބެނީ އިންޑިއާގެ އެހީގެ ސަބަބުން ކަމަށެވެ.\nއަނދުން ހުސައިން އިޝާރާތް ކުރެއްވީ އިންޑިއާއިން ދިވެހި އަސްކަރިއްޔާއަށް ދީފައިވާ ދެ ހެލިކޮޕްޓަރާއި ޑޯނިއާ މަތިންދާ ބޯޓަށެވެ. އެ ތަކެތި ބަލަހައްޓައި މަރާމާތުކޮށް ހިންގަނީ ވެސް އިންޑިއާގެ ޚަރަދުން ކަމަށް ވާތީ ދިވެހި ދައުލަތުގެ ބަޖެޓަށް ލުއިތަކެއް ލިބިގެންދާނެ ކަމަށެވެ.\n"އެއިން ދަތުރުކުރަނީ ރައީސުލްޖުމްހޫރިއްޔާއެއް ނޫން، ވަޒީރުންނެއް ނޫން، އަޅުގަނޑުމެން އިއްޒަތްތެރި މެންބަރުންނެއް ވެސް ނޫން، އަޅުގަނޑުމެންގެ މެންބަރުންގެ ދާއިރާތަކުގައި ތިބި ނިކަމެތި ރައްޔިތުން، ބަލިހާލު ބޮޑުވާ ކޮންމެ ރައްޔިތެއް،" އަނދުން ވިދާޅުވިއެވެ.\nއިދިކޮޅު ފަރާތްތަކުގެ ހަރަކާތަށް އިޝާރާތް ކުރައްވައި އަނދުން ވިދާޅުވީ އެ ހަރަކާތުގެ ސަބަބުން އިންޑިއާއާ ދެމެދު ގުޅުން ހީނަރުވެއްޖެނަމަ ދެން އެ ބުރަ ވެސް އުފުލަން ޖެހެނީ ދިވެހި ދައުލަތަށް ކަމަށެވެ.\n"އަޅުގަނޑު އެދެނީ އެފަދަ ނިއުމަތްތަކުން ރާއްޖޭގެ ރައްޔިތުން މަހްރޫމްވާ ފަދަ ގޮތަކަށް ނޭނގި ނަމަވެސް މަގުތަކުގައި މުޒާހަރާކޮށް ނެހެދުމަށް،" އަނދުން ވިދާޅުވިއެވެ.\nރާއްޖޭގައި އިންޑިއާ ސިފައިން ގާއިމްވެ ތިބުމާ ދެކޮޅަށް "މިނިވަން ކަމުގެ ދިފާއުގައި ދިވެހީން" އަދި "އިންޑިއާ މިލިޓަރީ އައުޓް" ޝިއާރުގައި ކުރިއަށް ގެންދާ ކެމްޕޭންގެ ތެރެއިން އިންޑިއާ ސިފައިން ބާލަން ގޮވާލައި ޕެޓިޝަނެއް ވެސް ވަނީ ތައްޔާރުކޮށްފައެވެ. އަދި ހުކުރު ދުވަސްތަކުގައި ގިނަ އަދަދެއްގެ މީހުނާއެކު، ހިނގާލުން ދަނީ ބާއްވަމުންނެވެ.\nނޮވެމްބަރު 15, 2021 15:30\nއިންޑޔާ މިލިޓަރީ މީހުން މިގައުމުން ބޭރުނުކޮށްފިނަމަ އިންޑިޔާއިން ކަސްމީރު އަޅުވެތިކޮށް އިސްތިއުމާރުކޮށްގެން ހިންގާ ޖަރީމާތަކާއި ލާއިންސާނީ އަމަލުތައް މިތާގައި ހިގާނެ. ކޮންމެ މީހެއްގެ ވާޖިބަކަށް ވަނީ އިންޑިޔާ ސިފައިން ބޭރުކުރަން ޖެހުނުކޮންމެ މަސައްކަތެއް ކުރަން ނޫނީ ފަހުން މިކަންވެސްނުކުރެވޭނެ އިންޑިޔާ އައުޓް އިންޑިޔާއަޓް\nނޮވެމްބަރު 16, 2021 07:38\nކޮއެފުޅާ ތީން ކޮންމެ ޕާޓީއެއް ވެސް ރައްޔިތުން ވާވައްދަނީއެވެ. އޭގެތެރެއިން ކޮންމެ މީހަކުވެސް ހަންބޮނޑި ބޮޑުކުރެވޭތޯ ބަލަނީއެވެ.\nނޮވެމްބަރު 15, 2021 15:31\nޢިންޑިއާއިން ތަ ނިއުމަތް ދެނީ؟؟ މި އެއްތާމެންނަށް ކިޔޭ ނިކިޔޭ އެއްތަކަސް ނިޔެންގެއި ދީ.\nނޮވެމްބަރު 16, 2021 07:28\nއިންޑިޔާއަށް ކުރި ދަތުރެއްގައި ބާޠިލުއަޅުކަމެއްގައި ދެއަތްމައްޗަށް އުފުލައިގެން ހުރި ފޮޓޯތައްވަނީ އާންމުވެފައި. ވީމާ، ނިއުމަތްދެއްވާ ފަރާތް މައުރިފާކުރަން އެނގޭނެކަމާމެދު ސުވާލުއުފެދޭ.\nނޮވެމްބަރު 15, 2021 15:37\nމިހިރަ ގަމާރާ އަހަރުމެންނައް ނިޢުމަތްދެއްވަނީ އިންޑިއާގެ ހިންދޫންކަމައްހީކުރަނީތަ؟ އަޅޭމިކަހަލަމީހުން ލާރިކޮޅެއްދިނަސް މިފަދަ މަގާމުތަކަށް ނުހޮވަބަލަ\nނޮވެމްބަރު 15, 2021 15:50\nކަލޯ މުރުތައްދު ނުވާތި\nނޮވެމްބަރު 15, 2021 16:08\nނިޢުމަތްދެއްވަވާފަރާތަކީވެސް އަދި އެނިޢުމަތްތައް ގެންދަވާފަރާތަކީވެސްﷲ! އިންޑިއާއެއްނޫން! އަހަރުމެންމިގޮވަނީ އިންޑިއާގެމިލިޓަރީންބޭރުކުރާށޭ އިންޑިއާ ރައިއްޔަތުންބޭރުކުރާށެކޭނޫން! ހެންވޭރުސަހަރާގެވަށައިގެން ގަރާޖުސިޓީދޫކޮށްގެންރުފިޔާފައިސާހޯދީ އިންޑިއާގެމިލިޓަރީން ދީގެންތޯ؟\nނޮވެމްބަރު 15, 2021 16:10\nނިއުމަތް ދެނީ އިންޑިޔާއިންތަ، ބީތާޔާ؟\nނޮވެމްބަރު 15, 2021 16:13\nއަނދުން ހުސޭނަކީ އިންޑިޔާގެ އަޅެއްތަ ނުވަތަ މާތްﷲ ގެއަލެއްތަ؟ އަނދުންހުސޭނަށް ރިޒުގު ދެއްވަނީ އިންޑިޔާ މޯދީތަ؟ ނުވަތަ މާތް ﷲ ތޯ ވިދާޅުވެދެއްވަ ބައްލަވަ. ދިވެހި މުސްލިމްގައުމުގަ އިންޑިޔާގެ ކާފަރު މިލިޓްރީން ގާއިމުކުރުމަކީ މާތްﷲ ގެ ނިއުމަތުން ދިވެހިގައުމު މަހުރޫމް ކުރުން ނޫންކަމަކަށް ނުވާނެ. މިހާރުވެސް އިންޑިޔާގެ މުސްލިމުންނަށް އުނަދަގޫކުރަމުންދާ ކާފަރުން ދިވެހިގައުމަށް ގެނެސް ދިވެހިގައުމުގަ ބޭތިއްބުމަކީ އިސްލާމްދިނަށާ މުސްލިމް ރައްޔިތުންނަށް ކުރެވޭ ފުރައްސާރައެއް ކަމުގަ ނޫނީ ނުވާނެ. އެއީ މިހާރުވެސް އިންޑިޔާ ސަރުކާރުންދަނީ އިންޑިޔާގަ އޮތް މުސްލިމް އަބާދީ ނައްތަލުމުގެ ހަރަކާތް ހިންގަމުން. ދަދި މިދާކަށްދުވަހުވެސް މުސްލިމުން އީދު ނަމާދާ ހުކުރު ނަމާދު ޖަމާއަތުގަ ކުރާ ބިމެއް އިންޑިޔާ ސަރުކާރުން އެހީވެދީ ބޯޖޭޕީގެ އިސްވެރިނަވަނީ އެތަނަށް ވަދެ ހުކުރުނަމާދަށް ހުރަސްއަޅާފަ.\nނޮވެމްބަރު 15, 2021 16:16\nނިއުމަތް ދެވަނީ އިންޑިޔާއިން ތޯ\nނޮވެމްބަރު 15, 2021 16:32\nﷲ ތައާލާއާ އެއިލާހާ ދެކޮޅު ހަރަކާތެއްނޫން އިނޑިޔާ އައުޓް އަީ. އަދި ކިއެއްތަ އެއީ ހައްދުފަހަަ އެޅި ހިންދޫންކަމުގައިވާއާރްއެސްއެސް/ހިންދުވަތާ/ބީޖޭޕީއާ ދެކޮޅަށް ހިންގާ ހަރަކާތެއް. މިޖަމާއަތާ ދެކޮޅުވުމަކީ މުސްލިމުންނަށް ވާޖިބު ކަންތައް. އެންމެ ފަހުން މިމީހުން ރަސޫލުﷲ ސއވ ގެ ޝަހްސިއްޔަތަށް މަލާމަތްކޮށް ފޮތްނެރުނީ. މިވަރުގެ ބަޔަކާ އެއކޮޅުވާނީ ލާދީނީ ލާ ގައުމީ އިބިލީހުން ކަމުގައިވާ އަނދުނޭމެން އެކަނި.\nނޮވެމްބަރު 15, 2021 16:36\nޔަގީންތާ އޮޅިގެންވެސް ކަލެޔަށް ތިބުނެވުނީ ރަނގަޅަށް ހުރިހާކަމަކުން ގައުމު މަހުރޫމް ވެއްޖެ ހާއްސަކޮށް ނިއުމަތްތަކުން ސަބަބަކީ ކަލޭމެންދީނަށް ފުރަށްސާރަކުރާތީ .\nނޮވެމްބަރު 15, 2021 16:44\nތިބުނީ ރަނގަޅަށް ނިއުމަތްތަކުންވެސް މިގައުމު މަހުރޫމް ވެއްޖެ ސަބަބު އެނގޭތޯ ދީނަށް ފުރަށްސާރަކުރާމީހުން ކަލޭމެންގެ ސަރުކާރުގައި ގިނަވުން އަދިއިސްލާމްދީން ދެކެ ރުޅި އަރާ މޯދީ ބުނާގޮތަށް މިސަރުކާރުން ކަންތަށްކުރުން ދޮގެއްތޯ......!\nނޮވެމްބަރު 15, 2021 16:50\nމީ އަންހެނުންގެ ޕެޑަށް މަލާމާތްކުރި ޕެޑް ހުސެއިން. ޕެޑް ކައިރިން އަހާލަން ބޭނުންވަނީ ނިއުމަތްތައް ދެނީ އިންޑިއާ ކަމަށް ހީވާނަމަ ތައުބާ ވެލައްވާ. ނިއުމަތްތައް ދެއްވަނީ މާތް ﷲ ސުބްހާނަހޫ ވަތައާލާ. މިހިރީ މިމީހުން އިންޑިއާއަށް ވިކި އިންޑިއާގެ ފައިސާގެ ދަޅާގައި ޖެހިފައިވާ މިންވަރު. ޕެޑަށް ހެޔޮ ވިސްނުން ދެއްވާށި!\nނޮވެމްބަރު 15, 2021 16:51\nއާނ ރިސޯޓު ފަޅުތެރަށް ތަށިތައްހިފައިގެން އެރެތިބީވެސް މިންވަރުކުރެއްވި ނިޢުމަތުން.\nނޮވެމްބަރު 15, 2021 17:08\nމިއީ ލާދީނީ ނަޝީދުގެ އަވައިގައި ޖެހިގެން އުމްރާނީ ތަރައްގީ ބޭނުމެއް ނޫނޭ ކިޔައި ގެނައި ސަރުކާރެއް. މިޔަދު އެކަމުގެ ގެއްލުން އެ ފެންނަނީ. މިހާރު ނިއުމަތްތަކޭ ކިޔަނީ ދަރަނިވެރި ވުމަށް. އިންޑިޔާ އައުޓް\nނޮވެމްބަރު 15, 2021 17:23\nބެންޖަމިން އަދުން ހުސޭނަށް ހީވެލައްވާ ނިޢުމަތްދެއްވަނީ އިންޑިޔާކަމަށް! ކޮންމެވެސް މީހަކު މީނައަށް އަލުން ޝަހާދަތްލާދީބަލަ!\nނޮވެމްބަރު 15, 2021 17:27\nނިޢުމަތްތައް ދެއްވަނީމާތްﷲ، އެކަލާނގެއަށް އުރެދޭ ބަޔަކަށް ރަނގަޅު ގޮތެއް މެދުވެރި ނުކުރައްވާނެ.\nނޮވެމްބަރު 15, 2021 17:36\n"އިންޑިއާ މިލިޓަރީ އައުޓް" ކެމްޕޭން ހަރަކާތުގެ ސަބަބުން ރާއްޖެއަށް ލިބެމުންދާ "ނިއުމަތްތަކުން މަހުރޫމު" ވެދާނެ ހުސައިން ޝަހީމް (އަނދުން ހުސައިން) ވިދާޅުވެގެން ހައިރާނެއްނުވޭ،\nއެހެންޏަ އިންޑިޔާއަކީ ދެއްވާ ފަރާތް ވިއްޔަ؟ އަދުން ހުސައިނަށް ކިޔޭ ނުކިޔަ ނޭގޭ ދޯ\nނޮވެމްބަރު 15, 2021 17:41\nއިންޑިއާ ސިފައިން ހަމަ މިހާރު ބޭރުކުރޭ.\nނޮވެމްބަރު 15, 2021 17:51\nނިއުމަތަކީ ﷲ ދެއްވާ އެއްޗެއް އިންޑިޔާގެ މޯދީ ދޭއެއްޗެއްނޫން!\nނޮވެމްބަރު 15, 2021 18:57\nބަލަ ނިއުމަތަކީ ެިެިެިެިންޑިޭ ައެއްޗެއް ނޫން. އެއީ ﷲ ތައާލާ ދެއްވާ އެއއޗެއް. މިކަހަލަ ތަންދޮރު ނޭގޭ ގަމާރުން އަދިވެސް ހޮވާ.\nނޮވެމްބަރު 15, 2021 19:09\nﷲގެ ނިއުމަތުން ބޭރުވާނީ ލާދީނީ މީހުން.\nނޮވެމްބަރު 15, 2021 19:16\nނިޢުމަތް ދެއްވަނީ އިންސީންނާއި އެހެނިހެންވެސް މަޚްލޫޤުން ހައްދަވައި މި ދުނިޔެއަށް ފޮނުއްވި ފަރާތުން. ގާތް އަވަށްޓެރިންނާއި ދުރު އަވަށްޓެރިންނަށް އަދި މުސްލިމު އަވައްޓެރިންނާއި މުސްލިމުނޫން އަވައްޓެރިންނަށް ކަމޭހިތުމާއި އެބައިމީހުންގެ ފަރާތުން އެހީއާއި ވާތްގަށް އެދުމަކީ ހުއްދަ އަދި ކުރުން ރަނގަޅު ކަންކަން\nނޮވެމްބަރު 15, 2021 19:45\nނިއުމަތްދެއްވަނީ އިންޑިޔާއަކުންނޫން ހެއްދެވިފަރާތުން. އިންޑިޔާއިން ރިސްވަތުގެގޮތުގަދިން ލާރިއަށް އަދުންގަނެގެން ލޮލުގަ އަޅައިގެން ކަލޭހުރޭ.\nނޮވެމްބަރު 15, 2021 20:16\nނިޢުމަތް ތައް ދެއްވާ ފަރާތް ވެސް އިއްޒަތްތެރިކަން ބޮޑުވެގެން ގޮސް ހަނދުމަފުޅު ނެތީތޯ.\nނޮވެމްބަރު 15, 2021 20:42\nމުރުތައްދުވެ ދީނުން ބޭރުވާ އިރުވެސް މި ލާދީނީ ބައިގަނޑައް ސަޕޯޓް ކުރާ މީހުނައް އެއްޗެއް ވިސްނޭކައް ނުވޭބާ؟\nނޮވެމްބަރު 15, 2021 20:47\nމޮޅު ވާހަކަ ދައްކަން ހަދައިގެން މިފަހަރު ވެސް ތިދެއްކުނީވާ ހާދަހާ ޖާހިލު މީހުން ދައްކާ ކަހަލަ ވާހަކައެކެވެ.\nތިހެންވެގެން އަހަރުމެން މިބުނަނީ ތިޔައި ސިޔާސި ޖާހިލުންނެވެ.\nނޮވެމްބަރު 15, 2021 21:01\nރާއްޖެއަށް ލިބޭ ނިއުމަތްތަ ، ނޫނީ ކަލޭމެން ޖީބުތަކަށް ނޫނީ އެކައުންޓްތަކަށް ލިބޭ ނިއުމަތްތަ ،\nނޮވެމްބަރު 15, 2021 21:20\nކޮންމެވެސް އެއްޗެއް ހިއްޕަވައިގެން ކަންނޭގެ މިކަލޭގެ މިހުރީ ،\nނޮވެމްބަރު 15, 2021 21:29\nމުރުތައްދު ވެވޭއިރު ވެސް މިމީހުންނަށް ނޭނގޭނެ.\nނޮވެމްބަރު 15, 2021 21:30\nނިއުމަތް ދެއްވަނީ އިންޑިޔާތޯ.؟\nނޮވެމްބަރު 15, 2021 21:36\nއެންމެހާ ނިއުމަތަކާއި ތިބާގެ ހިތުގެ ވިންދު ދެއްވީ މާތްﷲ އިނގޭތޯ. ސަމާސާއަކައް ވިޔަސް ސިޔާސީ ބަހުސަކައް ވިޔަސް މިނުންގޮތަކައް މިވާހަކަ ނުދައްކާތި. އެ ނިއުމަތް ދެއްވިފަރާތުން އެނިއުމަތްތައް އަނބުރާ ކޮންމެ ވަގުތެއްގައިވެސް ގެންދަވާފާނެކަން ހިތުގެ އަޑިން ގަބޫލުކޮއްގެން ހުންނަވާށެވެ. ނިދައިފިއްޔާ ހޭލާނެކަމެއް ވެސް ނޭގޭ އިންސާނާ އަށް ކޮންމެ ދުވަހެއްގެ އަލިކަމަށް ވާސިލް ކޮއްދެއްވަނީ އެކަލާނގެއެވެ. ކިތަންމެ ޑޮކްޓަރުންނަކާއި ނަރުހުންތަކަކާއި ޓެކްނޮލޮޖީއެއް ބޭނުންކުރިޔަސް އެކަލާނގެ ތިބާގެ ހިތުގެ ވިންދުގެންދަވާފިއްޔާ އެވިންދު އަނބުރާހޯދަދެވޭނެ ދެވަނަފަރާތެއް ނެތްކަން ހިތުގެ އަޑިން ކަށަވަރު ކުރައްވާށެވެ. މަޖިލީހުގެ މެމްބަރުކަމަކީ ތިމާއަށް ނިއުމަތްތައް ލިބި ލިބި ހުންނާނެކަމުގެ ގެރެންޓީއެއް ލިއްބައިދޭ އެއްޗެއް ނޫނެވެ.\nނޮވެމްބަރު 15, 2021 21:51\nނިއުމަތްތައް ދޭ ފަރާތް އިނގި ލައްވާތޯ\nނޮވެމްބަރު 15, 2021 21:57\nކަލޯ އަނދިރިމީހާ . ނިއުމަތާއި ރިޒުޤު ދެއްވަނީ ﷲ\nނޮވެމްބަރު 15, 2021 23:35\nރާ..އެއީ ހުރިހާ ނުބައި ކަމެއްގެ މަންމަ\nޙުސެނަށް ވިސްނޭނެ ކަމަށް ހީކުރަން....\nނޮވެމްބަރު 16, 2021 00:28\nއަނދުނަށް އިނގޭބާ ތިކެޔޭ އެއްޗެއް! ލޮލުގަ ރަނގަޅަށް އަނދުން އަޅާފައި ކިޔާބަލަ ތި ކިޔާ އެއްޗެއް! ނިއުމަތްތައް ލިބޭނީ އިންޑިއާއިންވިޔަ. ބޯގޯސް\nނޮވެމްބަރު 16, 2021 00:34\nނިއުމަތް ދެއްވަނީ އަނދުން ހުސޭނެއް ނޫން! އިންޑިޔާއަކުން ނޫން...އެއީ ﷲ ދެއްވާ އެއްޗެއް...އިންޑިޔާގެ އަނދުން އަޅާބަލަ ލޮލުގަ!\nނޮވެމްބަރު 16, 2021 00:46\nޢިންޑިއާ ދެކެ ލޯބިންގޮސް ދީނުން ބޭރުނުވާތި، ޖާހިލް ކަމުން ސަލާމަތްވޭތޯ އުޅެބަލަ\nނޮވެމްބަރު 16, 2021 01:03\nކަލޭމެނަށް ލިބޭ ނިޢުމަތް ތޯއްޗެ\nގައުމަށް ލިބޭ ނިޤުމަތްތަކެއް އެއީ\nނޮވެމްބަރު 16, 2021 01:16\nރިޒުގުދެއްވަނީﷲ އިންޑާއަކުންނޫ ހުސެން ކަލޭމޮޔަވެ ބަލަ އިންޑިއާ އައުޓްގޮވާނައް\nނޮވެމްބަރު 16, 2021 01:28\nސުބުހާނަﷲ. ނިއުމަތް ދެއްވާނީ ﷲ. އިންޑިޔާއަކުން ނޫން. މިތިބީ މިމެންބަރުން ގެ ހާލަތު. ފިސާރި ގަނެފަ އެބަތިބި. މިމީހުންނަށް ހަލާކުހުރި\nނޮވެމްބަރު 16, 2021 01:30\nނޮވެމްބަރު 16, 2021 03:45\nމިކަހަލަ ގަމާރުން ހައްތާވެސް //ނިއުމަތް ދެއްވަނީ މޯދީތަ؟ ބުރާންތި؟\nނޮވެމްބަރު 16, 2021 05:58\nޢޭތި މީތި ބޮއެގެން ތިބެ އަރާ ރައްޔިތުން ނަށް މި ކިޔާ ދެނީ ނިއުމަތުގެ ވާހަކަ. މިދެން ކާކު ތަ؟؟\nނޮވެމްބަރު 16, 2021 07:31\nނިޢުމަތަކީ އިންޑިޔާއިން ދޭ އެއްޗެއް ނޫން. ނިއުމަތްތައް ދެއްވަނީ ކީރިތިވަންތަ ﷲކަން މިމީހުންނަށް ނޭންގެނީބާ، ނޫ ނީ އެކަން ޤަބޫލު ނުކުރަނީބާ؟\nނޮވެމްބަރު 16, 2021 07:32\nނިއުމަތްތައް ދެއްވަނީ އިންޑިއާއިންތަ؟ ލާދީނީ\nނޮވެމްބަރު 16, 2021 08:14\nކަލޯގަޔާ! ދިވެހިރާއްޖޭގެ ރައްޔިތުން މަޖްލިހަށް ހޮވާފަ މިތިބީ ހުސް މުރުތައްދުންތަ؟